
 专讘 讘专 讗讞讜讛 讜讘专 讗讞转讬讛 讚专' 讞讬讬讗 讛讜讛. 讗讬讬讘讜 讗讘讬讜 砖诇 专讘 讗讞讬讜 砖诇 专' 讞讬讬讗 讛讬讛 诪谉 讛讗讘 讻讚讗诪专讬谞谉 讘驻''拽 讚住谞讛讚专讬谉 (讚祝 讛.) 讗讬讬讘讜 讜讞谞讗 讜砖讬诇讗 讜诪专转讗 讜专' 讞讬讬讗 讻讜诇讛讜 讘谞讬 讚专' 讗讞讗 诪讻驻专讬 讛讜讜 讜讗讬诪讗 砖讛讬转讛 讗诪讜 砖诇 专讘 讗讞讜转讜 砖诇 专' 讞讬讬讗 讛讬转讛 诪谉 讛讗诐: 讻讬 住诇讬拽. 专讘 诪注讬专讜 诪讘讘诇 诇讗专抓 讬砖专讗诇 砖讛讬讛 专' 讞讬讬讗 砖诐: 讗诪专. 专' 讞讬讬讗 诇专讘 讗讬讬讘讜 讗讘讬讱 讛讜讗 拽讬讬诐: 讗''诇. 专讘: 讗讬诪讗 拽讬讬诪转. 讘诇砖讜谉 砖讗讬诇讛 讻诇讜诪专 注讚 砖讗转讛 诪砖讗讬诇 注诇 讗讘讬 砖讗诇 注诇 讗诪讬 砖讗祝 讛讬讗 讗讞讜转讱: 讗诪专 诇讜. 注讜讚 专' 讞讬讬讗 诇专讘 讜讗讬诪讗 讗讞讜转讬 拽讬讬诪转: 讗诪专 诇讬讛. 专讘: 讗讬讬讘讜 拽讬讬诐. 讜讗讘讬 讻诇讜诐 拽讬讬诐 讛讜讗 注讚讬讬谉 诇讗 讛砖讬讘讜转讬讱 注诇讬讜 讜诪讗诇讬讜 讛讘讬谉 讜讬''讗 讘谞讬讞讜转讗 讛讬讛 诪砖讬讘讜 专讘 注诇 诪讬 砖讗讬谞讜 砖讜讗诇 讻讚讬 砖讬讘讬谉 诪谉 讛讻诇诇 讜拽砖讛 讘注讬谞讬 诇讜诪专 砖讬讜爪讬讗 专讘 讚讘专 砖拽专 诪驻讬讜: 讞诇讜抓 诇讬 诪谞注诇讬. 诇讛转讗讘诇 注诇 讗讞讬 讜讗讞讜转讬: 讜讛讜诇讱 讻诇讬 讗讞专讬 诇讘讬转 讛诪专讞抓. 诇诇诪讚 讛诇讻讛 诇转诇诪讬讚讬诐 谞转讻讜讜谉 砖讗讬谉 砖诪讜注讛 专讞讜拽讛 砖诇讗讞专 砖诇砖讬诐 讬讜诐 谞讜讛讙转 讗诇讗 讬讜诐 讗讞讚 讜诪拽爪转讜 讻讻讜诇讜 讜讗讬谞讜 爪专讬讱 诇讬砖讘 讻诇 讛讬讜诐 讻讜诇讜 诪讚讗诪专 诇讬讛 讜讛讜诇讱 诇讬 讻诇讬 讗讞专讬 诇讘讬转 讛诪专讞抓 讜诇讗 讛诪转讬谉 注讚 诇诪讞专 讗诇诪讗 砖注讛 讗讞转 讚讬: 讛讛讜讗 讚讛讜讛 拽讗诪专 讚讜谞讜 讚讬谞讬. 讘讻诇 讚讘专 诪砖讗 讜诪转谉 砖讛讬讛 诇讜 注诐 讗讚诐 讛讬讛 讗讜诪专 转诪讬讚 讘讗 诇讚讬谉 讜讗讬谞讜 谞砖诪注 诇讚讘专 讗讚诐 讗诇讗 注诇 驻讬 讚讬讬谉: 讗讻讬祝 讬诪讗 讗住讬住谞讬 讘讬专讗转讗. 讗转拽谉 讘讬专讜谞讜转 讗诐 讛讬讜 诇讬 驻诇讟讬谉 诇讘谞讜转 诇讗 讛讬讬转讬 拽讜讘注诐 讗诇讗 注诇 砖驻转 讛讬诐 讜转诪讬讚 讛讬讛 诪砖转讘讞 讘砖驻转 讛讬诐 讜讘转砖讜讘讜转 讛讙讗讜谞讬诐 诪爪讗转讬 讗讻讬祝 讬诪讗 讗住谞讗 讘专讗转讗 讜驻讬专讜砖 讻讱 讛讬讛 诪砖转讘讞 讘砖驻转 讛讬诐 讜讗讜诪专 转诪讬讚 住谞讗讬诐 砖注诇 砖驻转 讛讬诐 讘专讜砖讬诐 讛诐 讘诪拽讜诪讜转 讗讞专讬诐 讜诇砖讜谉 讝讛 讛讙讜谉 住谞讛 讘诇砖讜谉 讗专诪讬 讗住谞讛 讘专讜砖 讘专讜转讗: 讘讬谉 诇专' 诪讗讬专 讜讘讬谉 诇专讘讬 讬讛讜讚讛. 讚讗讬驻诇讬讙讜 讘诪转谞讬转讬谉 讘讛专讞拽讛 讚注讘讜讚 专讘谞谉 诇讚讗讜专讬讬转讗 讞诪抓 讗讬谞讜 讗住讜专 诪谉 讛转讜专讛 讘讘诇 讬专讗讛 讜讘讗讻讬诇讛 讗诇讗 诪砖砖 砖注讜转 诪砖注讘专讜 砖砖 砖注讜转 讻讚讬诇讬祝 诇拽诪谉 诪谉 讗讱 讞诇拽 讜诪谉 诇讗 转砖讞讟 注诇 讞诪抓: 谞讘讚讜拽. 讞诪抓 讘转讞诇转 砖砖 讜拽讜讚诐 讗讬住讜专讜 讬讘注专谞讜 诇诪讛 诇讬 诇讗拽讚讜诪讬 讻讜诇讬 讛讗讬 讚讘砖诇诪讗 讗讬 讗讜专 讬诪诪讗 讛讜讗 讗讬讻讗 诇转专讜爪讬 讚诪转谞讬转讬谉 谞诪讬 讘砖砖 拽讗诪专 讗讘诇 讛砖转讗 转拽砖讛: 谞讘讚讜拽 诪爪驻专讗. 讚讗讬讻讗 讛拽讚诪讛 诇讝专讬讝讬诐 讻讚讗砖讻讞谉 讙讘讬 诪讬诇讛 讜讘讝专讬讝讜转讬讛 讚讗讘专讛诐 砖谞讗诪专 讜讬砖讻诐 讗讘专讛诐 讘讘拽专 砖诇讗 讛诪转讬谉 注讚 讛谞抓 讛讞诪讛 讜诪讻诇 诪拽讜诐 讘诇讬诇讛 诇讗 讛拽讚讬诐: 讜讗讜专 讛谞专 讬驻讛 诇讘讚讬拽讛. 讘诇讬诇讛 讗讘诇 讘讬讜诐 诪讞砖讬讱 讜讗诐 转讗诪专 讬讘讚讜拽 诇讗讜专 讛讬讜诐 讛讗 讬诇驻讬谞谉 诇拽诪谉 诪讞讬驻讜砖 砖诪爪讜转讜 讘谞专: 诇讗 讬驻转讞 讘注讬讚谞讗. 诇讗 讬转讞讬诇 讘讙讬专住讗 讗诐 拽讘注 注转 诇转讜专讛 讘诇讬诇讜转 诇讗 讬转讞讬诇 诇讛转注住拽 讘砖诪注转转讗: 讘讗讜专转讗 讚转诇讬住专 谞讙讛讬 讗专讘住专. 诇讬诇讬 讬爪讬讗转 砖诇砖讛 注砖专 砖讛讜讗 讻谞讬住转 讗专讘注讛 注砖专 讜讛讜讗 诇讬诇 讘讚讬拽转 讞诪抓: 讚讞诪讬专讗 讚讬讚讬讛 讛讜讗. 讛讞诪抓 砖讘讘讬转 砖诇讜 讛讜讗: 讘专砖讜转讬讛 拽讗讬. 砖讛专讬 注转讛 讛讘讬转 砖诇讜: 诇注砖讜转 诇讜 诪讝讜讝讛. 讗诇诪讗 诪讬讚讬 讚诪爪讜讛 注诇讬讛 专诪讬讗: 讞讜讘转 讛讚专. 诇驻讬 砖讛讬讗 诪砖诪专转讜 讜讻转讬讘 讘讬转讱 讘讬讗转讱 谞讻谞住 讜讬讜爪讗 讘讛 讗讘诇 讛讻讗 讘讚讬拽转 讞诪抓 讚专讘谞谉 讚讗讬 诪砖讜诐 讘诇 讬专讗讛 讜讘诇 讬诪爪讗 讛讗 讗诪专 诇拽诪谉 讚住讙讬 诇讬讛 讘讘讟讜诇 讘注诇诪讗 讗讬 诪住讬讞 讚注转讬讛 诪讬谞讬讛 讜诪砖讜讬 诇讬讛 讻注驻专讗 讜讗诪专 讻诇 讞诪讬专讗 讚讘讘讬转讗 讛讚讬谉 讻讜' 讜专讘谞谉 讛讜讗 讚讗爪专讜讱 讘讚讬拽讛 讜讛砖转讗 讻讬 讛讗讬 讙讜讜谞讗 诪讬讘注讬讗 诇谉 讟讜专讞 讝讛 注诇 诪讬 诪讜讟诇: 诪住讬专转 诪驻转讞. 讛讜讗 拽谞讬谉 讛砖讻讬专讜转 讜讗诐 注讚 砖诇讗 诪住专 讛诪驻转讞 谞讻谞住 诇讬诇 讗专讘注讛 注砖专 讞诇讛 讞讜讘转 讛讘讚讬拽讛 注诇 讛诪砖讻讬专 砖注讚讬讬谉 讛讬转讛 讘专砖讜转讜 讜讗祝 注诇 驻讬 砖诪住专 诇讜 讘讬讜诐 讻讘专 讞诇讛 讞讜讘讛 注诇讬讜: 讘讗专讘注讛 注砖专. 砖讞专讬转 诪讬 诪讞讝拽讬谞谉 诇讬讛 诇讛讗讬 诪砖讻讬专 讚讜讚讗讬 讘讚拽讜 讗诪砖 讻诪爪讜转 讞讻诪讬诐 讗讬 诇讗: 诇诪讗讬 谞驻拽讗 诪讬谞讬讛 诇讬砖讬讬诇讬讛. 诇讛讗讬 讗诐 讘讚拽讜 讗诐 诇讗讜: 讻讙讜谉 讚诇讬转讬讛 诇讛讗讬. 诪砖讻讬专 诇诪讬砖讬讬诇讬讛 讜诪讬讘注讬 诇谉 诇讗讟专讜讞讬 诇讛讗讬 砖讜讻专 诇讘讚讜拽 诪住驻拽 诪讗讬: 谞讗诪谞讬谉 注诇 讘讬注讜专 讞诪抓. 诇讛注讬讚 讘讗专讘注讛 注砖专 砖讘讚拽讜 讘注诇讬讜 讗诪砖: 诪讗讬 讟注诪讗 谞讗诪谞讬谉. 讛讗 诇讗讜 讘谞讬 讗住讛讜讚讬 谞讬谞讛讜 诇讗讜 诪砖讜诐 讚讘诇讗讜 讗诪讬专讛 讚讬讚讛讜 谞诪讬 诪讞讝拽讬谞谉 诇讬讛 讘讚讜拽 讚讜讚讗讬 诇讗 注讘专 讝讛 注诇 讚讘专讬 讞讻诪讬诐 讜讗驻讬诇讜 讛讜讗 注诐 讛讗专抓 诇砖讗专 讚讘专讬诐 讞讘专 讛讜讗 诇注谞讬谉 讘讚讬拽讛 讚讛讻诇 讝专讬讝讬谉: 

转讜住驻讜转



 讗讘讗 拽讬讬诐 讗''诇 讗讘讗 拽讬讬诐 讗讬诪讗 拽讬讬诪讗 讗''诇 讗讬诪讗 拽讬讬诪讗. 讝讗转 讙讬专住转 驻专''讞 驻讬' 专' 讞讬讬讗 砖讗诇 注诇 讗讘讬讜 讗诐 讛讜讗 拽讬讬诐 讜专讘 讛砖讬讘 诇讜 砖讗讘讬讜 砖诇 专讘 拽讬讬诐 讜讻谉 讘讗诐 讜诇驻讬 讙讬专住转 讛住驻专讬诐 专' 讞讬讬讗 砖讗诇 注诇 讗讘讬讜 讗诐 讛讜讗 拽讬讬诐 讜讛砖讬讘 诇讜 专讘 讗讬诪讗 拽讬讬诪转 驻讬' 讗讬诪讗 砖诇 专讘 讛讬讗 拽讬讬诪转 讜诇讗 专爪讛 诇讛砖讬讘 讗讘讗 拽讬讬诐 砖诇讗 讬讟注讛 专讘讬 讞讬讬讗 讜讬住讘讜专 砖诪砖讬讘讜 注诇 诪讛 砖砖讗诇讜 讚拽专讬 讗讬谞砖讬 诇讗讘讬 讗讘讗 讗讘讗 诇讻讱 驻讬专砖 讛讙诪专讗 讚专讘 讘专 讗讞讜讛 讜讘专 讗讞转讬讛 讚专' 讞讬讬讗 讛讜讛 诇驻专砖 讟注诪讗 诇诪讛 诪砖讬讘 讻谉: 砖谞讗诪专 讜讬砖讻诐 讗讘专讛诐 讘讘拽专. 讜讗诐 转讗诪专 讜讛讬讻讬 诪讜讻讞 诪讛讗讬 拽专讗 讚讝专讬讝讬谉 诪拽讚讬诪讬谉 诇诪爪讜转 讜讗讬谉 诪拽讚讬诪讬谉 讟驻讬 诪爪驻专讗 讜讛讗 讘驻专拽 讙讬讚 讛谞砖讛 (讞讜诇讬谉 爪讗. 砖诐) 讬诇讬祝 专' 讗讘讛讜 诪讛讗讬 拽专讗 讚转诇诪讬讚 讞讻诐 诇讗 讬爪讗 讬讞讬讚讬 讘诇讬诇讛 讜讬砖 诇讜诪专 讚讛讻讗 诪讜讻讞 诪拽专讗 讚注拽讬讚讛 讚诇讗 讛讬讛 谞诪谞注 讗讘专讛诐 诪诇爪讗转 讬讞讬讚讬 讘诇讬诇讛 讚砖诇讜讞讬 诪爪讜讛 讗讬谞谉 谞讝讜拽讬谉 讜注讜讚 讚砖谞讬 谞注专讬讜 讛讬讜 注诪讜 讜讛转诐 诪讜讻讞 诪讜讬砖讻诐 讗讘专讛诐 讘讘拽专 讚讻转讬讘 讙讘讬 住讚讜诐 讚诇讗 讛讬讛 诪爪讜讛 讜讬讞讬讚讬 讛讬讛 砖诇讗 专爪讛 砖讬专讗讜 讘诪驻诇转谉 砖诇 住讚讜诐: 注诇 讛诪砖讻讬专 诇讘讚讜拽 讚讞诪讬专讗 讚讬讚讬讛 讛讜讗. 讗讬谉 诇驻专砖 讛讟注诐 讻讬讜谉 讚砖诇讜 讛讜讗 讜讗讬谉 讗讚诐 讬讻讜诇 诇讘讟诇 讗诇讗 讛讜讗 讞讬讬讘 诇讘讚讜拽 讚讗''讻 讗诪讗讬 谞拽讟 诪砖讻讬专 诇讞讘专讜 讘讬''讚 讗驻讬诇讜 讘讬''讙 讬转讞讬讬讘 讛诪砖讻讬专 诪讛讗讬 讟注诪讗 诇讘讚讜拽 诇讻讱 诪驻专砖 专''讬 讚讞诪讬专讗 讚讬讚讬讛 讛讜讗 讜讞诇 注诇讬讜 讞讬讜讘 讘讚讬拽讛 砖注讛 讗讞转 拽讜讚诐 砖讛砖讻讬专讛 讜诪讬讬转讬 专讗讬讛 诪诪讝讜讝讛 讚讗注''驻 讚讞诇 讞讬讜讘 拽讜讚诐 砖讛砖讻讬专 注诇 讛砖讜讻专 诇注砖讜转 诪讝讜讝讛 讜讚讞讬 讚诪讝讜讝讛 讞讜讘转 讛讚专 讛讜讗 讻诇讜诪专 讗驻讬' 诇讗 讛讬讛 诪砖讻讬专讛 讛讬讛 讬讻讜诇 诇讬驻讟专 诪诪讝讜讝讛 砖诇讗 讛讬讛 讚专 讜诪砖转诪砖 讘讘讬转 讗讘诇 讙讘讬 讞诪抓 [讗讬诇讜] 诇讗 讬砖讻讬专 诇讗讞专 讬爪讟专讱 诇讘讚讜拽: 讗诐 诪砖诪住专 讛诪驻转讞. 驻讬专砖''讬 讚诪住讬专转 讛诪驻转讞讜转 拽讜谞讛 讜讗讬谉 谞专讗讛 诇专''讬 讚讛讗 讗诪专 讘诪专讜讘讛 (讘''拽 注讟.) 讻砖诐 砖拽专拽注 谞拽谞讬转 讘讻住祝 讘砖讟专 讜讘讞讝拽讛 讻讱 砖讻讬专讜转 [拽专拽注] 谞拽谞讛 讘讻住祝 讜讻讜' 讜诇讗 讗诪专讬' 讚诪讛谞讬 诪住讬专转 讛诪驻转讞 讗诇讗 讻诪讗谉 讚讗诪专 诇讱 讞讝拽 讜拽谞讬 讻讚讗诪专讬谞谉 讘讛驻专讛 (讘''拽 谞讘. 讜砖诐) 讜诪驻专砖 专''讬 讚讛讻讗 砖诪住专 诇讜 讛诪驻转讞 讜诇讗 讛讞讝讬拽 讜诪讬 砖讬砖 讘讬讚讜 诪驻转讞 讻砖讞诇 讬''讚 讞讬讬讘 诇讘讚讜拽 讚讗讜转讜 砖讗讬谉 讘讬讚讜 诪驻转讞 讗讬讱 讬讻谞住 讜讬讘讚讜拽 诪讬讛讜 讗诐 讛驻拽讬讚 讗讚诐 诪驻转讞 讘讬转讜 讗爪诇 讗讚诐 讗讞专 讗讬谞讜 讞讬讬讘 讛谞驻拽讚 诇讘讜讚拽讜 讗诇讗 讚讜拽讗 讻砖专讜爪讛 诇讛讞讝讬拽 讘讘讬转 讜诇拽谞讜转讜 [讜注''注 转讜' 讘''拽 谞讘. 讚''讛 讻讬讜谉 讜转讜' 讘''讘 谞讘: 讚''讛 谞注诇]: 

专讘讬谞讜 讞谞谞讗诇

专讘讬 讞讬讬讗 砖讗诇 诇专讘 讘谉 讗讞讬讜 砖讛讜讗 讘谉 讗讞讜转讜 讻砖注诇讛 诇讗专抓 讬砖专讗诇 讗诪专 诇讬讛 讗讘讗 拽讬讬诐 讻诇讜诪专 讗讘讬 讞讬 讛讜讗 诇讗 讘拽砖 专讘 诇讜诪专 诇讜 讻讬 诪转 讗讜 诇讗 讗诪专 诇讜 讗讘讬 砖诇讬 讞讬 讻诇讜诪专 讗讘讬讱 讗讬谞讜 讞讬 讜讻谉 讛砖讬讘 诇讜 注诇 讗诪讜 讻注谞讬谉 讛讝讛:
讜诇诪讚谞讜 诪诪谞讜 砖诇砖讛 讚讘专讬诐 砖讗讘诇 讗住讜专 讘谞注讬诇转 讛住谞讚诇 讜讻讬 诪拽爪转 讛讬讜诐 讻讻讜诇讜 讜讻讬 砖诪讜注讛 专讞讜拽讛 讗讬谞讛 谞讜讛讙转 讗诇讗 讬讜诐 讗讞讚:
讜诇诪讛 砖谞讬谞讜 讗讜专 讗专讘注讛 注砖专 讘讜讚拽讬谉 讗转 讛讞诪抓. 讻诇讜诪专 诇诪讛 讗讬谉 讘讜讚拽讬谉 讘讬讜诐 讗诇讗 讘诇讬诇讛 讜讗讜拽讬诪谞讗 讘砖注讛 砖讘谞讬 讗讚诐 诪爪讜讬讬谉 讘讘转讬讛诐 诪驻谞讬 砖讘讬讜诐 讟专讜讚讬谉 讛谉 讘砖讜拽 讜讘注专讘 讘讗讬谉 诇讘转讬讛谉 讜讻谉 讘诇讬诇讛 讬驻讛 讗讜专 讛谞专 诇讘讚讜拽 讘讜 讻讬 讘讬讜诐 讗讬谞讜 诪讗讬专 讜讻谉 讗诪专 专讘 讛讜谞讗 讘转诇诪讜讚 讗专抓 讬砖专讗诇 讻讚讛讜讬谞谉 注专拽讬谉 讘讗诇讬谉 讘转讜转讛 讚住讚专讗 专讜讘讗 讛讬讬谞讜 诪讚诇讬拽讬谉 讻砖讛讬讜 讻讛讬诐 讛讬讬谞讜 讬讜讚注讬谉 砖讛讜讗 讬讜诐 讜讻讚 讛讜讜 诪讘讛讬拽讬谉 讛讬讬谞讜 讬讜讚注讬谉 砖讛讜讗 诇讬诇讛:




讛诪砖讻讬专 讘讬转 诇讞讘专讜 讛砖讜讻专 讞讬讬讘 讘诪讝讜讝讛 砖讛诪讝讜讝讛 讞讜讘转 讛讚专 讛讬讗:




讛诪砖讻讬专 讘讬转 讘讗专讘注讛 注砖专 讘谞讬住谉 注诇 诪讬 诇讘讚讜拽 讜驻砖讟谞讗 注诇 讛诪砖讻讬专 诇讘讚讜拽 讚转谞讬讗 讛诪砖讻讬专 讘讬转 诇讞讘专讜 讗诐 注讚 砖诇讗 讞诇 讬"讚 诪住专 诇讜 讛诪驻转讞 注诇 讛砖讜讻专 诇讘讚讜拽 讜讗诐 诪砖讞诇 讬"讚 诪住专 诇讜 讛诪驻转讞 注诇 讛诪砖讻讬专 诇讘讚讜拽 砖讻讘专 谞转讞讬讬讘 诪讘注专讘.





专讬讟讘"讗

专讘 讘专 讗讞讜讛 讚专' 讞讬讬讗 讚讛讜讗 讘专 讗讞转讬讛. 讛讜讛 注讬拽专 讛驻讬' 讻驻专砖"讬 讝"诇 讻讬 专讘 讞讬讬讗 砖讗诇 讗转 专讘 注诇 讗讘讬讜 讜讗诪讜 砖诇 专讘 砖讛讬' 讗讞讬讜 砖诇 专' 讞讬讬讗. 讜讻转讘 讛专讬"讟 讝"诇 讜诇驻讬 砖讬讟转讛 讝讜 诇讗 谞诇诪讜讚 诪讻讗谉 讻讬 砖诪讜注讛 专讞讜拽讛 注诇 讗讘讬讜 讜注诇 讗诪讜 讛讜讛 谞讜讛讙转 讗诇讗 讬讜诐 讗' 诪讬讛讜 讛讻讬 拽讜砖讟讗 讚诪讬诇转讗 讻讚讘专讬 讘住"讚 注"讻:



砖"诪 讗讘诇 讗住讜专 讘谞注讬诇转 讛住谞讚诇. 讛拽砖讛 讛专讬"讟 讝"诇 诪讛 拽讗诪专 讛讗 讘讛讚讬讗 砖诪注讬谞谉 诇讬讛 诪讬 讜转讬专抓 讚讛讗 拽诪"诇 讚讗注"讙 讚砖诪讜注讛 专讞讜拽讛 讗讬谉 诇讜 诇谞讛讜讙 讻诇 注谞讬谞讬 讗讘讬诇讜转 爪专讬讱 砖讬谞讛讜讙 诪讗讜转谉 砖讛诐 讘讙讜驻讜 讻讙讜谉 谞注讬诇转 讛住谞讚诇 讜讻讬讜爪讗 讘讜 讜住讘专讬谞讗 讻专讘讜转讗 讜讝讛讜 砖诇讗 讞诇抓 转驻讬诇讬讜 诪讚诇讗 诪驻专砖 诇讛 转诇诪讜讚 讜讻谉 讘讚讬谉 砖讛讘讬讗 讗祝 讗讘诇 讙诪讜专 讗讬谞讜 讗住讜专 讘讛诐 诪讬讜诐 砖谞讬 讜讗讬诇讱 注"讻:



砖诪注 诪讬谞讛 诪拽爪转 讛讬讜诐 讻讻讜诇讜. 讛拽砖讛 讛讜讗 讝"诇 诇诪讛 诇讬 讘' 砖"诪 诇讬诪讗 砖"诪 砖诪讜注讛 专讞讜拽讛 讗讬谞讛 谞讜讛讙转 讗诇讗 砖注讛 讗讞转 讜转讬专抓 讚讛讗 拽诪"诇 讚诇注诇诪讗 诇注谞讬谉 砖讘讬注讬 讗讬谞讛 (谞"诇 讚爪"诇 讗讬 谞诪讬, 讛诪注转讬拽) 砖诇砖讬诐 讛讜讛 讻谉 诪讚住讙讬 讛讻讗 砖讛讜讗 讘讬讜诐 讗讞专讜谉 讜讗祝 讗谞讜 谞诇诪讜讚 诪讻讗谉 讚诪转讗讘诇讬谉 注诇 驻讬 拽专讜讘 讜诇讗 讚讬讬拽讜 诇讛 讘讙诪' 诪砖讜诐 讚讛讗 驻砖讜讟 诇讛讜 讚讛讗 诪诇转讗 讚注讘讬讚讗 诇讗讙诇讜讬讬 讛讬讗 注"讻:



讗诪专 专' 谞讞诪谉 讘专 讬爪讞拽 讘砖注讛 砖讘谞讬 讗讚诐 诪爪讜讬讬谉 讘讘转讬讛诐 讜讗讜专 讛谞专 讬驻讛 诇讘讚讬拽讛. 讬砖 砖驻讬' 讜诪爪讜讬 诇讛诐 讗讜专 讛谞专. 讜讻转讘 讛专讬"讟 讝"诇 讜讗"讻 讗讚诐 讘讟诇 讜讬砖 诇讜 讗讜专 专砖讗讬 诇讘讚讜拽 讘讬讜诐. 讜讗讬谞讜 谞讻讜谉 讞讚讗 讚诇讬砖谞讗 诇讗 诪砖诪注 讛讻讬. 讜注讜讚 砖讘讬转 砖诇 诪讬 诪砖诪注 讚讘诇讬诇讛 讚讜拽讗 讛诇讻讱 讛讜讗 驻讬专砖 讘砖注讛 砖讘谞讬 讗讚诐 诪爪讜讬讬谉 讘讘讬转诐 讜住讬驻拽 讘讬讚诐 诇注砖讜转 讜讙诐 讬砖 讗讞专转 讙讚讜诇讛 诪讝讜 砖讗讜专 讛谞专 讬驻讛 诇讘讚讬拽讛 讘诇讬诇讛 讬讜转专 注"讻:



讗诪专 讗讘讬讬 讛诇讻讱 讛讗讬 爪讜专讘讗 诪专讘谞谉 讻讜'. 驻讬' 讛专讬"讟 讻讬讜谉 讚讟注诪讗 诇讗讜 诪砖讜诐 讝专讬讝讜转 讗诇讗 诪砖讜诐 砖讗讜专 讛谞专 讬驻讛 专讗讜讬 砖诇讗 诇讟专讜祝 讛砖注讛 讜转讛讗 讘讚讬拽讛 砖诇讗 讻专讗讜讬 讛诇讻讱 诇讗 诇讬驻转讞 砖诇讗 讘注讬讚谞讬讛. 讜讻转讘 讝"诇 诪讬讛讜 讗诐 驻转讞 讗讬谞讜 谞讚讞讛 诇讙诪专讬 讗诇讗 讬拽爪专 讻诇 诪讛 砖讗讬驻砖专 讜讚讜拽讗 诇注讬讚谞讬讛 讚讛讬讬谞讜 讚专讱 拽讘注 讘注转讜 讛拽讘讜注讛 诇诇讬诇讛 讗讘诇 讻讚专讱 注专讗讬 诇注讬讜谞讬 讘注诇诪讗 砖专讬 讜讻讬讜谉 讚注讬讚谞讬讛 砖讛讬讗 诪爪讜讛 讗住专讬谞谉 拽"讜 诇讗讻讬诇讛 讜诪专讞抓 讜讞讘专讬讛诐 砖讛讜讗 讗住讜专 讜诪讬讛讜 讗祝 讘讛谞讛讜 讗驻砖专 诇讜诪专 砖讗诐 讛转讞讬诇讜 讗讬谉 诪驻住讬拽讬谉 讻讬讜谉 讚讻诇 诇讬诇讛 讝诪谞讬讛 注"讻:



讘注讜 诪讬谞讬讛 诪专讘 谞讞诪谉 讘专 讬爪讞拽 讛诪砖讻讬专 讘讬转 诇讞讘讬专讜 讘讬"讚 注诇 诪谞转 诇讘讚讜拽 注诇 讛诪砖讻讬专 诇讘讚讜拽 讚讞诪讬专讗 讚讬讚讬讛 讛讜讗. 讻转讘 讛专讬"讟 讝"诇 诇讬讻讗 诇驻专讜砖讬 讚讞诪讬专讗 讚讬讚讬讛 讜讗讬讛讜 讘注讬 诇讘讟诇讬讛 讜诪砖讜诐 讛讻讬 讘讚讬拽讛 注诇讬讛 专诪讬讗 讚讗"讻 讗驻讬' 讘讬"讙 谞诪讬. 讗讘诇 讬砖 诇驻专砖 讚讞诪讬专讗 讚讬讚讬讛 讛讜讗 讜讻讬讜谉 讚讻谉 注诇讬讜 讞诇讛 讞讜讘转 讘讬注讜专 讘讬"讚. 讜驻砖讟 诇讛讜 专讘 谞讞诪谉 诪转谞讬' 讛讬讗 讗诐 注讚 砖诇讗 诪住专 诇讜 讛诪驻转讞 讞诇 讬"讚 讜讻讜' 驻专砖"讬 讝"诇 诪砖讜诐 讚诪住讬专转 诪驻转讞 拽讜谞讛. 讜讻转讘 讛专讬"讟 讝"诇 讚讗注"讙 讚讛讻讬 讗讬转讗 讘讬专讜砖诇诪讬 诇讬转讗 讚讘讙诪' 讚讬诇谉 讗诪专讬谞谉 讘讛讚讬讗 讘诪住讻转 讘"拽 驻' 砖讜专 砖谞讙讞 讗转 讛驻专讛 砖讗讬谉 诪住讬专转 诪驻转讞 拽讜谞讛 讗诇讗 讘诪拽讜诐 砖讗诪专 诇讜 诇讱 讞讝拽 讜拽谞讬 讜讛讻讗 讛讬讬谞讜 讟注诪讗 讚转诇讬 讘诪住讬专转 诪驻转讞 讚诪讬 砖住讬驻拽 讘讬讚讜 诇注砖讜转 注诇讬讛 专诪讬讗 诪诇转讗 诇驻讬 砖讬砖 注诇 讻诇 讗' 讟注诪讗 讜诇讗驻讜拽讬 诪讜住专 诪驻转讞 讘讬转讜 诇讗讬谞砖 讚注诇诪讗 讘驻拽讚讜谉 砖讗讬谉 讛谞驻拽讚 讛讛讜讗 讞讬讬讘 讜讻谉 驻讬专砖讜 讘转讜住驻转 讜讛砖转讗 讜讜讚讗讬 讛讗 讘诪砖讻讬专 拽讜讚诐 诇讬"讚 讛讜讗. 讜讻讬讜谉 砖讻谉 讗讛讚专 专讘 谞讞诪谉 讘专 讬爪讞拽 讟驻讬 诪诪讗讬 讚讘注讜 诪讬谞讬讛 砖讗驻讬' 讘砖注讛 (谞"诇 讚爪"诇 讛砖讻讬专, 讛诪注转讬拽) 拽讜讚诐 诇讬"讚 讛讚讬谉 转诇讜讬 讘诪住讬专转 讛诪驻转讞 讜讻"砖 讘诪讬 砖诇讗 讛砖讻讬专 讗诇讗 讘讬"讚 诪诪砖 砖注诇 讛诪砖讻讬专 诇讘讚讜拽 讻讬讜谉 讚讞诪讬专讗 讚讬讚讬讛 讜讗讬诇讜 诪注讬拽专讗 诇讗 讗讘注讬讗 诇谉 讻诇诇 讘诪砖讻讬专 拽讜讚诐 讬"讚. 讜讻转讘 讝"诇 讻讬 讝讛 转讬诪讗 讜驻讬' 讘砖诐 专讘讜转讬讜 讚诪注讬拽专讗 谞诪讬 讛讻讬 讗讬讘注讬' 诇谉 讛诪砖讻讬专 讘讬转 诇讞讘讬专讜 注"诪 砖讬讘讜讗 讛砖讜讻专 诇讚讜专 讘讜 讘讬"讚 注诇 诪讬 诇讘讚讜拽 讜讙专讬诐 讛讻讬 讘讬"讚 注诇 诪讬 诇讘讚讜拽 讻讜' 讜讛专讘 讗诇驻住讬 讝"诇 讙专讬住 讘讛诇讻讜转 讛诪砖讻讬专 讘讬转 诇讞讘专讜 讘讬"讚 讗诐 注讚 砖诇讗 诪住专 诇讜 讛诪驻转讞 讜讻讜':



讚诇讬转讬讛 拽诪谉 讚谞讬砖讬讬诇讬讛. 讬砖 诇诪讚讬谉 诪讻讗谉 砖讗讬谉 住讜诪讻讬谉 注诇 讛讞讝拽讜转 讻诇 讛讬讻讗 讚讗驻砖专 诇诪讬讚注 拽讜砖讟讗 讻讙讜谉 专讗讛 讗' 砖砖讞讟. 讗讜 讘讚讬拽转 住讻讬谉 诇讗讞专 砖讞讬讟讛. 讜讻转讘 讛专讬"讟 讝"诇 讜诇讚讘专讬谞讜 砖讻转讘谞讜 砖诐 讘住"讚 讚住诪讻讬谞谉 讗讞讝拽讛 讬"诇 砖讗讬谉 讻诇 讛讞讝拽讜转 砖讜讜转. 讜讻谉 讛讗诪转 注"讻:





讛诪讗讬专讬

诪爪讜转 诪讬诇讛 讘砖诪讬谞讬 砖谞' 讜讘讬讜诐 讛砖诪讬谞讬 讬诪讜诇 讘砖专 注专诇转讜 讜讻诇 讛讬讜诐 讻砖专 讘讛 砖讻诇 砖诪爪讜转讜 讘讬讜诐 讻砖专 讘讛 讻诇 讛讬讜诐 讗诇讗 砖讝专讬讝讬谉 诪拽讚讬诪讬谉 诇诪爪讜转 讜讻诪讜 砖谞' 讘注拽讚讛 讜讬砖讻诐 讗讘专讛诐 讘讘拽专 讜讗祝 讘讚讬拽转 讞诪抓 讗注"驻 砖讗讬谉 讗讬住讜专讜 讗诇讗 诪砖砖 砖注讜转 讜诇诪注诇讛 诪拽讚讬诪讬谉 诇讘讚讬拽转讜 讻诪讜 砖讘讬讗专谞讜 讜砖诪讗 转讗诪专 谞讘讚讜拽 讘讗专讘注讛 注砖专 砖讞专讬转 讜讚讬 诇谞讜 讛拽讚讬诪讛 讘讻讱 讗讬谉 讘谞讬 讗讚诐 诪爪讜讬讬诐 讘讘转讬讛诐 讜谞诪爪讗讜 诪转专砖诇讬诐 讜讗驻讬' 讛讬讛 讗讚诐 讘讟诇 诪"诪 讗讜专 讛谞专 讬驻讛 诇讘讚讬拽讛 讻讚讬 诇讛讻谞讬住讜 诇讞讜专讬诐 讜诇住讚拽讬诐 讜讗讬谉 讗讜专 砖诇讛 砖讜诇讟转 讘讬讜诐 讛讗 讗讚诐 讘讟诇 讜讘讬转 讗驻诇 讬专讗讛 诪住讜讙讬讗 讝讜 砖讗驻砖专 诇讘讚讜拽 讘讜 讘讬讜诐 讗诇讗 砖讘转诇诪讜讚 讛诪注专讘 讗诪专讜 讘讛讚讬讗 砖讗祝 讘讝讜 讗住讜专 砖讗祝 讘讘讬转 讗驻诇 讗讬谉 讗讜专 砖诇讛 谞讜讛专 讘讬讜诐 讻讘诇讬诇讛 讜讛讜讗 砖讗诪专讜 砖诐 诪讘讜讗讜转 讛讗驻诇讬诐 诪讛讜 诇讘讚拽诐 讘转讞诇讛 讘讬讜诐 诪诇讬讛讜谉 讚专讘谞讬谉 讗诪专讬谉 诇讗 讻诪讛 讚诪谞讛专 讘讬诪诪讗 诪谞讛专 讘诇讬诇讬讗 讚讗诪专 专讘 讛讜谞讗 讻讚 讛讜讬谞谉 注专拽讬谉 讘讛诇讬谉 讘讜讟讬转讗 讘住讚专讗 专讘讛 讛讬讜 诪讚诇讬拽讬谉 注诇讬谞讜 谞专讜转 讘砖注讛 砖讛讬讜 讻讛讬诐 讛讬讬谞讜 讬讜讚注讬诐 砖讛讜讗 讬讜诐 讻诇讜诪专 诇讝诪谉 拽专讬讗转 砖诪注 砖诇 砖讞专讬转 讘砖注讛 砖讛讬讜 诪讘讛讬拽讬诐 讛讬讬谞讜 讬讜讚注讬诐 砖讛讜讗 诇讬诇讛 讻诇讜诪专 诇讝诪谉 拽专讬讗转 砖诪注 砖诇 注专讘讬转 讜讗祝 住讜讙讬讗 讝讜 讗驻砖专 诇讚讞讜拽 讜诇驻专砖讛 讘讚专讱 讝讛 讜诪转讜讱 讻讱 注拽专 讛讘讚讬拽讛 讘诇讬诇讛 砖诪讞专转讜 讬"讚 讜讗诐 讞诇 讬"讚 讘砖讘转 讘讜讚拽讬谉 讗讜专 砖诇砖讛 注砖专:



诪注转讛 转诇诪讬讚 讛拽讜讘注 注转讬诐 诇转讜专转讜 讜讛讬讛 讝诪谉 拽讘讬注讜转讜 讘讻诇 诇讬诇讛 讘转讞诇转 讛诇讬诇讛 讜讛讜讗 讛拽专讜讬 讻讗谉 注讬讚谞讬讛 注诇 讚专讱 砖讗诪专讜 讘诪拽讜诐 讗讞专 讜讛谞讬 诪讬诇讬 讚诇讗 拽讘讬注 诇讬讛 注讬讚谞讬讛 讘诇讬诇讛 讝讜 诪讬讛讗 专讗讜讬 诇讜 诇讚讞讜转 讗转 拽讘讬注讜转讜 讜诇讗 讬转讞讬诇 讘讜 砖诪讗 砖诪讜注讛 诪讜砖讻转讜 讜讬讘讗 诇讬讚讬 讘讟讜诇 诪爪讜讛 讜讗爪"诇 砖讻谉 讘砖讗专 诪诇讗讻讜转 讜讬砖 诪驻专砖讬诐 讘驻讬专讜砖 诇讗 诇讬驻转讞 讚讜拽讗 讘转讞诇转 诪住讻转讗 讜诪砖讜诐 讚讻诇 讛转讞诇讜转 拽砖讜转 讞砖砖 砖诪讗 讬诪砖讱 讗讞专讬讛 讜讗讬谉 讝讛 讻诇讜诐 砖讻诇 砖诪讜注讛 讜砖诪讜注讛 讗讚诐 谞诪砖讱 讗讞专讬讛 讜讻诇 砖讻谉 讛转诇诪讬讚 砖讛讜讗 谞讛谞讛 讘讛 讜讻谉 驻讬专砖讜 讘注讚谞讬讛 讘讚讘专讬诐 讝专讬诐 讜讗诇 转讞讜砖 诇讚讘专讬讛诐:



砖讻讬专讜转 砖诇 拽专拽注 转讜诇讚转 诪讻讬专讛 讛讬讗 讜讗讬谞讜 谞拽谞讛 讗诇讗 讘讗讞转 诪谉 讛讚专讻讬诐 砖讛讜讗 谞拽谞讛 讘诪讻讬专讛 讜讛诐 讻住祝 讜砖讟专 讜讞讝拽讛 讗讘诇 诪住讬专转 诪驻转讞 讗讬谞讜 拽讜谞讛 讘讜 讻诇诇 诇讗 诇注谞讬谉 诪讻讬专讛 讜诇讗 诇注谞讬谉 砖讻讬专讜转 诪注转讛 讛诪砖讻讬专 讘讬转 诇讞讘专讜 拽讜讚诐 讬"讚 诇爪讜专讱 讚讬专转 讬"讚 讗诐 诇讗 拽谞讗讜 讘讗讞讚 诪讚专讻讬诐 讗诇讜 讗注"驻 砖讛诪驻转讞 讘讬讚 讛砖讜讻专 讗讬谞讜 讻诇讜诐 砖讗讬谉 讝讛 专砖讜转讜 砖诇 砖讜讻专 讜讗祝 诇注谞讬谉 讟讛专讜转 讗诪专讜 诪住专 诪驻转讞讜 诇注诐 讛讗专抓 讛讘讬转 讟讛讜专 砖诇讗 诪住专 诇讜 讗诇讗 砖诪讬专转 诪驻转讞 讗讘诇 讗诐 讻讘专 拽谞讗讜 讘讗讞讚 诪谉 讛讚专讻讬诐 砖讛讝讻专谞讜 讛讚讘专 转诇讜讬 诇注谞讬谉 讘讚讬拽讛 讘诪住讬专转 诪驻转讞 砖讗诐 注讚 砖诇讗 讞诇 讬"讚 诪住专 诇讜 诪驻转讞 注诇 讛砖讜讻专 诇讘讚讜拽 讗注"驻 砖讛讞诪抓 砖诇 诪砖讻讬专 砖讛专讬 专砖讜转讜 讛讜讗 讛讜讗讬诇 讜讻讘专 拽谞讗讜 讜讗讬谉 讻讗谉 砖讜诐 注讬讻讜讘 诇讬讻谞住 砖诐 砖讛专讬 诪驻转讞 诪住专 诇讜 讗讘诇 讗诐 诇讗 诪住专 诇讜 诪驻转讞 注诇 讛诪砖讻讬专 诇讘讚讜拽 讛讜讗讬诇 讜讛讞诪抓 砖诇讜 砖讗注"驻 砖讻讘专 拽谞讗讜 讛砖讜讻专 讛讜讗讬诇 讜讻谞讬住转讜 诪注讜讻讘转 讘讬讚 讛诪砖讻讬专 诪爪讜转 讛讘讚讬拽讛 注诇讬讜:



讜诇注谞讬谉 讚讬谉 讛拽谞讬讬讛 诪讬讛讗 砖讻转讘谞讜 砖讗讬谉 诪住讬专转 诪驻转讞 讻诇讜诐 讬砖 爪讚讚讬诐 砖诪讜注诇转 讜讛讜讗 砖讗诐 讘讗 诇拽谞讜转讜 讘讞讝拽讛 讜讛讞讝讬拽 砖诇讗 讘驻谞讬 讛诪讜讻专 讗讬谞讜 讻诇讜诐 讗讗"讻 讗诪专 诇讜 诇讱 讞讝讬拽 讜拽谞讬 讜讗诐 诪住专 诇讜 诪驻转讞 讛专讬 讛讜讗 讻讗讜诪专 诇讱 讞讝讬拽 讜拽谞讬 讜讞讝拽转讜 诪讜注诇转 讗祝 砖诇讗 讘驻谞讬讜 讻诪讜 砖讘讬讗专谞讜 讘讞诪讬砖讬 砖诇 拽诪讗:



讜讻诇 砖讛讘讚讬拽讛 注诇 讛砖讜讻专 讬专讗讛 砖讛砖讜讻专 诪讘讟诇 讜讗注"驻 砖讗讬谞讜 砖诇讜 砖住转诐 讛讚讘专讬诐 砖讛诪砖讻讬专 讛拽谞讛讜 诇讜 讗讙讘 讘讬转讜 讜讬"讗 砖讘讝讜 注诇 讛诪砖讻讬专 诇讘讟诇 砖讗讬谉 讝讛 诪讘讟诇 诪讛 砖讗讬谞讜 砖诇讜 讜讗讬谉 谞专讗讛 诇讬 讻谉 砖讗诐 讛转专转 诇讜 讗转 讛讘讬注讜专 诇讗 转转讬专 诇讜 讗转 讛讘讬讟讜诇 讜讻诇 砖诇讗 讘讟诇讜 诇讗 讝讛 讜诇讗 讝讛 讬专讗讛 诇讬 砖讗讬谉 讗讞讚 诪讛诐 注讜讘专 讘讘诇 讬专讗讛 讜讘诇 讬诪爪讗 讝讛 诇驻讬 砖讗讬谞讜 砖诇讜 讜讝讛 诇驻讬 砖讗讬谞讜 讘专砖讜转讜 砖讗诇讜 讛讬讛 讗讞讚 诪讛诐 注讜讘专 诇讗 讛讬讛 诪拽讜诐 诇砖讗诇讛 讝讜 砖讘讜讚讗讬 注诇 讛注讜讘专 讛讬讛 诇讘讚讜拽 讗诇讗 砖讗讬谉 讗讞讚 诪讛诐 讘诇讗讜 讝讛 讜讛讜讗 砖讗诪专 讘诪讻讬诇转讗 讘驻专砖转 讛讞讚砖 讬爪讗 讞诪爪讜 砖诇 讬砖专讗诇 讘专砖讜转 谞讻专讬 讗注"驻 砖讬讻讜诇 诇讘注专讜 讛讜讗讬诇 讜讗讬谞讜 讘专砖讜转讜 讜讜讚讗讬 讛讜讗 讛讚讬谉 讗祝 讘专砖讜转 讬砖专讗诇 砖讗讬谉 讛讛讬转专 诪砖讜诐 讚讛讜讛 诇讬讛 讘专砖讜转 讙讜讬 讗诇讗 诪驻谞讬 砖讗讬谞讜 讘专砖讜转讜 讗诇讗 讚专讘谞谉 讗讞诪讜专 讘讛讜 讜诪讻讗谉 诇诪讚讜 讙讚讜诇讬 讛讚讜专 砖讬砖专讗诇 讛诪驻拽讬讚 讞诪爪讜 诇讬砖专讗诇 讛谞驻拽讚 讝拽讜拽 诇讘注专 讜讻谉 谞专讗讛 诪诪注砖讛 讛讗诪讜专 讘驻专拽 讝讛 讘讗讞讚 砖讛驻拽讬讚 讚讬住讬拽讬讗 诪诇讗讛 讞诪抓 讗爪诇 专' 讬讜讞谞谉 讞拽讜拽讗 讜讻谉 专讗讬转讬 砖讻转讘讜 砖讗讬谉 讗讞讚 诪讛诐 讞讬讬讘 讘讘讬讟讜诇 讜讗讬谉 谞专讗讛 讻谉 讜诇拽爪转 讙讗讜谞讬诐 专讗讬转讬 砖讚讘专讬诐 讗诇讜 讻讜诇诐 讘住转诐 谞讗诪专讜 讗讘诇 讻诇 砖讛讜讚讬注 讛诪砖讻讬专 诇砖讜讻专 砖讗讬谞讜 讘讚讜拽 讜砖转拽 诇讜 讜讙诪专 讗转 砖讻讬专讜转讜 注诇 讚注转 讻谉 注诇 讛砖讜讻专 诇讘讚讜拽 讜讗祝 讘诇讗 诪住讬专转 诪驻转讞 砖讛专讬 拽讘诇 注诇讬讜 讘讚讬拽转讜 讜讬讞讝专 讗讞专 讛诪驻转讞 讗讜 讬讘讟诇 讘诪拽讜诪讜 注讚 砖讬讘讗 诪驻转讞 诇讬讚讜 讜谞专讗讬谉 讛讚讘专讬诐:



讜诇注谞讬谉 诪讝讜讝讛 诪讬讛讗 注诇 讛砖讜讻专 诇注砖讜转讛 砖诪讝讜讝讛 讞讜讘转 讛讚专 讛讬讗 砖讛专讬 讻转讜讘 讘讬转讱 讚专讱 讘讬讗转讱 讜讗注"驻 砖谞讗诪专讛 诇拽讘注讛 讘爪讚 讬诪讬谉 讚讻讬 注拽专 讗讬谞讬砖 专讙诇讬讛 专讙诇讗 讚讬诪讬谞讗 注拽专 讘专讬砖讗 诪"诪 谞讻诇诇 讘讛 砖讻诇 砖讗讬谉 诇讜 砖诐 讘讬讗讛 讗讬谞讜 讞讬讬讘 讘诪讝讜讝讛 讜讗驻讬' 诇讗 讛砖讻讬专讛 诇砖讜诐 讗讚诐 讻诪讜 砖讬转讘讗专 讘诪拽讜诪讜:



讛诪砖讻讬专 讘讬转 诇讞讘专讜 讘讬"讚 讜讗讬谉 讬讚讜注 讗诐 谞讘讚拽 讗诐 诇讗讜 讗诐 讛诪砖讻讬专 讘讻讗谉 砖讜讗诇讜 讜住讜诪讱 注诇 讚讘专讬讜 讜讗诐 讗讬谞讜 讘讻讗谉 讛专讬 讝讛 讘讞讝拽转 讘讚讜拽 讘诇讗 砖讜诐 注讚讜转 砖讛讻诇 讞讘专讬诐 讗爪诇 讘讚讬拽讛 诪驻谞讬 砖讛讻诇 讝专讬讝讬诐 讘讛 讜讛专讬 讗诪专讜 讞讻诐 砖诪转 讜讛谞讬讞 诪讙讜专讛 诪诇讗讛 驻讬专讜转 讗驻讬' 讛诐 讘谞讬 讬讜诪谉 专"诇 砖谞转诪专讞讜 讛讬讜诐 讛专讬 讛诐 讘讞讝拽转 诪转讜拽谞讬诐 讗讞专 砖讛讜爪讬讗诐 诪谉 讛讻专讬 讜讛讻谞讬住诐 讘讗讜爪专 砖讞讝拽讛 注诇 讞讘专 砖诇讗 讬爪讗 诪转讞转 讬讚讜 讚讘专 砖讗讬谞讜 诪转讜拽谉 讜讘讚讬拽讛 诪讬讛讗 讛讻诇 讞讘专讬诐 讘讛 讗驻讬' 讛讬讛 讛诪砖讻讬专 注诐 讛讗专抓 讜讗讬谉 诪讟专讬讞讬谉 讗转 讛砖讜讻专 诇讞讝讜专 讜诇讘讚讜拽 讛讬讛 诪讜讞讝拽 诇谞讜 砖讗讬谞讜 讘讚讜拽 讻讙讜谉 砖讬爪讗讜 讛讘注诇讬诐 讘讚专讱 拽讜讚诐 讝诪谉 讘讚讬拽讛 讜讘讗讜 注讻砖讜 讘讬"讚 讜讛砖讻讬专讜讛讜 讜讗诪专讜 讗砖讛 讗讜 拽讟谉 讗讜 注讘讚 讻谞注谞讬 砖讛讜讗 讻讗砖讛 讗谞讜 讘讚拽谞讜讛讜 讛讜讗讬诇 讜讘讚讬拽转 讞诪抓 讚专讘谞谉 住讜诪讻讬谉 注诇讬讛诐:



讜诇驻讬 讚专讻讱 诇诪讚转 砖讛注讘讚讬诐 讜讛拽讟谞讬' 讜讛谞砖讬诐 讻砖专讬诐 诇讘讚讜拽 讗转 讛讞诪抓 讜讘拽讟谉 诪讬讛讗 讚讜拽讗 讘砖讬砖 诇讜 讚注转 诇讘讚讜拽 砖诪讗 诪转讜讱 诪讛 砖讻转讘谞讜 讗转讛 讙讜诪专 讗转 讛讚讬谉 砖讻诇 砖讛讬讗 诪谉 讛转讜专讛 讗讬谉 谞讗诪谞讬谉 注诇讬讜 诇讗 讗砖讛 讜诇讗 注讘讚 讜诇讗 拽讟谉 砖讛专讬 诇讗 讗诪专讜 讻讗谉 讗诇讗 讛讬诪谞讬谞讛讜 专讘谞谉 讘讚专讘谞谉 讜诪"诪 爪专讬讱 砖转讚注 砖讗讬谉 讛讚讘专 诪讜讞诇讟 诇讜诪专 讻讱 讗诇讗 砖讬砖 诪讞诇讜拽转 讘讝讛 讘讬谉 讛诪驻专砖讬诐 讜讬砖 诪讛诐 谞讜讟讬诐 诇讚注转 讝讛 注讚 砖讻转讘讜 注诇 讬讚讬 诪注砖讛 砖讗讬谉 住讜诪讻讬谉 注诇 讛谞砖讬诐 讘讚讘专 砖讛讜讞讝拽 讘讜 讗讬住讜专 转讜专讛 讜诪注转讛 讗讬谉 谞讗诪谞讜转 注诇 谞讬拽讜专 讘砖专 诪谉 讛讞诇讘 讜诪谉 讛讙讬讚 讜讻谉 讘转拽讜谉 讛讟讘诇 讜讻诪讜 砖讗诪专讜 讘诪住讻转 讻转讜讘讜转 注"讘 讘' 讗诇讜 讬讜爪讗讜转 砖诇讗 讘讻转讜讘讛 诪讗讻讬诇转讜 砖讗讬谞讜 诪注讜砖专 讜砖讗讬谞讛 拽讜爪讛 诇讜 讞诇讛 讜诪砖诪砖转讜 谞讚讛 讜讛拽砖讜 讘诪注砖专 讜讞诇讛 讗讬 讚讬讚注 谞驻专讜砖 讗讬 讚诇讗 讬讚注 诪谞讗 讬讚注 讜讘诪砖诪砖转讜 谞讚讛 讛讜讗 诪拽砖讛 讗讬 讚讬讚注 谞驻专讜砖 讗讬 讚诇讗 讬讚注 谞住诪讜讱 注诇讛 讚讗诪专 专讘 讬讛讜讚讛 诪谞讬谉 诇谞讚讛 砖住讜驻专转 诇注爪诪讛 砖谞讗诪专 讜住驻专讛 诇讛 讗诇诪讗 讚讜拽讗 讘谞讚讛 讛讜讗 砖住讜诪讱 注诇讬讛 诪砖讜诐 讚讻转讬讘 讜住驻专讛 诇讛 讛讗 讘砖讗专 讗讬住讜专讬谉 诇讗 讜诪讛 砖住讜诪讻讬谉 注诇讬讛谉 讘讘讚讬拽转 转讜诇注讬诐 砖讘讬专拽讜转 讛讜讗 诪驻谞讬 砖诇讗 讛讜讞讝拽 讘讜 讗讬住讜专:



讜讬砖 谞讜讟讬诐 诇讚注转 讗讞专转 诇讜诪专 砖讘注讘讚讬诐 讜拽讟谞讬诐 讛讚讬谉 讻谉 讗讘诇 谞砖讬诐 讗祝 讘讗讬住讜专 转讜专讛 谞讗诪谞讜转 讜诇讗 讛讜爪专讻讜 诇讜诪专 讻讗谉 讛讬诪谞讬谞讛讜 专讘谞谉 讘讚专讘谞谉 讗诇讗 诪驻谞讬 注讘讚讬诐 讜拽讟谞讬诐 讛讗 谞砖讬诐 谞讗诪谞讜转 讗祝 讘砖诇 转讜专讛 讜诪诪拽讜诐 砖讘讗讜 专"诇 讗讜转讛 砖讘讻转讜讘讜转 砖讛诐 诪驻专砖讬诐 讗祝 讘诪注砖专 讜讞诇讛 讗讬 讚诇讗 讬讚注 诪谞讗 讬讚注 讻诇讜诪专 讜讬住诪讜讱 注诇讬讛 讜注讜讚 砖诪讗讞专 砖讛讜讗 讗讜诪专 诪讗讻讬诇转讜 砖讗讬谞讜 诪注讜砖专 讗诇诪讗 砖讘专砖讜转 讛讬讛 住讜诪讱 注诇讬讛 讜砖专讗讜讬 讛讬讛 诇讜 诇讛讗诪讬谉 讘讛 砖讗诐 诇讗 讻谉 诪讛 讟注诐 诇讛驻住讚 讻转讜讘转讛 讜讛讗 讗讬讛讜 讚讗驻住讬讚 砖诇讗 讛讬讛 诇讜 诇住诪讜讱 注诇讬讛 讜诪讛 砖讛砖讬讘 砖诐 诪谞讗 讬讚注 注讜诇讛 讛讜讗 诇讟注诐 讗讞讚 注诐 诪讛 砖讗诪专 讘谞讚讛 诇住诪讜讱 注诇讛 讗诇讗 砖讙诇讛讜 讘讛讚讬讗 讘谞讚讛 诪讟注诐 讜住驻专讛 诇讛 讜讛讬诇讻讱 谞讗诪谞转 讛讬讗 讗祝 讘讗讬住讜专 转讜专讛 讘讻诇 诪拽讜诐 砖注讚 讗讞讚 谞讗诪谉 讘讜 讜讝讛讜 讘讗讬住讜专讬谉 讘讻诇 诪讛 砖诇讗 讛讜讞讝拽 讘讜 讗讬住讜专 讗讘诇 讻诇 砖讛讜讞讝拽 讘讜 讗讬住讜专 讜讗讬谉 讘讬讚讜 诇转拽谞讜 讗祝 注讚 讗讬谉 谞讗诪谉 讘讜 讻诪讜 砖讬转讘讗专 讘诪住' 讬讘诪讜转 驻专拽 讛讗砖讛 专讘讛 讛讗 讘讻诇 砖注讚 讗讞讚 谞讗诪谉 讘讜 讗砖讛 谞讗诪谞转 讘讜 讜诪讛 砖讗诪专讜 讘诪住讻转 谞讚讛 驻专拽 住讬诪谉 砖讻诇 诇驻谞讬 讛驻专拽 讜诇讗讞专 讛驻专拽 谞讘讚拽讜转 注诇 驻讬 谞砖讬诐 讛讗 转讜讱 讛驻专拽 讗讬谉 谞砖讬诐 谞讗诪谞讜转 讘讘讚讬拽转谉 讗诇诪讗 讚讜拽讗 诇讗讞专 讛驻专拽 讛讜讗 砖谞讗诪谞讜转 诪驻谞讬 砖讬砖 砖诐 讞讝拽讛 讚专讘讗 讛讗 转讜讱 讛驻专拽 诇讗 讘讝讜 讻诇 砖讘注谞讬谉 砖转讬 砖注专讜转 讚讘专 注专讜讛 讛讜讗 讜讗讬谉 注讚 讗讞讚 谞讗诪谉 讜讻诇 砖注讚 讗讞讚 讗讬谉 谞讗诪谉 讘讜 讗祝 谞砖讬诐 讗讬谉 谞讗诪谞讜转 讘讜 讛讗 讻诇 砖注讚 讗讞讚 谞讗诪谉 讘讜 讗砖讛 谞讗诪谞转 讘讜 讻讙讜谉 注讚讜转 讗砖讛 砖诪转 讘注诇讛 讜砖讘讜讬讛 砖诇讗 谞讟诪讗转 讜讘砖讞讬讟讛 讜讗注"驻 砖讛讜讞讝拽 讘讛 讗讬住讜专 讛讜讗讬诇 讜讘讬讚讛 诇转拽谉 讜诇讗 讛讜爪专讻讜 讘谞讚讛 诇讟注诐 讜住驻专讛 诇讛 讗诇讗 诪转讜讱 砖讚诪讬讛 诪爪讜讬讬诐 讗讬转讞讝拽 讗讬住讜专讗 讛讜讗 讜讗讬谉 讘讬讚讛 诇转拽谉 讜专讗讬讛 诇讚讘专 讝讛 砖讛专讬 驻住讜诇讬 注讚讜转 讚专讘谞谉 讻谞砖讬诐 讛诐 讻诪讜 砖讛转讘讗专 讘专讗砖讜谉 砖诇 专讗砖 讛砖谞讛 讘注谞讬谉 住讜讞专讬 砖讘讬注讬转 讜讻讬讜爪讗 讘讛诐 讻诇 注讚讜转 砖讗讬谉 讛讗砖讛 讻砖专讛 诇讛 讗祝 讛诐 讗讬谞诐 讻砖专讬诐 讘讜 讜讗"转 砖讗讬谉 住讜诪讻讬谉 注诇讬讛诐 讘讗讬住讜专 转讜专讛 讛讬讗讱 讗诪专讜 讘讘讻讜专讜转 讛讞砖讜讚 注诇 讛砖讘讬注讬转 讗讬谞讜 讞砖讜讚 注诇 讛诪注砖专讜转 讻诇讜诪专 讜谞讗诪谉 注诇讬讛诐 讘注讚讜转 讜讻谉 讛讞砖讜讚 讘讚讘专 砖驻住拽谞讜 砖诐 砖讗讬谞讜 谞讗诪谉 讘砖诇 注爪诪讜 讗讘诇 谞讗诪谉 讛讜讗 注诇 砖诇 讞讘专讜 讜诪注讬讚 讘讜 注诇讬讜:



讜讬砖 讻讗谉 讚注转 砖诇讬砖讬转 诇爪专祝 注诪讛诐 讗转 讛注讘讚讬诐 诪诪讛 砖专讗讜 讘砖讞讬讟讛 砖讗祝 注讘讚讬诐 讻谞砖讬诐 讜讗祝 讛诐 驻讬专砖讜 砖诪讛 砖讛讜爪专讻讜 诇讜诪专 讻讗谉 讛讬诪谞讬谞讛讜 专讘谞谉 讘讚专讘谞谉 讗祝 诪转讜专转 谞砖讬诐 讜注讘讚讬诐 讻谉 讜诪驻谞讬 砖讬砖 讘讘讚讬拽转 讞诪抓 讟讜专讞 讬转专 讘讘讚讬拽转 讜讞讜专讬诐 讜住讚拽讬诐 讜砖讛讚讘专 拽专讜讘 诇讟注讜转 讜诇讜诪专 讞诪抓 讘讞讜专讬谉 讜住讚拽讬谉 诪讛讬讻讗 讜诪转讜讱 讻讱 讗诇诪诇讗 砖讘讚讬拽转讜 诪讚专讘谞谉 诇讗 讛讬讬谞讜 住讜诪讻讬谉 注诇讬讛诐 讜讻谉 诪讛 砖讗诪专讜 讘注讬专讜讘讬谉 谞"讞 讘' 注诇 注讘讚 讜砖驻讞讛 砖谞讗诪谞讬谉 诇讜诪专 注讚 讻讗谉 转讞讜诐 砖讘转 诪驻谞讬 砖诇讗 讗诪专讜 讞讻诪讬诐 讘讚讘专 诇讛讞诪讬专 讗诇讗 诇讛拽诇 讗诇诪讗 讚讜拽讗 讘讚专讘谞谉 讗祝 讘讝讜 诪驻谞讬 砖诪讚讬讚转 转讞讜诪讬谉 讟讜专讞 讬转专 讜爪专讬讻讛 讘拽讬讗讜转 讘拽讬讚讜专 讜讘专讬讘讜注 讜讛讘诇注讛 讻诪讜 砖讘讬讗专谞讜 讘诪拽讜诪讜 讜讛诐 诪爪讜讬讜转 诇讟注讜转 讜诇讛注讬讚 注诇 驻讬 讛诪爪讜讬讬诐 诇讟注讜转 讛讗 讻诇 砖讗讬谉 砖诐 讟讜专讞 讬转专 讗讜 讬砖 砖诐 讟讜专讞 讬转专 讗诇讗 砖讗讬谉 诪爪讜讬讜转 诇讟注讜转 讘讜 讛专讘讛 讜讛讗讬住讜专 谞讜讚注 诇讛诐 讘讜讚讗讬 讗祝 讘砖诇 转讜专讛 谞砖讬诐 讜注讘讚讬诐 谞讗诪谞讬诐 讜诪"诪 拽讟谞讬诐 诪讬讛讗 讘讗讬住讜专 转讜专讛 诇讚讘专讬 讛讻诇 讗讬谉 住讜诪讻讬谉 注诇讬讜:



讜讬砖 诪讻专讬注讬谉 诇讚注转 讗讞专转 诇讜诪专 砖讻诇 砖讛讜讞讝拽 讘讜 讗讬住讜专 转讜专讛 讗诐 讗讬谞讜 讬讻讜诇 诇讛讻讞讬砖讛 讗讬谞讛 谞讗诪谞转 讻讙讜谉 讘讚讬拽转 讞诪抓 砖讗祝 讗诐 诪爪讗 讞诪抓 讗讬谉 讻讗谉 讛讻讞砖讛 砖讗驻砖专 砖讘讚拽讛 讜讞诪抓 诇讗讞专 讻谉 讘讗 讗讜 砖诇讗 讘讚拽讛 讬驻讛 讬驻讛 讜诪转讜讱 讻讱 讛讜爪专讻谞讜 讘讛 诇讟注诐 讛讬诪谞讬谞讛讜 专讘谞谉 讘讚专讘谞谉 讗讘诇 谞讬拽讜专 讙讬讚 讜讞诇讘 讛专讬 讛讻讞砖转讛 诪爪讜讬讛 讗诐 谞砖讗专 砖诐 讞诇讘 讜讙讬讚 讜讻谉 讛驻专砖转 讞诇讛 诪转讬专讗讛 砖讬砖讗诇谞讛 讛讬讻谉 讛讬讗 讜诇诪讬 谞讬转谞讛 讜讗诐 讗诪专讛 驻诇讜谞讬 转拽谉 诇讬 讗驻砖专 诇讛讻讞讬砖讛 讜讗诐 砖转讗诪专 讛诇讱 诇诪讚讬谞转 讛讬诐 讗讬谉 讛讚讘专 诪爪讜讬:



讜讬砖 诪讻专讬注讬诐 诇讚注转 讗讞专转 砖讛讗砖讛 谞讗诪谞转 讘讗讬住讜专讬谉 讛专讙讬诇讬诐 讻讙讜谉 谞拽讜专 讘砖专 讜讛驻专砖转 讞诇讛 讜诪注砖专 讜谞讚讛 讗讘诇 诪讛 砖讗讬谞讜 转讚讬专 讻讙讜谉 讘讚讬拽转 讞诪抓 讗诇诪诇讗 砖讛讜讗 诪讚专讘谞谉 讗讬谉 谞讗诪谞讜转 讘讜 讜砖诪讗 转讗诪专 诇讻诇讛讜 转谞讗讬 讜诇讻诇讛讜 讗诪讜专讗讬 拽讟谉 诪讬讛讗 讘讚专讘谞谉 谞讗诪谉 讜讗"讻 诪讛讜 砖讗诪专讜 讘讻转讜讘讜转 讻"讞 讗' 讗诇讜 谞讗诪谞讬诐 讘讙讚诇谉 注诇 诪讛 砖专讗讜 讘拽讟谞谉 砖讚讛 讝讜 讘讬转 讛驻专住 讛讜讗 注讚 讻讗谉 讛讬讬谞讜 讘讗讬诐 讘砖讘转 讜讛注诪讬讚讜讛 讘讘讬转 讛驻专住 讚专讘谞谉 讜讘转讞讜诪讬谉 讚专讘谞谉 讜讛专讬 讗祝 讘拽讟谞谉 专讗讜讬 诇讜诪专 砖谞讗诪谞讬谉 讬专讗讛 诇讬 砖诇讗 讛讗诪讬谞讜讛讜 讻讗谉 讗诇讗 讘讚讘专 砖注讚讜转谉 诇砖注转讜 讗讘诇 讘诪讛 砖讛讜讗 讘专讞讜拽 讝诪谉 讻讙讜谉 注讚 讻讗谉 讛讬讬谞讜 讘讗讬谉 讘砖讘转 注诐 讛讙讚讜诇讬诐 讜讻讬讜爪讗 讘讝讛 讗讬谉 谞讗诪谞讬谉 讘拽讟谞谉 讻讱 谞专讗讛 诇讬 讘专讜专 讜讬砖 诪讞诇拽讬谉 讘讬谉 讛讙讬注 诇讞谞讜讱 诇诇讗 讛讙讬注 讜诪注诪讬讚讬谉 讝讜 砖诇 讻转讜讘讜转 讘诇讗 讛讙讬注 讜讗讬谉 讛讚讘专讬诐 谞专讗讬谉:



讜讘转诇诪讜讚 讛诪注专讘 讗诪专讜 注诇 住讜讙讬讗 讝讜 诇讬转 讻讗谉 谞砖讬诐 诪转讜讱 砖讛谉 注爪诇谞讬讜转 讘讜讚拽讜转 讻诇 砖讛谉 讜注拽专 讛驻讬专讜砖 讘讜 诇讬转 讻讗谉 谞砖讬诐 讻诇讜诪专 诇讗 讛讜爪专讻谞讜 诇讛讻砖讬专 讘讚讬拽转谉 诪讟注诐 讝讛 砖诪转讜讱 砖讛诐 注爪诇谞讬讜转 讘讜讚拽讜转 讻诇 砖讛谉 专"诇 注讜砖讜转 诪诇讗讻转谉 讘诪转讜谉 讜讗讬谞谉 讟专讜讚讜转 讘注住拽讬诐 讗讞专讬诐 讜讘讜讚拽讜转 讻诇 砖讛谉 专"诇 讘讻诇 讻讞谉 讬驻讛 讬驻讛 注诇 讚专讱 诪讛 砖讗诪专讜 讙"讻 诇诪讛 诇讗讜专 讛谞专 诪驻谞讬 砖讛谞专 讘讜讚拽 讻诇 砖讛讜讗 讜讬"诪 讗讜转讜 讘讛驻讱 讜讗讬谉 讚讘专讬讛谉 讻诇讜诐 讜讻谉 讬砖 讙讜专住讬谉 讻讗谉 讚讗诪专讜 讘讚讬拽 诇讬讛 诪讗谉 讚讛讜 讜讗讬谉 讙讜专住讬谉 讘讚讬拽讬谞讬讛 讜诪驻专砖讬谉 砖讻诇 诇注谞讬谉 诪注砖讛 注爪诪谉 谞讗诪谞讬谉 讗讘诇 诇注谞讬谉 注讚讜转 讻诇 砖讛讜讞讝拽 讘讜 讗讬住讜专 转讜专讛 诇讗 讛讬讜 谞讗诪谞讜转 讜诇注谞讬谉 讘讚讬拽讛 诇讗 讛讬讬谞讜 诪讗诪讬谞讬诐 讘讛诐 讗诇诪诇讗 砖讛讘讚讬拽讛 诪讚专讘谞谉 讜讗注"驻 砖讙讚讜诇讬 讛诪驻专砖讬诐 讻转讘讜讛 讗讬谉 讛讚讘专讬诐 谞专讗讬谉 讜讗祝 讘诪住讻转 讻转讜讘讜转 注"讘 讗' 讗诪专讜 讘讗砖讛 讻讙讜谉 讚讗诪专讛 驻诇讜谞讬 讻讛谉 转拽谉 诇讬 讗转 讛讻专讬 讜诇诪讚转 砖讛讗砖讛 谞讗诪谞转 讗祝 讚专讱 注讚讜转 讗讗"讻 砖讗诇讛 讜谞诪爪讗转 砖拽专谞讬转 讚讗讬 诇讗讜 讛讻讬 讗诪讗讬 转爪讗 砖诇讗 讘讻转讜讘讛 讜讛专讬 诇讗 讛讬讛 诇讜 诇讛讗诪讬谉 讘讛 讜诪讛 砖讻转讘谞讜 讘砖诐 转诇诪讜讚 讛诪注专讘 住讜转专 讗转 讛注谞讬谉 诇讙诪专讬 讜讗祝 住讜讙讬讬转 讛讙诪专讗 诪注讬讚讛 讻讚讘专讬谞讜 讜诇注谞讬谉 讘讟讜诇 诪讬讛讗 讻转讘讜 讙讚讜诇讬 讛诪驻专砖讬诐 砖讗注"驻 砖谞讗诪谞讬诐 讘讘讚讬拽讛 讘讟讜诇 诪讬讛讗 讘注讬 讜诇讬 谞专讗讛 砖讗祝 讘讘讟讜诇 谞讗诪谞讜转 讛谉 砖讬注讬讚讜 砖讛谉 讘注爪诪谉 讘讟诇讜 讛谉 砖讬注讬讚讜 砖驻诇讜谞讬 讘讟诇 讘驻谞讬讛诐 讜讻诇 砖讻谉 讘诪拽讜诐 砖讬讻讜诇讜转 注讻砖讜 诇讘讟诇:





诪讛专砖"讗 - 讞讬讚讜砖讬 讛诇讻讜转

砖诐 讜讻"转 讝专讬讝讬谉 诪拽讚讬诪讬谉 诇诪爪讜转 谞讘讚讜拽 诪爪驻专讗 讚讻转讬讘 讻讜' 注讻"诇 讜讻转讘 诪讛专砖"诇 讜讙讬' 讛专讬"祝 讜讻"转 讝专讬讝讬谉 诪拽讚讬诪讬谉 讻讚讻转讬讘 讜讘讬讜诐 讻讜' 谞讘讚讜拽 诪爪驻专讗 讗诪专 专讘 谞讞诪谉 讻讜' 注讻"诇 诇驻讬 讗讜转讛 讙讬专住讗 砖诇 讛专讬"祝 诇讗 讬诇讬祝 讛讻讗 诪讗讘专讛诐 讗诇讗 讛讝专讬讝讜转 讻讚讬诇讬祝 诇讛 诇注谞讬谉 诪讬诇讛 讜讛讗 讚住讙讬 诇讬讛 讛讻讗 诪爪驻专讗 诪住讘专讗 讗诪专 讻谉 讜讻"讻 讛专"谉 诇讙讬专住转 讛专讬"祝 讜讗讬谉 诪拽讜诐 诇拽讜砖讬讬转 讛转讜住驻讜转 讚砖驻讬专 诪爪讬 诇讗转讜讬讬 讛讻讗 诪拽专讗 讚住讚讜诐 砖讛讜讗 诪讜拽讚诐 讜讚讜"拽:


转讜住' 讘讚"讛 讗讘讗 拽讬讬诐 讗"诇 讻讜' 讜诇讻讱 驻讬专砖 讛讙诪专讗 讚专讘 讘专 讗讞讜讛 讜讘专 讗讞转讬讛 讻讜' 注讻"诇 讜讚讗讬 诇驻讬专砖"讬 谞诪讬 谞讬讞讗 砖讛讜爪专讱 讛转诇诪讜讚 诇驻专砖 讚讛讜讛 讘专 讗讞讜讛 讜讘专 讗讞转讬讛 讚诪砖"讛 砖讗诇 注诇讬讛谉 讚讛讬讬谞讜 注诇 讗讘讬讜 讜讗诪讜 砖诇 专讘 砖讛讬讜 讗讞讬讜 讜讗讞讜转讜 讗诇讗 诇讙讬专住转 专"讞 讜诇驻讬专讜砖讜 诇讗 讛讜讛 讗爪讟专讬讱 诇讬讛 诇驻专砖 讚讛讜讛 讘专 讗讞讜讛 讻讜' 讗诇讗 砖砖讗诇 注诇 讗讘讬讜 砖诇 专讘讬 讞讬讬讗 讜讛讜讗 讛砖讬讘 诇讜 注诇 讗讘讬讜 砖诇 专讘 讚诇砖转诪注 诪讬谞讬讛 讗讘诇 讗讘讬讜 砖诇 专' 讞讬讬讗 诪转 讗讘诇 诇讙讬' 讛住驻专讬诐 砖讛讬讗 讙讬专住转 专砖"讬 讜讻驻讬专讜砖诐 砖讻转讘讜 讻讗谉 谞讬讞讗 砖讛讜爪专讱 诇讛砖讬讘 讗讬诪讗 拽讬讬诐 砖诇讗 讬讟注讛 诇讜诪专 砖讛砖讬讘讜 注诇 诪讛 砖砖讗诇讜 讚拽专讜 讗讬谞砖讬 诇讗讘讬 讗讘讗 讗讘讗 讜讻谉 讘讛讬驻讱 诇讻讱 讛讜爪专讱 讛转诇诪讜讚 诇讜诪专 讚讛讜讛 讘专 讗讞讜讛 讜讘专 讗讞转讬讛 讜讚讜"拽:


讘讚"讛 砖谞讗诪专 讜讬砖讻诐 讜讙讜' 讜讛转诐 诪讜讻讞 诪讜讬砖讻诐 讜讙讜' 讚讻转讬讘 讙讘讬 住讚讜诐 讚诇讗 讛讬讛 诪爪讜讛 讻讜' 注讻"诇 讚诇讬讻讗 诇诪讬诪专 讚诇讗 讛砖讻讬诐 讬讜转专 诪砖讜诐 讚诇讗讜 诪爪讜讛 讛讬讛 诇讜 讻诪讜 讘注拽讬讚讛 讚诇讗 讛砖讻讬诐 讬讜转专 诪砖讜诐 讚诇讗讜 讟注诪讗 讚诪爪讜讛 讗注"讙 讚诇讗 讛讬讛 讬讞讬讚讬 讚讗"讻 诪讗讬 讗砖诪注讬' 拽专讗 讚讜讬砖讻诐 讚住讚讜诐 讗诇讗 注"讻 讗砖诪注讬谞谉 讚讘住讚讜诐 讚诪讗诇讬讜 讛诇讱 讜讚讗讬 讛讬讛 讗讘专讛诐 讛砖讻讬诐 讬讜转专 讗讬 诇讗讜 讚讛讬讛 讬讞讬讚讬 诪砖讗"讻 讘注拽讬讚讛 讚讗讬 诇讗 讛讬讛 诪爪讜讜讛 注诇 讻讱 诇讗 讛讬讛 讛讜诇讱 讻诇诇 讜诇讻讱 诇讗 讛砖讻讬诐 讬讜转专 诪诪讛 砖讛讬讛 诪爪讜讜讛 讚讝专讬讝讬诐 诇讗 讛讜讛 专拽 诪爪驻专讗 讜拽"诇:


讘讚"讛 讗诐 诪砖诪住专 讻讜' 讚讛讻讗 砖诪住专 诇讜 讛诪驻转讞 讜诇讗 讛讞讝讬拽 讜诪讬 讻讜' 注讻"诇 讗驻砖专 讚讛讜爪专讻讜 诇讜诪专 讚讗讬讬专讬 讘诇讗 讛讞讝讬拽 讚讘讛讞讝讬拽 诇讗 讗爪讟专讬讱 诇诪转谞讬 讜讗诐 诪砖诪住专 诇讜 讻讜' 讚诪诇转讗 讚驻砖讬讟讗 讛讜讗 讗讘诇 讛专"谉 诇讗 驻讬' 讻谉 讗诇讗 讚讗讬讬专讬 讘讛讞讝讬拽 注"砖 讜拽"诇:





诪讛专砖"讗 - 讞讬讚讜砖讬 讗讙讚讜转

砖"诪  诪讚谉 拽讗转讬 砖谞讗诪专 讚谉 讬讚讬谉 讜讙讜'.  诪讘讜讗专 讻诇 讗讬砖 讬讚诪讛 讘诪注砖讬讜 诇讘专讻转 讗讜转讜 讛砖讘讟 讜诇讚谉 谞讬转谉 诪讛砖讘讟讬诐 讘专讻讛 讝讜 砖讬谞拽讜诐 诇讛注诪讬讚 讚讘专讬讜 注诇 讛讚讬谉 砖谞讗诪专 讘讜 讚谉 讬讚讬谉 讜讙讜' 讜讻讞讜 砖诪爪讬谞讜 讘砖诪砖讜谉 砖注诇讬讜 谞讗诪专讛 谞讘讜讗讛 讜讘专讻讛 讝讜 诪讬注拽讘 讜讻谉 讬砖 诇驻专砖 讛讛讬讗 讚讘住诪讜讱 讚讗砖讻讞讜讛讜 讚诪讝讘讜诇讜谉 拽讗转讬 讚诇驻讬 讘专讻转 讬注拽讘 讬讚诪讛 讘诪注砖讬讜 讻谉:





诪讛专"诐

讘专砖"讬 讚"讛 诪住讬专转 诪驻转讞 讜讻讜' 谞讻谞住 诇讬诇 讗专讘注讛 注砖专 讞诇讛 讞讜讘转 讜讻讜' 讻爪"诇:


讘转讜住' 讚"讛 讗讘讗 拽讬讬诐 讜讻讜' 讝讗转 讙讬专住转 驻专"讞 驻讬' 专讘讬 讞讬讬讗 砖讗诇 讜讻讜' 讻爪"诇:





讞讻诪转 砖诇诪讛

讙诪' 谞讘讚讜拽 诪爪驻专讗 讚讻转讬讘 讻讜'. 谞"讘 讙讬专住转 讛专讬"祝 讛讻讬 讜讻"转 讝专讬讝讬谉 诪拽讚讬诪讬谉 诇诪爪讜讛 讻讚讻转讬讘 讜讘讬讜诐 讛砖诪讬谞讬 讜讻讜' 谞讘讚讜拽 诪爪驻专讗 讗诪专 专讘 谞讞诪谉 讘专 讬爪讞拽 讘砖注讛 砖讘谞讬 讗讚诐 讻讜'. (注讬讬谉 讘诪讛专砖"讗):


专砖"讬 讘讚"讛 讞讜讘转 讛讚专 讻讜' 讜讬爪讗 讘讛 讗讘诇 讛讻讗 讘讚讬拽转 讞诪抓 讻讜' 讛讚"讗 讜谞"讘 驻讬' 讚讗讬 讛讜讛 讘讚讬拽转 讞诪抓 讚讗讜专讬讬转讗 讗"讻 讛讜讛 讗诪专讬谞谉 讚讘讜讚讗讬 注诇 讛诪砖讻讬专 讛讜讗 诪讜讟诇 砖讛专讬 讘讬转讜 讛讜讗 讜讚讜"拽:





专砖"砖

讙诪专讗 讗"诇 讗讬讬讘讜 拽讬讬诐. 注讬' 讛讙讛转 讛讙专讬"驻 讜注诪砖"讻 注诇讬讜 讘诪讜"拽 砖诐:



专砖"讬 讚"讛 讞讜讘转 讛讚专. 讗讘诇 讛讻讗 讘讚讬拽转 讞诪抓 诪讚专讘谞谉 讻讜'. 谞"诇 讻讜讜谞转讜 讚讗讬 讛讜讛 诪讚讗讜专讬讬转讗 砖诇讗 讬注讘讜专 注诇 讘"讬 讜讘"讬 讜讚讗讬 讚讛讬讛 讞诇 注诇 讛诪砖讻讬专 诪驻谞讬 砖讛讜讗 讛注讜讘专 讻讬讜谉 讚讞诪讬专讗 讚讬讚讬讛 讛讜讗 注讬' 讘专讗"砖 住住讬' 讚' 讜讘讗讞专讜谞讬诐 讜讛讻讗 诇讻"注 讛讜讗 注讜讘专 讻讬讜谉 讚讛砖讜讻专 诇讗 拽讘诇 注诇讬讜 诇砖诪专讜 讜讙诐 讛讘讬转 注讬拽专讜 砖诇 诪砖讻讬专 专拽 讻讬讜谉 讚讛讘讚讬拽讛 讗讬谞讛 讗诇讗 诪讚专讘谞谉 诪讬讘注讬讗 诇讬讛 诪"讟 转拽谞讜讛 讗讬 诪砖讜诐 讞砖砖讗 讚讘"讬 讜讻诪砖"讻 讛专"谉 讘转讞诇讛 讚讞砖砖讜 讚砖诪讗 诇讗 讬讜爪讬讗讜讛讜 诪诇讘谉 诇讙诪专讬 讜诇讻谉 注诇 讛诪砖讻讬专 讞诇 讛讞讬讜讘 讗讜 诪讟注诪讗 讚讬诇诪讗 讬讘讗 诇讗讻诇讜 讻讚注转 讛专讗砖讜谞讬诐 砖讛讘讬讗 砖诐 (讜讻"讛 讚注转 讛转讜住') 讜诇讻谉 注诇 讛砖讜讻专 诇讘讚讜拽 砖讛讞诪抓 讬砖讗专 讗爪诇讜:





讘谉 讬讛讜讬讚注

讘旨指讚职拽讜旨 讜职讗址砖讈职讻旨职讞讜旨讛指 讚旨职诪执讝旨职讘讜旨诇讜旨谉 拽指讗指转执讬. 拽砖讛 诇诪讛 注诇 讗讚诐 讝讛 讘旨指讚职拽讜旨 讜注诇 讗讜转讜 砖讗诪专 '讚旨止谞讜旨 讚执讬谞执讬' 讛讞诇讬讟讜 讚诪讚谉 讗转讬 讘诇讗 讘讚讬拽讛?
讜谞专讗讛 诇讬 讘住"讚 讻讬 讝讛 讛讬讛 谞讜讛讙 讘讚讘专 讝讛 转诪讬讚 诇讻讱 讛讞诇讬讟讜 讘诇讗 讘讚讬拽讛 讗讱 讗讜转讜 讚诪讝讘讜诇讜谉 讗转讬 诇讗 讗诪专 讗讜转讜 讚讘专 讗诇讗 驻注诐 讗讞转, 讜诇讻讱 诇讗 讛讞诇讬讟讜 讛讚讘专 讘诇讗 讘讚讬拽讛 讜诇讻谉 诪讞诪转 拽讜砖讬讗 讝讜 谞转讞讻诐 诪住讚专 讛砖"住 诇注砖讜转 砖讬谞讜讬 讘诇砖讜谞讜 讘讬谉 讝讛 诇讝讛 讻讬 讘专讗砖讜谉 谞拽讬讟 '讛址讛讜旨讗 讚旨址讛植讜指讛 拽指讗指诪址专' 讜讘砖谞讬 谞拽讬讟 '讛址讛讜旨讗 讚旨址讛植讜指讛 拽指讗指讝执讬诇' 讜讗诪专 诇诇诪讚讱 砖讬砖 砖讬谞讜讬 讘讬谉 讝讛 诇讝讛 讚讞讚 讛讜讛 讗诪专 讘转诪讬讚讜转 讜讞讚 谞讝讚诪谉 驻注诐 讗讞转 砖砖诪注讜 诪诪谞讜 砖讗诪专 讻讱.
讜注讜讚 谞专讗讛 诇讬 讘住"讚 讚讛专讗砖讜谉 讘讗讜转诐 讚讘专讬诐 讬爪讗 诪讙讚专 讟讘注谉 砖诇 讘谞讬 讗讚诐 讻讬 讟讘注谉 砖诇 讘谞讬 讗讚诐 诇讛讬讜转 讘讜专讞讬诐 诪讘讬 讚讬谞讗 讜讘讜砖讛 诇讛诐 诇拽讘讜诇 讘讘讬转 讚讬谉 讜讝讛 注诇 讚讘专 讻诇 讚讛讜 讗讜诪专 专讜爪讛 诇讚讜谉 讘讘讬转 讚讬谉 诇讻讱 讛讞诇讬讟讜 '诪执讚旨指谉 讗指转执讬' 讘诇讗 讘讚讬拽讛 诪讛 砖讗讬谉 讻谉 讛砖谞讬 砖讛讬讛 讗讜讛讘 讛讬砖讬讘讛 注诇 砖驻转 讛讬诐, 讛谞讛 讟讘注 讝讛 讬砖谞讜 讘讻诪讛 讘谞讬 讗讚诐 诇讗讛讜讘 讬砖讬讘讛 讝讜 诇讻讱 诇讗 讛讞诇讬讟讜 注讚 砖讘讚拽讜.





讘谞讬讛讜

讘旨指讚职拽讜旨 讜职讗址砖讈职讻旨职讞讜旨讛指 讚旨职诪执讝旨职讘讜旨诇讜旨谉 拽指讗指转执讬. 诪拽砖讬诐 诇诪讛 讘讗讜转讜 砖讗诪专 '讚旨止谞讜旨 讚执讬谞执讬' 讛讞诇讬讟讜 诪讚注转诐 诪执讚旨指谉 拽指讗指转执讬, 讜诇讗 讛讜爪专讻讜 诇讘讚讜拽, 讜讻讗谉 讛讜爪专讻讜 诇讘讚讜拽?
讜谞专讗讛 诇讬 讛转诐 讛讬讛 讚专讻讜 诇讜诪专 讻谉 讗驻讬诇讜 注诇 讚讘专 诪讜注讟 驻讞讜转 诪砖讜讛 驻专讜讟讛, 讚讗讬谉 讘讬转 讚讬谉 谞讝拽拽讬谉 诇讜, 讜讗讬谉 讚专讱 诇转讘讜注 注诇讬讜 诇驻谞讬 讘讬转 讚讬谉, 诇讻讱 讘专讜专 讗爪诇诐 讚诪讚谉 拽讗转讬, 讗讱 讘讝讛 讛讚讘专 砖讗诪专 '讗址讻旨值讬祝 讬址诪旨指讗 讗址住执讬住职谞执讬 讘旨执讬专指讗转指讗' 讗讬谉 讘讚讘专讬诐 讗诇讜 讗讬讝讛 讞讬讚讜砖 讜驻诇讗 讻讚讬 诇讛讞诇讬讟 诪讝讘讜诇讜谉 拽讗转讬 讗诇讗 专拽 讛讜注讬诇讜 讚讘专讬讜 诇砖讜诐 诇讘 诇讘讚讜拽 讗讞专讬讜.
讗讜 讬讜讘谉 讘住"讚 讛讛讜讗 讚讗转讬 诪讚谉 讛讬讛 诪讚讘专 讻诇 讚讘专讬诐 砖诇讜 讘诇砖讜谉 诇注讝 讜专拽 专讙讬诇 注诇 诇砖讜谞讜 讘' 讚讘专讬诐 讗诇讜 讘诇砖讜谉 讛拽讜讚砖 讜讗讬谞讜 讗讜诪专诐 讘诇砖讜谉 诇注讝, 讜讻讬讜谉 讚讞讝讜 住讬诪谉 讝讛 砖讛讜讗 砖讬谞讜讬 驻诇讗讬, 讚讗祝 注诇 驻讬 砖讛讜讗 诪讚讘专 讘诇砖讜谉 讗讞专 讗讜诪专 '讚旨止谞讜旨 讚执讬谞执讬' 讘诇砖讜谉 讛拽讜讚砖, 诇讻讱 讛讞诇讬讟讜 讚诪讚谉 拽讗转讬 讜诇讗 讛讜爪专讻讜 诇讘讚讜拽 诪讛 砖讗讬谉 讻谉 讘讗讜转讜 讚讗转讬 诪讝讘讜诇讜谉 诇讗 诪爪讗讜 讘讚讘专讬讜 讚讘专 砖讬谞讜讬 讛诪转诪讬讛, 诇讻讱 诇讗 讛讞诇讬讟讜 讗诇讗 讘讚拽讜 讜讗砖讻讞讜
讜注讜讚 谞专讗讛 诇讬 讘住"讚, 讗讱 转讞诇讛 讗转专抓 讘住"讚 讚拽讚讜拽 讗讞专 讚拽砖讛 诇讬, 诪讬 讛讻专讬讞诐 诇讘讚讜拽, 讚诪讛 讬讜爪讗 诇讛诐 诪讝讛 讗讬讝讛 讚讬谉 讻讚讬 砖讬砖讘讜 诇讘讚讜拽? 讜谞专讗讛 诇讬 讘住"讚 讚讛讘讚讬拽讛 讛讬转讛 诇爪讜专讱 讚讘专 讗讞专, 讚讗驻砖专 砖讛讬转讛 拽专拽注 谞拽专讗转 注诇 砖诐 讬讜住祝 讘谉 砖诪注讜谉 砖讛讬讛 拽讜讚诐 讚' 讚讜专讜转, 讜讛讜讗 诪讜讞讝拽 讚诪讝讘讜诇讜谉 拽讗转讬, 讜注转讛 讝讛 讛讗讬砖 砖讛讬讛 讚专讻讜 诇讜诪专 讗讻讬祝 讬诪讗 讜讻讜' 转讘注 讘讘讬转 讚讬谉 讬专讜砖讛 诪拽专拽注 讝讜 砖讛讬转讛 谞拽专讗转 注诇 砖诐 讬讜住祝 讘谉 砖诪注讜谉 讗讘讬讜 砖诇 讝拽谞讜, 讜讝讛 讬讜住祝 讘谉 砖诪注讜谉 讛转讜讘注 讛拽专拽注 诇讗 谞讜讚注 诇谞讜 讗诐 讛讜讗 讛讬讜专砖 砖诇 讬讜住祝 讘谉 砖诪注讜谉 讛专讗砖讜谉 讘注诇 讛拽专拽注, 讜讬砖 注讜讚 转讜讘注 讗讞专 砖砖诪讜 讙诐 讻谉 讬讜住祝 讘谉 砖诪注讜谉, 讜讗讜诪专 砖讛讜讗 讛讬讜专砖 砖诇 讬讜住祝 讘谉 砖诪注讜谉 讛专讗砖讜谉, 讜讛注讚讬诐 诪注讬讚讬诐 砖讬讜讚注讬谉 讘讘讬专讜专 砖讬砖 讬讜专砖 诇讬讜住祝 讘谉 砖诪注讜谉 讛专讗砖讜谉 讬讜专砖 砖诪讜 讬讜住祝 讘谉 砖诪注讜谉 讜讗讬谉 讬讜讚注讬诐 讝讛 讗讜 讝讛, 讜诇讻谉 讻讬讜谉 砖专讗讜 砖讝讛 讛转讜讘注 讛讗讞专 讚专讻讜 诇讜诪专 '讗址讻旨值讬祝 讬址诪旨指讗 讗址住执讬住职谞执讬 讘旨执讬专指讗转指讗' 讗诪专讜 讞讻诪讬诐 讻讬讜谉 砖讗讜转讜 讛专讗砖讜谉 讘专讜专 诇讛诐 砖讛讜讗 诪讝讘讜诇讜谉 讛谞讛 谞专讗讛 砖讝讛 讛转讜讘注 砖讚专讻讜 诇讜诪专 '讗址讻旨值讬祝 讬址诪旨指讗 讗址住执讬住职谞执讬 讘旨执讬专指讗转指讗' 讛讜讗 讛讬讜专砖 砖诇 讗讜转讜 讬讜住祝 讘谉 砖诪注讜谉 讛专讗砖讜谉, 讗讱 诇讗 讬讞诇讬讟讜 讘讻讱 注诇 驻讬 住讘专讛 讝讜, 诇讻讱 讟专讞讜 讜讬讙注讜 诇讘讚讜拽, 讜讘讚拽讜 讜诪爪讗讜 砖讚讘专 讝讛 讘专讜专 砖讝讛 讛转讜讘注 诪讝讘讜诇讜谉 拽讗转讬, 讜讗诐 讻谉 讛讜讗 讛讬讜专砖 砖诇 讗讜转讜 讬讜住祝 讘谉 砖诪注讜谉 讛讝拽谉 讘注诇 讛拽专拽注, 诪讗讞专 讚讘专讜专 诇讛诐 讚讛讝拽谉 讘注诇 讛拽专拽注 讗转讬 诪讝讘讜诇讜谉.





讙诇讬讜谉 讛砖"住 - 专讘讬 注拽讬讘讗 讗讬讙专

专砖"讬 讚"讛 专讘 讘专 讗讞讜讛 讻讜'. 讘谞讬 讚专"讗 诪讻驻专讬. 讘住谞讛讚专讬谉 砖诐 讗讬转讗 讘谞讬 讗讘讗 讘专 讗讞讗 讻专住诇讗 诪讻驻专讬:





讞讬讚讜砖讬 讞转"住

专讘 讘专 讗讞讜讛 讚专"讞 讜讻讜'. 讬诇"讚 讚讛"诇 诇讛砖"住 诇住讚专 讛讱 注讜讘讚讗 讚专讘 住诪讜讱 讚注讜讘讚讗 讚专讘 讻讛谞讗 讞诇砖 讚诇注讬诇 讚讛讜讛 诪诪砖 讛讜爪讗转 讚讘讛 讘诪讬转转 讗讚诐 讚讜诪讛 诇讝讛 讛诪注砖讛 讜诇讗 诇讛驻住讬拽 讘注讜讘讚讗 讚讞讟讬' 谞注砖讜 讬驻讜转 砖讗讬谞讜 讚讜诪讛 诇讝讛 讜讬"诇 讚讛讜爪讗转 讚讘讛 讚砖诪讜注讛 专讞讜拽讛 讗谞讬谞讜 专注 讻"讻 讻诪讜 讛拽专讜讘讛 砖讛专讬 讗讬谉 诪转讗讘诇讬诐 注诇讬' 讗诇讗 砖注讛 讗' 讜讛讜爪讗 讚讘转 讛驻住讚 诪诪讜谉 讗谞讬谞讜 专注 讻"讻 讻诪讜 讘谞驻砖讜转 注"讻 住讬讚专 讛砖"住 讘讛讚专讙讛 诪诇诪讟讛 诇诪注诇讛 讘转讞诇讛 讛讱 讚专讘 讻讛谞讗 砖讛讜讗 砖诪讜注讛 拽专讜讘讛 讚谞驻砖讜转 讜讗讞"讻 讚讬讜讞谞谉 讞拽讜拽讗讛 砖讛讜讗 砖诪讜注讛 拽专讜讘讛 讚诪诪讜谉 讜讗讞"讻 讚专讘 砖讛讜讗 砖诪讜注讛 专讞讜拽讛 讚谞驻砖讜转 讜讗驻"讛 讬讛讬' 谞砖诪专 诪讛讜爪讗转 讚讘讛 讜讗讜诇讬 讝讛讜 驻讬' 讛驻住讜拽 讘讜专讗 谞讬讘 砖驻转讬诐 讘讛拽讚讬' 讚诇讻讗讜专讛 诪砖诪注 讚诇讗 讗讻驻转 诇讗讬讚讱 讗诐 讗讜诪专讬' 诇讜 讘讝讛 讛诇砖讜谉 讗讜 讘讝讛 讛诇砖讜谉 讜诪讛 讗讻驻转 诇专"讞 讗讬 讗诪专 诇讜 诪转 讗讘讗 讗讜 讗讬诪讗 拽讬讬诐 诪"诪 讛讘讬谉 诪讬转转诐 讗讘诇 讛讗诪转 讛讜讗 讻讱 讻讬 讛拽讘"讛 砖讜讻谉 注诇 讛砖讘讜专讬 诇讘 诇专驻讗讜转诐 讜诇谞讞诪诐 诇讘 谞砖讘专 讜谞讚讻' 讗诇拽讬' 诇讗 转讘讝讛 讜注诪讜 讗谞讻讬 讘爪专讛 讻转讬' 讗诪谞诐 注诇 讻诇 讚讬讘讜专 专注 砖讜专讛 专讜讞 讛讟讜诪讗讛 讜谞砖诪专转 诪讻诇 讚讘讜专 专注 讻转讬' 讜诇驻讞讜转 讗讬谞讜 诪讝讻讬专 砖诪讜 讬转' 注诇 讛专注讛 注"讻 讻砖诪讜爪讬讗 诪驻讬讜 讚讘专 讛专注 诇讜诪专 诪转 驻诇讜谞讬 讘讗讜转讜 砖注讛 注"讻 诪住转诇拽转 讛砖讻讬谞讛 讜诪驻住讬讚 诇讗讬讚讱 砖讗讬谞讜 诪转谞讞诐 诪讛专讜驻讗 诇砖讘讜专讬 诇讘 讘讗讜转讛 砖注讛 讗讱 讘讗讜诪专讜 讘诇砖讜谉 讟讜讘 讗"讻 讙诐 讘砖注转 爪注专讜 讛砖讻讬谞讛 诪谞讞诪讛讜 讜讝讛讜 讘讜专讗 谞讬讘 砖驻转讬诐 砖讬讛讬' 诪讘专专 谞讬讘 砖驻转讬讜 诇讜诪专 注诇 讻诇 讚讘专 砖诇讜' 砖诇讜' 诇专讞讜拽 讜诇拽专讜讘 讘讬谉 砖讛讜讗 砖诪讜注讛 专讞讜拽讛 讗讜 拽专讜讘讛 诇注讜诇诐 讬讗诪专讜 讘诇砖讜谉 砖诇讜' 讜讘专讻讛 讜注讬"讝 讗诪专 讛' 讜专驻讗转讬讜 砖转讛讬' 讛砖讻讬谞讛 砖诐 诇专驻讗讜转讜 诪爪注专讜 讜注讬' 讘讞讬' 诇诪住' 讙讬讟讬谉 住"驻 讛谞讬讝拽讬' 讻转讘转讬 注讜讚 驻讬专讜砖讬诐 注"讝 讛驻住讜拽 讜讻讜诇诐 谞讻讜谞讬诐 讘注讝讛"讬:


讗讻讬祝 讬诪讗 讗住谞讗 讘专讜转讗 驻专砖"讬 讛住谞讛 谞讞砖讘 诇讘专讜砖. 诇驻注"讚 讛讻讜谞讛 讘讝讛 讚讛谞讛 讘专讻转 讬注拽讘 诇讝讘讜诇谉 诇讞讜祝 讬诪讬诐 讬砖讻讜谉 讜讛讜讗 诇讞讜祝 讗谞讬讜转 讬砖 诇驻专砖讜 诪注讬谉 讘专讻转讜 砖诇 诪砖讛 砖诪讞 讝讘讜诇谉 讘爪讗转讬讱 讜讬砖砖讻专 讘讗讛诇讬讱 砖讛讬' 讝讘讜诇谉 注讜住拽 讘驻专讙诪讟讬' 讜谞讜讟诇 讞诇拽 诪转讜专转讜 砖诇 讬砖砖讻专 讻砖诪注讜谉 讗讞讬 注讝专讬' 谞诪爪讗 砖讛讬' 讬讜爪讗 讜砖讟 讘注讜诇诐 讜谞讞砖讘 诇讜 讻讗诇讜 讬讜砖讘 讘讗讜讛诇讛 砖诇 转讜专讛 讜讬讚讜注 讻讬 讛注讬讜谉 讜讛转讜专讛 诪讻讜谞讛 讻诪讛 驻注诪讬' 讘砖诐 讬诐 诇注讜诪拽讜 讜注"讻 讗诪专 砖讝讘讜诇谉 讬砖讻讜谉 诇讞讜祝 讬诪讬诐 讜讛讜讗 诇讞讜祝 讗谞讬讜转 砖讗注驻"讬 砖讬砖讜讟 讘讗谞讬讜转 注讚 爪讬讚讜谉 诪"诪 讬讞砖讘 诇讜 讻讗诇讜 诇讗 讝讝 诪诪拽讜诪讜 讜砖讜讻谉 注诇 讞讜祝 讬诐 讛讞讻诪讛 讜讝讛讜 诇讞讜祝 讬诪讬诐 讬砖讻讜谉 讗注驻"讬 砖讛讜讗 诇讞讜祝 讗谞讬讜转 讜注讚"讝 谞讜转谞讬诐 诇讜 讞诇拽讜 讻转"讞 诪诪砖 讜注讚"讝 驻讬' 讗诪"讜 讛讙讗讜谉 讗讘"讚 讚拽"拽 驻驻讚"诪 讘注讛"诪 住' 讛驻诇讗讛 驻讬' 讛砖"住 诇拽诪谉 驻"讟 注"讘 注"讚 诪讜住专 讘谞讬 讞讘讜专讛 砖讛讬' 讬讚讬讜 砖诇 讗' 诪讛诐 讬驻讜转 讬讻讜诇讬诐 诇讜诪专 诇讜 讟讜诇 讞诇拽讱 讜爪讗 驻讬' 砖讛讜' 讬讚讬讜 讬驻讜转 诇诪讜"诪 讗讜诪专讬诐 诇讜 讟讜诇 讞诇拽讱 讘转讜专转讬谞讜 诪诪砖 讜爪讗 诇住讞讜专讛 讜讚驻讞"讞 讜讗"讻 讬讗诪专 诇注"讛 转"讞 讗转讛 讜讝讛讜 讗讻讬祝 讬诪讗 讗住谞讗 讘专讜转讗 驻讬' 注"讛 讛诪转讞讘专 注诐 讛诇诪讚谉 讜讝讛讜 讗讻讬祝 砖砖讜讻谉 讗讞讜祝 讛讬诐 讻谞"诇 讙诐 讛住谞讛 诇讘专讜砖 讬讞砖讘 砖讛注"讛 讻转"讞 讬讞砖讘:


讜讛砖转讗 讚拽讬"诇 讚诇讻"注 讗讜专 讗讜专转讗 讛讜讗 讜讻讜'. 讬诇"讚 讚讗"谞 诇讗讜 讻"注 诪讜讚讬诐 讘讝讛 诪"诪 讛讬' 拽砖讛 诇诪"讚 诇讬诇讬 讜诇砖讬' 讛专讗讘"讚 砖讛讘讬讗 讛专"谉 讜讛讘讗转讬讜 诇注讬诇 讬砖 诇讬讬砖讘 讚讘诇"讝 讛讬' 讗驻砖专 诇诪讬诪专 讚谞讛讬 讚讚讘专 砖诪爪讜转讜 讻诇 讛讬讜诐 讻诪讬诇讛 讗讬谉 诪拽讚讬诪讬诐 讟驻讬 诪爪驻专讗 诪"诪 讞诪抓 砖诪爪讜转讜 讘砖砖 砖注讜转 诪拽讚讬诪讬' 注讜讚 讞诇拽 诪讛诇讬诇讛 讜诇诪"讚 诇讬诇讬 诪诪砖 讻讜谞转讜 讘讞爪讜转 讛诇讬诇讛 讗讱 诇诪讗讬 讚诪住拽讬' 讚诇讻"注 讗讜专 讗讜专转讗 讜讘讗转专讗 讚专"讬 拽专讜 诇讬' 谞讙讛讬 讛讻讜谞讛 讻诪"砖 讛专讗讘"讚 砖诇转讞诇转 讛诇讬诇讛 拽讜专讬' 讻谉 砖注讚讬讬谉 讗讜专 讛讬讜诐 砖讜诇讟 拽爪转 讗"讻 拽砖讛 诪"讟 诇讛拽讚讬诐 讻"讻 讜拽"诇:


谞讘讚讜拽 讘砖讬转. 诇讗讜 讚讜拽讗 讘砖讬转 诪诪砖 讗诇讗 拽讜讚诐 砖注讜转 讚专讘谞谉 讘讗讜驻谉 砖讬讻讜诇 诇讘讟诇 讗讞专 讛讘讚讬拽讛 讚诪砖讞诇 注诇讬讜 讗讬住' 讚专讘谞谉 诇讗 讬讻讜诇 诇讘讟诇 讻讚诇拽诪谉 讝' 专讬砖 注"讗 讗诇讗 讚讛砖"住 讚讛讻讬 诇讗 谞讞讬转 诇讚拽讚拽 讻"讻 讘讝讛 砖注讬拽专 讻讜谞转讜 讗拽讜' 砖谞讬' 谞讘讚讜拽 诪爪驻专讗 讜讛讜讗 驻砖讜讟 诪讗讜讚 讗诇讗 砖砖诪注转讬 专讘讬诐 诪讛讘讬诇讬' 讘讝讛 注"讻 讻转讘转讬讜:


讜讬砖讻诐 讗讘专讛诐 讘讘拽专. 讘驻"讬 讛拽' 讗砖讬' 转讜住' 讚讜讬砖讻诐 讗讘专讛诐 讚住讚讜诐 讛讬' 诇讛转驻诇诇 转驻诇转 砖讞专讬转 讚诪讬谞讛 讬诇驻讬' 讘驻' 转驻诇转 讛砖讞专 讗讘专讛诐 转讬拽谉 转驻诇转 砖讞专讬转 讜讗"讻 诇讗 讛讜"诪 诇讛拽讚讬诐 讻诇诇 讜讛谞讛 讙诐 诪"砖 诪讛专砖"讗 讚讘讙讬' 讛专讬"祝 谞转讬讬砖讘讛 拽' 转讜' 诇讗 讬讻讜诇转讬 诇讛讘讬谉 讚诪"诪 诪谞"诇 诇讛砖"住 诇讛讜讻讬讞 讛转诐 讚讗诇 讬爪讗 讬讞讬讚讬 讘诇讬诇讛 讚诇诪讗 诪砖讜诐 砖讗讬谉 讝专讬讝讬谉 讟驻讬 诪爪驻专讗 诪住讘专讗 讞爪讜谞讛 讜讗讬谉 诇讜诪专 讗"讻 诪讛 拽诪"诇 拽专讗 砖讛拽讚讬诐 讝"讗 诇讗砖诪注讬' 砖讛讬' 讝专讬讝 讜谞砖讻专 注讻"驻 讜注讻谞诇注"讚 诇拽讬讬诐 驻专砖"讬 讜讙讬' 讚讛谞讛 讛讗 诇讗 拽砖讬' 讻诇诇 讗砖"住 讚讛讻讗 诪谞"诇 讚讗讬谉 讝专讬讝讬谉 讟驻讬 诪爪驻专讗 讚诇诪讗 诪砖讜诐 讞砖砖 诪讝讬拽讬谉 诇讗 讛诇讱 讘诇讬诇讛 讝"讗 讚讗"讻 讛讬' 砖诇讜讞讬 诪爪讜讛 讜讗讬谞诐 谞讬讝讜拽讬谉 讗注"讻 讚讗讬谉 讝专讬讝讬谉 讟驻讬 诪爪驻专讗 讜讛讬' 诇讜 诇讞讜砖 诇诪讝讬拽讬谉 讻讬讜谉 砖讗讬谞讜 诪爪讜讛 讘讗讜转讜 砖注讛 讜讻"讻 转讜住' 诇讛讚讬讗 讘驻专拽 讛讻讜谞住 讘讘"拽 住' 讘' 讜讘诇讗"讛 谞"诇 讚诪"诪 讛讜讻讬讞 讛讻讗 讛砖"住 砖驻讬专 讚讛讬' 诇讜 诇讞讘讜砖 讗转 讞诪讜专讜 拽讜讚诐 讗讜专 讛讬讜诐 诇讬诇讱 诪讬讚 讘讛讗讬专 讛诪讝专讞 讗注"讻 讚讗讬谉 讝专讬讝讬谉 讟驻讬 诪爪驻专讗 讗诇讗 讚注讬拽专 讛拽' 诪讛转诐 诪谞"诇 诇专' 讗讘讜讛 讚诇讗 讬爪讗 讬讞讬讚讬 讘诇讬诇讛 讜驻专砖"讬 讛转诐 砖讗驻讬' 注诐 谞注专讬讜 诇讗 专爪讛 诇讬诇讱 拽"讜 讬讞讬讚讬 讚诇诪讗 诪砖讜诐 讚讗讬谉 诪拽讚讬诪讬谉 讟驻讬 诪爪驻专讗 讜诇驻注"讚 诪"诪 诪讜讻讞 讚谞讛讬 讚讚讘专 砖诪爪讜转讜 讘讬讜诐 诇讗 讬拽讚讬诐 讟驻讬 诪爪驻专讗 诪"诪 讛讬讻谉 讗诪专 诇讜 讛砖讬"转 讗讜 专诪讝 诇讜 砖诪爪讜转 讛讛诇讬讻讛 讛讜讗 讘讬讜诐 讚诇诪讗 讬诇讱 诪讬讚 讗注"讻 住转诐 讛诇讬讻讛 讛讜讗 讘讬讜诐 砖讗讬谉 讚专讱 诇讬诇讱 讘诇讬诇讛 讗驻讬' 讘讞讘讜专转 讗谞砖讬诐 诪讻"砖 讬讞讬讚讬 讗注"讙 讚驻砖讜讟 讛讜讗 讗讬 讛讬' 讗讜诪专 诇讜 讛拽讘"讛 诇讱 讘诇讬诇讛 诇讗 讛讬' 讘讝讛 讞砖砖 诪讝讬拽讬谉 讻诇诇 诪"诪 讛砖转讗 砖诇讗 驻讬' 诇讜 诪住转诪讗 住转诐 讻讜讜谞转讜 讗砖注讛 砖讘"讗 讻诪讜转讜 讛讜诇讻讬' 讜讛讜讗 讘讬讜诐 讜诇讻谉 诇讗 讛拽讚讬诐 讗诇讗 诪转讞诇转 讛讬讜诐. 讗诪谞诐 诇讜诇讬 驻专砖"讬 砖诐 讛讬讬转讬 讗讜诪专 讚诪讜讻讬讞 讛转诐 诪讚诇拽讞 注诪讜 讘' 谞注专讬讜 讜讘住讚讜诐 讛诇讱 讬讞讬讚讬 砖诇讗 专爪讛 砖讬专讗讜 拽砖讛 讛诇讗 讛"谞 讻转讬' 砖讘讜 诇讻诐 驻讛 注诐 讛讞诪讜专 诪砖诪注 砖讬讬注讚 讛谞注专讬' 讘诪拽讜诐 诪讛诪拽讜诪讜转 砖诇讗 讬专讗讜 讘讛拽专讘转 讘谞讜 讜讗"讻 诇诪讛 诇拽讞诐 注诪讜 讻诇诇 诪"砖 诪诇讙讘讬 住讚讜诐 讗注"讻 讻讬讜谉 砖讛讬' 诪注讻讘 砖诐 注诇 讛讚专讱 讻诪讛 诇讬诇讜转 讛讬' 爪专讬讱 诇砖诪讬专讛 讜讛讜讗 讛讬' 讞讜砖讘 砖讘讞讝讬专转讜 诇讗 讬讛讬' 讬爪讞拽 注诪讜 讜讬爪讟专讱 砖谞讬诐 讻驻专砖"讬 讘讞讜诪砖 讚讗讚诐 讞砖讜讘 爪专讬讱 砖谞讬诐 讚讜拽讗 注诪讜 讻谞"诇 谞讻讜谉 讘注讝讛"讬 讗诇讗 砖诪诇砖讜谉 专砖"讬 砖诐 诇讗 诪砖诪注 讻谉:


讘砖注讛 砖讘"讗 诪爪讜讬讬' 讘讘转讬讛诐 讻讜'. 讛讻讜谞讛 讘讝讛 诪讘讜讗专 讚讗讬 诪砖讜诐 讗讜专 讛谞专 讬驻讛 诇讞讜讚 讛讬' 住讙讬 讘讗诪爪注 讛诇讬诇讛 诇讻谉 讗诪专 讘砖注讛 砖讘"讗 讘讗讬诐 诪诪诇讗讻转诐 讗诪谞诐 诇讗 讬讚注转讬 诪讬 讛爪专讬讻讜 诇讝讛 讚诇诪讗 诪砖讜诐 讝专讬讝讬谉 诪拽讚讬诪讬' 诇诪爪讜转 讜讻讬 讛讬讻讬 讚讘专 砖诪爪讜转讜 讘讬讜诐 诪拽讚讬诪讬谉 诪爪驻专讗 讛"讛 讚讘专 砖诪爪讜转讜 讘诇讬诇讛 诇讗讜专 讛谞专 诪拽讚讬诪讬谉 诪爪讗转 讛讻讻讘讬诐 讜讬"诇 讚谞讛讬 讚讛砖"住 拽讗诪专 讜讻"转 讝专讬讝讬谉 讻讜' 讛讬讬谞讜 诇砖拽诇讗 讜讟专讬' 讜诇讗 诇拽讜砖讟讗 讚诪讬诇转讗 讚诇讬砖谞讗 讚诪转谞讬' 诪砖诪注 讚讚讬谞讗 拽讗诪专 讜诇讗 讝专讬讝讜转 讘注诇诪讗 讜谞"诪 讚诇讗 诇驻转讞 讘注讬讚谞讗 讜讛讗"砖 讚拽讗诪专 讗讘讬讬 讛诇讻讱 讛讗讬 爪讜专讘讗 诪专讘谞谉 讻讜' 讜拽"诇:


讛诇讻讱 爪讜专讘讗 诪讚专讘谞谉 诇讗 诇驻转讞 讻讜'. 讘讟讜专 驻住拽 讗驻讬' 讛转讞讬诇 驻讜住拽 诪住讘专转 注爪诪讜 讚诇讗 讻专讘讬谞讜 讬讜谞讛 讜讚拽讚拽讜 注诇讬讜 诪诇砖讜谉 诇讗 诇驻转讞 讜讛谞讛 讛专诪讘"诐 讛' 驻住讞 驻"讘 讛"讙 讻转讘 讜讗讬谉 拽讜讘注讬' 诪讚专砖 讘住讜祝 讬讜诐 讬"讙 讜讻谉 讛讞讻诐 诇讗 讬转讞讬诇 诇拽专讜转 讻讜' 讜驻讬' 讛讻"诪 讘诪"砖 讗讬谉 拽讜讘注讬' 诪讚专砖 讻讜讜谞转讜 讗转"转 讚专讘讬' 讜讗砖诪讜注讬' 讚讗注"讙 讚拽砖讛 诇拽讘爪诐 讗讞"讻 讜讬讛讬' 讛诪爪讜讛 注讜讘专转 诪"诪 诇讗 讬拽讘注 诪讚专砖 讜拽' 诪谞"诇 诇讛专诪讘"诐 讛讗 讚诇诪讗 讘讗诪转 讘讻讛"讙 砖专讬' 讜讬"诇 讚住"诇 讛讗 讚讗诪专 讗讘讬讬 诇讗 诇驻转讞 讘注讬讚谞' 讜诇讗 讗诪专 住转诐 讗住讜专 诇诇诪讜讚 讘讗讜转讛 砖注讛 讗注"讻 诪砖讜诐 讚讚专讻诐 讛讬' 讘注专讘 讘砖注讛 砖讘讗讜 诪谉 讛砖讚讛 讛讬讜 诪转讗住驻讬诐 诇砖诪讜注 转讜专讛 诪讛转"讞 讻诪"砖 讘讘专讻讜转 讗诇讗 讗讚诐 讘讗 诪谉 讛砖讚讛 讘注专讘 讗诐 专讙讬诇 诇拽专讜转 拽讜专讗 讻讜' 讜讗讛讱 注讬讚谞讗 讗诪专 讗讘讬讬 讚诇讗 讬驻转讞 讜讛讛"谞 讚讗诐 讛转讞讬诇 讬驻住讬拽 讗诇讗 诪砖讜诐 讚讗讜专讞讗 讛讻讬 砖诪转讞讬诇 讝讛 讛砖讬注讜专 讘讗讜转讛 砖注讛 砖讘讗讬诐 诪谉 讛砖讚讛 讜讗"砖 讚诪讜讻讞 讗驻讬' 转"转 讚专讘讬' 讜讗砖"谞 驻住拽 讛讟讜专 诪住讘专转 注爪诪讜 砖讗诐 讛转讞讬诇 讬驻住讬拽 讜诇拽"诪 诪诇砖讜谉 诇讗 诇驻转讞 讚讗讜专讞讗 讚诪诇转讗 拽转谞讬 讻谞"诇 讜讘砖讙诐 讗砖诪讜注讬' 讚拽讗讬 讗转"转 讚专讘讬' 讛谞"诇 砖讚专讻诐 诇驻转讜讞 讘讗讜转讛 砖注讛:


讛诪砖讻讬专 讘讬转 诇讞讘专讜 讘讬"讚 注诇 诪讬 诇讘讚讜拽. 诇砖讬' 讛专"谉 讚讛讘讚讬拽讛 讛讬讗 砖诪讗 诇讗 讘讟诇讜 讬驻讛 讬驻讛 砖讛讚讘专 转诇讜讬 讘诪讞砖讘转 讘谞讬 讗讚诐 讻讗砖专 讛讗专讬讱 讝"诇 讘讻讜讜谞转 专砖"讬 讘诪转谞讬' 讗"讻 讗"砖 讚讛讬' 住"讚 砖讛讞讬讜讘 诪讜讟诇 注诇 讛诪砖讻讬专 讚讞诪讬专讗 讚讬讚讬' 讛讜讗 讜讗讬讛讜 注讘专 注诇 讘诇 讬专讗讛 讜讗讬谉 爪讜专讱 诇诪讛 砖谞讚讞拽讜 转讜住' 讜诇注谞讬谉 诪讛 砖讛拽' 转讜' 讗"讻 讘讬"讙 谞诪讬 讘讗诪转 讻' 讛专"谉 讘讬"讚 驻讬' 诇爪讜专讱 讬"讚 讜诪诪谞讜 讜讗讬诇讱 讜讗讛"谞 讗驻讬' 讛砖讻讬专讜 讘讬"讙 讗诇讗 砖注讚讬讬谉 诇讗 讚专 讘讜 注讚 讬"讚 谞诪讬 诪讬讘注讬 诇讬' 注诇 诪讬 诇讘讚讜拽 讻讬讜谉 砖讛砖讜讻专 诇讗 讛讻谞讬住 讘讜 砖讜诐 讞诪抓 讜注讬拽讜专 讟注诐 讛讘讚讬拽讛 讗谞讬谞讜 诪砖讜诐 砖诪讗 讬讘讗 诇讗讻讜诇 讗诇讗 诪砖讜诐 砖诇讗 讬注讘讜专 讜讝讛讜 诪讜讟诇 讗讛诪砖讻讬专 讜诇讚讘专讬讜 爪"诇 讛讗 讚住"讚 砖讬讛讬' 注诇 讛砖讜讻专 诪讛"转 讛讗 讗讬讛讜 诇讗 讬注讘讜专 讘讘诇 讬专讗讛 诪"诪 谞"诇 讚砖讬讬讱 讗讚诇注讬诇 讚讗诪专 专谞讘"讬 讘砖注讛 砖讘"讗 诪爪讜讬讬诐 讘讘转讬讛诐 讛"谞 讗讬讻讗 诇诪讬诪专 讻砖诐 砖讛讟讬诇讜 讛讞讬讜讘 讘砖注讛 砖讘"讗 诪爪讜讬讬诐 讛"谞 讛讟讬诇讜 注诇 诪讬 砖诪爪讜讬 讘讘讬转 讘讗讜转讛 砖注讛 讜讛讬讬谞讜 讛砖讜讻专 讗注"讙 砖讛讘讚讬拽讛 注讬拽专讬' 诇转拽谞转 讛诪砖讻讬专 砖诇讗 讬注讘讜专. 讜诪驻谞讬 讝讛 驻讬' 讛专"谉 谞诪讬 讚诪住讬专转 讛诪驻转讞 诇讗 诪讛谞讬 诇诪住拽谞讗 讗诇讗 讘砖讛讞讝讬拽 转讞诇讛 讻诪"砖 讛诪讛专砖"讗 注诇 砖诪讜 讻讬讜谉 砖注讬拽讜专 讛讞讬讜讘 专讗讜讬 诇讛讬讜转 注诇 讛诪砖讻讬专 专拽 诪砖讜诐 砖讛讜讗 诪爪讜讬 讘讘讬转 讜讗"讻 讞讝拽讛 诇讞讜讚 诇讗 诪讛谞讬 讚诪"诪 讗谞讬谞讜 诪爪讜讬 讘讘讬转 注讚讬讬谉 讜诪讻"砖 讚诪住讬专转 诪驻转讞 讘诇讗 讞讝拽讛 诇讗 诪讛谞讬 诪讬讚讬 讻讬讜谉 砖讛讘讬转 注讚讬讬谉 砖诇 诪砖讻讬专 讛"诇 讻讛驻拽讬讚 诪驻转讞讜 砖讞讬讬讘 诇拽讞转讜 诪讬讚 讛谞驻拽讚 讜诇讘讚讜拽. 讜讛转讜住' 诇讟注诪讬' 讗讝诇讬 讚住"诇 讚注讬拽讜专 讛讘讚讬拽讛 诪砖讜诐 砖诪讗 讬讘讗 诇讗讻诇讜 讜讗"讻 注讬拽专讛 讗讛砖讜讻专 砖讬讘讜讗 诇讗讻诇讜 讘转讜讱 讛驻住讞 专拽 砖诪讬讘注讬' 诇讬' 诪砖讜诐 讚讞诇 砖注讛 讗' 注诇 讛诪砖讻讬专 转讜 诇讗 驻拽注 讜讗"讻 讗讬 讻讘专 讛讞讝讬拽 讛砖讜讻专 讘讬"讙 诇讗 讞诇讛 讗讛诪砖讻讬专 讻诇诇 讜注讬拽专 讛讗讬讘注讬' 讘砖诇讗 讛讞讝讬拽 注讚讬讬谉 讜诪"诪 诪住拽讬谞谉 讚诪讬讚 砖诪住专 诇讜 讛诪驻转讞 讛"诇 讻讗诇讜 讗诪专 诇讱 讞讝拽 讜拽谞讬 讗"讻 诇讗 讞诇讛 讛讘讚讬拽讛 注诇 讛诪砖讻讬专 诪注讜诇诐 讜拽"诇 讜驻砖讜讟:


讞讝拽转讜 讘讚讜拽 讗讜 讗讬谉 讞讝拽转讜 讘讚讜拽. 讬砖 诇注讬' 诪讗讬谉 讛专讙诇讬诐 诇讗 讬讛讬' 讞讝拽转讜 讘讚讜拽 讜诇讗 砖诪注谞讜 诪注讜诇诐 砖谞讞砖讚讜 注"讛 讗诇讗 注诇 讛讚诪讗讬 砖讬砖 讘讜 讛驻住讚 诪诪讜谉 讜讙诐 讘讝讛 讗诪专讬' 专讜讘 注"讛 诪注砖专讬谉 讛诐 讜讗"讻 讻讬 讛讬讻讬 讚讛转诐 诪讬 砖讗讬谞讜 讘讞讝拽转 注"讛 诪讜拽诪讬' 讗讞讝拽讛 砖讛驻专讬砖 讗"讻 诪讻"砖 讛讻讗 砖讛讞讬讜讘 诪讜讟诇 注诇讬讜 诇讘讚讜拽 诪讛"转 诇讗 谞讬拽讜诐 讗讜转讜 讘讞讝拽转 讻砖专讜转 讚讛专讬 讗讬谉 讘讝讛 讛驻住讚 诪诪讜谉 讻诇诇 讚讘诇讗"讛 讬讜爪讗 诪讛讘讬转 讜讛谞讬讞 讛讞诪抓 讘转讜讻讜 讜诇诪讛 诇讗 讬讘讚讜拽 讜讬讘注专谞讜 讜讬"诇 讚诪砖讜诐 讟专讞讗 讬转讬专讛 讚讗讬转 讘讬' 讜诪讻"砖 讚讗讬讻讗 讗转专讗 讚讬讛讘讬 讗讙专讗 讜讗讬讻讗 谞诪讬 讛驻住讚 诪诪讜谉 讜讗讬讻讗 诇诪讬讞砖 砖谞转注爪诇 讗讜 讞住 注诇 诪诪讜谞讜. 讜讛讗"砖 砖诇讗 讛讘讬讗 讛专讬"祝 讛讱 讗讬讘注讬 讻诇诇 讚住"诇 诇诪讗讬 讚诪住讬拽 讗讘讬讬 诇拽诪谉 谞讬讞讗 诇讬' 诇讗讬谞砖 讚诇讬注讘讚 诪爪讜讛 讘讬谉 讘讙讜驻讬' 讘讬谉 讘诪诪讜谞讬' 讜讗"讻 拽"讜 讛讚讘专讬诐 讛砖转讗 讛转诐 讚讛砖讜讻专 爪讜讜讞 讜讗诪专 诇讗 谞讬讞讗 诇讬 讜讛讚专谞讗 讘讬 讗诪专讬' 砖讗讬谞讜 讗诪转 讚诪讜拽诪讬' 讗讞讝拽转 讬砖专讗诇 讚谞讬讞讗 诇讛讜 讗"讻 讻"砖 讗讛诪砖讻讬专 讚诪讜拽诪讬' 讗讞讝拽转讬' 讜诇讗 讛讜爪专讱 诇讛讘讬讗 讝讛 讜诪讝讛 诪讜讻讞 讚诇讬"诇 诇讛专讬"祝 讻驻讬' 讛专诪讘"谉 诇拽诪谉 砖讛讘讬讗 讛专"谉 讜讛"讛 讘砖诪讜 讚诇拽诪谉 讚讗诪专讬' 谞讬讞讗 诇讬' 诇讗讬谞砖 诇讗 讬驻住讬讚 讛砖讜讻专 讗诇讗 诪讜爪讬讗讬' 诪讛诪砖讻讬专 讚讗"讻 诇讗 诪讜讻讞 诪诇拽诪谉 诪讬讚讬 讜拽"诇:





驻谞讬 讬讛讜砖注

讘讙诪专讗 讜讛砖转讗 讚讗诪专转 讚诇讻"注 讗讜专 讗讜专转讗 讻讜' 讜谞讬讘讚讜拽 讘砖讬转 驻专砖"讬 讘砖诇诪讗 讗讬 讗讜专 讬诪诪讗 讗讬讻讗 诇诪讬诪专 讚诪转谞讬转讬谉 谞诪讬 讘砖砖 拽讗诪专 讻讜'. 讜诇讻讗讜专讛 砖讝讛 住讜转专 诪讛 砖讻转讘转讬 诇注讬诇 讚注"讻 诪"讚 讗讜专 讬诪诪讗 讛讬讬谞讜 讘注诇讜转 讛砖讞专 讗讜 注讻"驻 讘讛谞抓 讛讞诪讛 讚讗诇"讻 诪讗讬 诪讛谞讬 诇讗讜专 讛谞专 砖专讙讗 讘讟讬讛专讗 诪讗讬 讗讛谞讬 讜谞讛讬 讚诪住讜讙讬讗 讚讛讻讗 诇讗 拽砖讛 诪讬讚讬 讚讘诇讗"讛 驻专砖"讬 讗讬谞讜 诪讜讻专讞 讚砖驻讬专 讗讬讻讗 诇诪讬诪专 讚诪"讚 讗讜专 讬诪诪讗 讛讬讬谞讜 诪爪驻专讗 讜诪砖讜诐 讚讝专讬讝讬谉 诪拽讚讬诪讬谉 诇诪爪讜讛 讗诇讗 讚诪"诪 诪驻专砖"讬 讙讜驻讗 诪讜讻专讞 讚诇诪"讚 讗讜专 讬诪诪讗 讛讬讬谞讜 讘讬讜诐 诪诪砖 讜诇驻"讝 爪"诇 讚拽住"讚 讚讘讚讬拽讛 讚讗讜专 讛讬讜诐 诪诪砖 讟驻讬 注讚讬祝 讗诇讗 砖讛爪专讬讻讜 讗讜专 讛谞专 讻讚讬 砖讬讻谞住 诇讞讜专讬谉 讜诇住讚拽讬谉 讗讜 讘讘讬转 讗驻诇 讗讜 诪砖讜诐 讙讝讬专转 讛讻转讜讘 诇住讘专转 讛专"谉 讝"诇 讚讛讜讬 讬诇驻讜转讗 讙诪讜专 讜讻诇 讝讛 诇诪讗讬 讚住"讚 注讻砖讬讜 讚诇讗 拽讬诐 诇讬讛 讛讗讬 住讘专讗 讚讗讜专 讛谞专 讬驻讛 讟驻讬 诪讗讜专 讛讬讜诐 讗讘诇 诇诪住拽谞讗 讚讗转讬谞谉 诇讛讗讬 住讘专讗 讜讚讗讬 诪爪讬谞讜 诇诪讬诪专 讚讛讗 讚讛讜讛 讘注讬谞谉 诇诪讬诪专 诪注讬拽专讗 讚讗讬讻讗 诇诪"讚 讗讜专 讬诪诪讗 讛讬讬谞讜 讘注诇讜转 讛砖讞专 讗讜 讘讛谞抓 讛讞诪讛 讜讚讜"拽:


砖诐 讜讻"转 讝专讬讝讬谉 诪拽讚讬诪讬谉 诇诪爪讜转 谞讬讘讚讜拽 诪爪驻专讗. 讜拽砖讬讗 诇讬 讚诪注讬拽专讗 讚讘注讬 诇诪讬诪专 讟注诪讗 诪砖讜诐 讝专讬讝讬谉 诪讗讬 拽住讘专 讗讬 住讘专 讚讘讚讬拽讛 讝讜 讬砖 诇讛 住诪讱 诪讚讗讜专讬讬转讗 讜讻砖讬讟转 讛专"谉 讝"诇 讜讻诪讜 砖驻讬专砖转讬 讚讘专讬讜 诇注讬诇 讚讻转讬讘 讘讬讜诐 讛专讗砖讜谉 转砖讘讬转讜 讜诪爪讬谞讜 讬"讚 砖谞拽专讗 专讗砖讜谉 讚诪注讬拽专讗 讜诇讬转 诇讬讛 讚专砖讗 讚讘讬讜诐 讗讜 讗讱 讞诇拽 讗"讻 诪讗讬 讗讬专讬讗 诪砖讜诐 讝专讬讝讬谉 讜转讬驻讜拽 诇讬讛 讚注讬拽专 诪爪讜转讜 讘讻讱 讚诪转讞诇转 诇讬诇 讬"讚 谞拽专讗 专讗砖讜谉 讜诪讗讬 诪拽砖讛 谞诪讬 讜谞讘讚讜拽 诪爪驻专讗 讚讛讗 诇讗 讚诪讬 诇诪讬诇讛 砖讗讬谉 讝诪谞讛 讘诇讬诇讛 讻诇诇 讜诪砖"讛 讛讜讬 讝专讬讝讬谉 诪爪驻专讗 讜诇讜讬砖讻诐 讗讘专讛诐 讘讘讜拽专 谞诪讬 诇讗 讚诪讬 讻讬讜谉 砖诇讗 谞拽讘注 诇讜 讝诪谉 诪砖讗"讻 讛讻讗 转讞诇转 讝诪谞讜 讘诇讬诇讛 讜讻诪讛 诪爪讜转 讚讗讜专讬讬转讗 讜讚专讘谞谉 讝诪谞谉 诪转讞诇转 讛诇讬诇讛 讜讗讬 拽住讘专 砖讗讬谉 诇讘讚讬拽转 讞诪抓 讝诪谉 拽讘讜注 讻诇诇 诇讗 诪讚讗讜专讬讬转讗 讜诇讗 诪讚专讘谞谉 讻注讬谉 讚讗讜专讬讬转讗 讗诇讗 诪砖讜诐 讞砖砖 讘诇 讬专讗讛 讻砖讬讟转 专砖"讬 讗讜 诪砖讜诐 讚讬诇诪讗 讗转讬 诇诪讬讻诇 讻砖讬讟转 讛转讜住驻讜转 讗讜 砖谞讗诪专 讚讬砖 诇讛 住诪讱 诪讚讗讜专讬讬转讗 讚讬"讚 谞拽专讗 专讗砖讜谉 讗诇讗 讚讘讬讜诐 讻转讬讘 讜诇讗 讘诇讬诇讛 讗"讻 诪注讬拽专讗 诪讗讬 住"讚 诇讜诪专 讚讝专讬讝讬谉 讚讗讻转讬 讗诪讗讬 拽讘注讜 转讞诇转 诇讬诇 讬"讚 讟驻讬 诪砖讗专 讬诪讬诐 讜诇讬诇讜转 讜讬讻讜诇 讗驻讬诇讜 诪专"讞 讗讜 诪砖诇砖讬诐 讬讜诐 诇驻谞讬 驻住讞 诇讻诇 讞讚 讻讚讗讬转 诇讬讛 讗注"讻 讚讻诇 讻诪讛 讚谞讜讻诇 诇讗讞专 讝诪谉 讛讘讚讬拽讛 讟驻讬 注讚讬祝 砖诇讗 讬爪讟专讱 诇讞讝讜专 讜诇讘讚讜拽 讜讗"讻 诇讗 砖讬讬讱 讛讻讗 注谞讬谞讗 讚讝专讬讝讬谉 讻诇诇 讻讬讜谉 讚诇讗 诪讟讬 讝诪谉 讞讬讜讘讗 讻诇诇 讜诪讜讬砖讻诐 讗讘专讛诐 讘讘讜拽专 谞诪讬 诇讗 砖讬讬讱 诇诪讬诇祝 讚砖讗谞讬 讛转诐 讚注"讬 讛讝专讬讝讜转 诇讬诇讱 诇讚专讻讜 讬拽讚讬诐 讛诪爪讜讛 注爪诪讛 诪砖讗"讻 讛讻讗 讜讻讬 诪拽砖讛 讜谞讘讚讜拽 诪爪驻专讗 诇讗 讛讜讬 爪专讬讱 诇讗转讜讬讬 专讗讬讛 讗诇讗 诪讙讜驻讗 讚讘讬讜诐 讻转讬讘 讜讬砖 诇讬讬砖讘 讘讚讜讞拽 讚拽住"讚 讚讜讚讗讬 注讬拽专 诪爪讜转 转砖讘讬转讜 讛讬讬谞讜 讛砖讘转讛 诪诪砖 诪讚讻转讬讘 讗讱 讞诇拽 讗诇讗 讚诪"诪 转拽谞讜 讞讻诪讬诐 砖讬讝专讝 注爪诪讜 诇诪爪讜讛 砖讬讛讗 诪讜砖讘转 讜注讜诪讚 讘讝诪谞讜 讜拽讘注讜 讝诪谉 讛讝专讬讝讬诐 讘诇讬诇 讬"讚 诪砖讜诐 讚诪爪讬谞讜 诪讬讛讗 讚讬"讚 谞拽专讗 专讗砖讜谉 讚诪注讬拽专讗 诪砖诪注 砖讻诇 讛讬讜诐 讬转注住拽 讘讛讻砖专 讛诪爪讜讛 砖讬讛讗 讘讝诪谞讛 讜讛讻讬 讗讬转讗 诇讛讚讬讗 讘讬专讜砖诇诪讬 讘专讬砖 诪讻讬诇转讬谉 讗诇讗 讚诪讬讬转讬 转讜 拽专讗 讗讞专讬谞讗 讘专讗砖讜谉 讘讬"讚 诇讞讚砖 讜讗诐 讗讬谞讜 注谞讬谉 诇讗讻讬诇转 诪爪讛 转谞讛讜 注谞讬谉 诇讘讬注讜专 讞诪抓 讜讗"讻 诪诪讬诇讗 砖诪注讬谞谉 讚讗讬讻讗 诇诪讬诪专 讚讻诇 讬讜诐 讬"讚 讘讻诇诇 讛转讞诇转 讛讘讬注讜专 砖讛讜讗 诪讻砖讬专讬 诪爪讜讛 讜诇驻"讝 诪拽砖讛 砖驻讬专 讜谞讘讚讜拽 诪爪驻专讗 讜诪讬讬转讬 诪讗讘专讛诐 讚诪砖讜诐 诪讻砖讬专讬 诪爪讜讛 诇讗 砖讬讬讱 讝专讬讝讬诐 讘诇讬诇讛 讻谉 谞"诇. 诪讬讛讜 诇驻讬 讙讬专住转 讛专讬"祝 讝"诇 讬转讬讬砖讘 讬讜转专 讚讙专讬住 讜讻"转 讝专讬讝讬谉 讚转谞讬讗 讻诇 讛讬讜诐 讻讜' 讜谞讘讚讜拽 诪爪驻专讗 讜讻转讘 讛专"谉 讝"诇 讚诪住讘专讗 诪拽砖讛 讛讻讬 讜讗诐 讻谉 讬砖 诇驻专砖 讻讚驻专讬砖讬转 讚谞讛讬 讚诪讜讬砖讻诐 诇讗 诪砖诪注 砖讗讬谉 诇讛拽讚讬诐 讘诇讬诇讛 诪"诪 诪住讘专讗 诪拽砖讛 讛讻讗 讻讬讜谉 讚讗讬谉 讝诪谞讛 讘诇讬诇讛 讜讗讻转讬 诇讗 诪讟讬 讝诪谉 讞讬讜讘讗 诇讗 砖讬讬讱 讝专讬讝讬谉 讗诇讗 讘爪驻专讗 讚讘讬讜诐 讻转讬讘 讜讚讜"拽:


讘转讜住' 讘讚"讛 砖谞讗诪专 讜讬砖讻诐 讻讜' 讜讗"转 讜讛讬讻讬 诪讜讻讞 讻讜' 讜讛讗 讘驻专拽 讙讬讚 讛谞砖讛 讬诇讬祝 讻讜' 注讻"诇. 谞专讗讛 诪讘讜讗专 讚拽讜砖讬讬转诐 诇驻讬 讙讬专住转 讛住驻专讬诐 砖诇谞讜 讚讗讛讗 讚诪拽砖讛 讜谞讬讘讚讜拽 诪爪驻专讗 诪讬讬转讬 诪拽专讗 讚诪讜讬砖讻诐 诇讛讜讻讬讞 砖讗讬谉 诇讛拽讚讬诐 讬讜转专 诪砖讗"讻 诇驻讬 讙讬专住转 讛讗诇驻住讬 讚讙专讬住 诇讛讬驻讱 讜讻诪讜 砖驻讬专砖 讛专"谉 讝"诇 讚讛讗 讚诪拽砖讛 讜谞讘讚讜拽 诪爪驻专讗 讛讬讬谞讜 诪住讘专讗 讜讻讚驻专讬砖讬转 砖讗讬谉 讘讚讬拽转 讛诇讬诇讛 注讜砖讛 砖讜诐 讝专讬讝讜转 讘注讬拽专 讛诪爪讜讛 讜诇讗 诪讟讗 谞诪讬 讝诪谉 讞讬讜讘 讜讗"讻 讗讬谉 诪拽讜诐 诇拽讜砖讬转 讛转讜住驻讜转 讚讜讚讗讬 转专转讬 砖诪注转 诪讬谞讬讛 讚讘砖诪注转讬谉 讚诪讬讬转讬 讘专讬讬转讗 讜拽专讗 讚讜讬砖讻诐 讛讬讬谞讜 诇注谞讬谉 注讬拽专 诪诇转讗 讚讝专讬讝讬谉 讗诇讗 讚讗讻转讬 讛讬讛 诇讜 诇讗讘专讛诐 诇讝专讝 讬讜转专 讜诇讞讘讜砖 讞诪讜专讜 讘诇讬诇讛 讻讚讬 砖讬诪讛专 讘注讬拽专 诪爪讜转 注拽讬讚讛 讗诇讗 注"讻 讚讛讬讬谞讜 诪砖讜诐 讚转"讞 讗诇 讬爪讗 讬讞讬讚讬 讘诇讬诇讛 讜讛讬讬谞讜 注讚 讛谞抓 讛讞诪讛 讻讚驻专砖"讬 讻讗谉 讜诇注讬诇 讙讘讬 讬爪讗 讘讻讬 讟讜讘 讜讻谉 诪砖诪注 谞诪讬 讘驻专砖"讬 讘讞讜诪砖 讚诇讬诇讛 专砖讜转 诇诪讞讘诇讬诐 讚讻转讬讘 讘讜 转专诪讜砖 讻诇 讞讬转讜 讬注专 讜讗"讻 讛讗 讻转讬讘 讘讛讚讬讗 转讝专讞 讛砖诪砖 讬讗住驻讜谉 讜诇驻讬讻讱 讛砖讻讬诐 讗讘专讛诐 讘注诇讜转 讛砖讞专 讜讞讘砖 讞诪讜专讜 讜讘转讜讱 讻讱 讛讗讬专 讛讬讜诐 讻谉 谞"诇 讘砖讬讟转 讛专讬"祝 讝"诇 讜诪讛 砖讛讻专讬讞讜 诇讝讛 讛讬讬谞讜 诪砖讜诐 讚诇讗 谞讬讞讗 诇讜 讻转讬专讜抓 讛转讜住' 讚讘驻专拽 讙讬讚 讛谞砖讛 讬诇讬祝 诪拽专讗 讚住讚讜诐 讜砖诐 讻转讘讜 讛转讜住' 诇讛讚讬讗 讚讘专讜讘 讛住驻专讬诐 讙专住讬谞谉 讘驻' 讙讬讚 讛谞砖讛 拽专讗 讚讜讬砖讻诐 讗讘专讛诐 讘讘讜拽专 讜讬讞讘讜砖 讗转 讞诪讜专讜 讻谉 谞"诇 讚诇驻"讝 讙讬专住转 讛住驻专讬诐 讘砖诪注转讬谉 讛讬讬谞讜 诇驻讬 讙讬专住转 专讜讘 讛住驻专讬诐 讚驻专拽 讙讬讚 讛谞砖讛 讜讚讜"拽 讜注讬讬谉 讘住诪讜讱:


讘讗"讚 讜讬"诇 讚讛讻讗 诪讜讻讞 诪拽专讗 讚注拽讬讚讛 讻讜' 讚砖诇讜讞讬 诪爪讜讛 讗讬谉 谞讬讝讜拽讬谉 讜注讜讚 砖谞讬 谞注专讬讜 讛讬讜 注诪讜 讻讜' 注讚 住讜祝 讛讚讬讘讜专. 讜诪转讜讱 讻诇 讗讜转谉 讛拽讜砖讬讜转 诪讞拽讜 讛转讜住' 讘驻专拽 讙讬讚 讛谞砖讛 讙讬专住转 讛住驻专讬诐 讚诪讬讬转讬 诪拽专讗 讚注拽讬讚讛 讜驻讬专砖讜 讚诪拽专讗 讚住讚讜诐 讬诇驻讬谞谉 讻诪讜 砖讻转讘讜 讻讗谉 讗诇讗 讚讬砖 诇讬 诇讚拽讚拽 讘拽讜砖讬讬转 诪讛专砖"讗 讝"诇 讚讛讗讬讱 讬诇驻讬谞谉 诪拽专讗 讚住讚讜诐 讚转"讞 讗诇 讬爪讗 讬讞讬讚讬 讘诇讬诇讛 砖诪讗 诇讗 讛讬讛 爪专讬讱 诇讬诇讱 讘诇讬诇讛 讻讗谉 讚诇讗 讛讬讛 诪爪讜讛 讜诪讛 砖转讬专抓 诪讛专砖"讗 讝"诇 讚诪讬转讜专讗 讚拽专讗 拽讗 讚专讬砖 拽砖讬讗 诇讬 讚拽专讗 讘诇讗"讛 讗讬爪讟专讬讱 诇讻讚讚专砖讬谞谉 讘驻' 转驻诇转 讛砖讞专 讚讗讘专讛诐 转讬拽谉 转驻诇转 讛砖讞专 讜诪讬讬转讬 诪讛讗讬 拽专讗 讙讜驻讗 诪讜讬砖讻诐 讚住讚讜诐 讜讘讗诪转 讚讗诇砖讜谉 讛转讜住' 谞诪讬 拽砖讛 讚诇讬讻讗 诇诪讬诇祝 讻诇诇 讗诇讗 讚诇砖讬讟转诐 讬砖 诇讬讬砖讘 拽爪转 讚讗驻讬诇讜 讛讻讬 诇讗 诪讬拽专讬 诪爪讜讛 讻讬讜谉 砖诇讗 谞爪讟讜讜讛 注诇 讻讱 讗讘诇 拽讜砖讬讬转 诪讛专砖"讗 讘诪拽讜诪讛 注讜诪讚转 讜讬砖 诇讬讬砖讘 讘讚讜讞拽 讚讛讗 讚讬诇讬祝 讚转"讞 讗诇 讬爪讗 诪讜讬砖讻诐 讚住讚讜诐 诇讗 住"诇 讻讛讗讬 转谞讗 讚驻' 转驻诇转 讛砖讞专 讚转驻诇讜转 讗讘讜转 转拽谞讜诐 讗诇讗 讻讗讬讚讱 讘专讬讬转讗 讚讻谞讙讚 转诪讬讚讬谉 转讬拽谞讜诐 诪讬讛讜 讻诇 讝讛 诇砖讬讟转 讛转讜住' 诪砖讗"讻 诇砖讬讟转 讛专讬"祝 讝"诇 砖讻转讘转讬 讘住诪讜讱 谞转讬讬砖讘 讛讻诇 注诇 谞讻讜谉 讘注"讛 讜诪讛 砖讛拽砖讜 讛转讜住' 讚砖诇讜讞讬 诪爪讜讛 讗讬谉 谞讬讝讜拽讬谉 讜砖谞讬 谞注专讬讜 讛讬讜 注诪讜 讬"诇 讚讛讬讻讗 讚砖讻讬讞 讛讝讬拽讗 砖讗谞讬 讜讻讬讜谉 砖诪转拽谞讗讬诐 讘转"讞 讬讜转专 讛讜"诇 讻砖讻讬讞 讛讝讬拽讗 讜讻诪"砖 专砖"讬 讝"诇 诇讛讚讬讗 讘驻' 讙讬讚 讛谞砖讛 讗注"讙 讚诇讗 讛讬讛 讬讞讬讚讬 诇讗 讛讬讛 专讜爪讛 诇爪讗转 讘诇讬诇讛 讜诇讚注转讬 注讜讘讚讗 讚专' 讞谞讬谞讗 讜讗讘讬讬 讚驻' 注专讘讬 驻住讞讬诐 讬讜讻讬讞讜 讚讗讬 诇讗讜 讚诪讻专讬讝讬谉 注诇讬讬讛讜 讘专拽讬注 讛讬讜 讘讗讬谉 诇讻诇诇 住讻谞讛 讜诪住转诪讗 诇讗 讛讬讛 讬讞讬讚讬 讚转"讞 讗诇 讬爪讗 讬讞讬讚讬 讻谉 谞"诇 诇讜诇讬 讚讘专讬 转讜住' 砖诇讗 讻转讘讜 讻谉:


讘讙诪' 讗诪专 讗讘讬讬 讛讬诇讻讱 讛讗讬 爪讜专讘讗 诪专讘谞谉 诇讗 诇讬驻转讞 讻讜' 驻讬专讜砖 讚诇诪讗讬 讚住"讚 诪注讬拽专讗 讛讬讛 讘讗驻砖专 诇讜诪专 讚诇注讜诇诐 讗讜专 讛讬讜诐 讟驻讬 注讚讬祝 诪讗讜专 讛谞专 讗诇讗 讻讬讜谉 讚转拽谞讜 讝诪谉 讛讘讚讬拽讛 讘诇讬诇 讬"讚 诪砖讜诐 讝专讬讝讜转 讗讜 诪砖讜诐 砖诪转讞讬诇 讛讝诪谉 转拽谞讜 砖讬讘讚讜拽 诇讗讜专 讛谞专 讜讗"讻 诇讗 讛讬讛 诪拽讜诐 诇讗住讜专 诇讬驻转讞 讘注讬讚谞讗 砖讗祝 讗诐 讬注讘讜专 讜讗转讬 诇讗诪砖讜讻讬 讻诇 讛诇讬诇讛 讗驻"讛 讬讘讚讜拽 诇诪讞专 讗讜专 讛讬讜诐 诪砖讗"讻 讛砖转讗 讚拽讗诪专 专"谞 讘"讬 砖讗讜专 讛谞专 讬驻讛 诇讘讚讬拽讛 讟驻讬 诪讗讜专 讛讬讜诐 讚注"讻 讝讛 注讬拽专 讛讟注诐 诇专"谞 讚讗讬 诪砖讜诐 砖讘谞讬 讗讚诐 诪爪讜讬讬谉 讘讘转讬讛诐 讬讘讚讜拽 讘讛砖讻诪讛 拽讜讚诐 讬爪讬讗转讜 诪讘讬转讜 讚讗讝 讬讜转专 诪爪讜讬讬诐 讘讘转讬讛诐 讗诇讗 注"讻 讚注讬拽专 讛讟注诐 讚讗讜专 讛谞专 讬驻讛 诇讘讚讬拽讛 讜讗"讻 诇讗 诇讬驻转讞 讻讜' 讻谞"诇 诪讬讛讜 诪驻专砖"讬 诇讗 诪砖诪注 讻谉 讗诇讗 讚讗讜专 讛讬讜诐 讟驻讬 注讚讬祝 诇讘讚讬拽讛 讗诇讗 诪砖讜诐 讚讬诇驻讬谞谉 诇拽诪谉 诪讗讜专 讛谞专 讜讗"讻 讛讗 讚拽讗诪专 讜讗讜专 讛谞专 讬驻讛 诇讘讚讬拽讛 讗讘砖注讛 拽讗讬 讘砖注讛 砖讗讜专 讛谞专 讬驻讛 诪砖讗"讻 讘讬讜诐 讗讬谉 讗讜专 讛谞专 讬驻讛 讜讗诐 谞驻专砖 讻砖讬讟转 专砖"讬 讝"诇 讚讛讜讬 诇讙诪专讬 诪讚讗讜专讬讬转讗 讛讬讻讗 砖诇讗 讘讬讟诇 讜讻诪"砖 讘专讬砖 诪讻讬诇转讬谉 讘砖讬讟转 讛专"谉 讝"诇 讜讗诐 讻谉 讛讗 讚拽讗诪专 专谞讘"讬 讘砖注讛 砖讘谞讬 讗讚诐 诪爪讜讬讬谉 讜讗讜专 讛谞专 讬驻讛 讛讜讬 诇讻讗讜专讛 讻讬讛讜讚讗 讜注讜讚 诇拽专讗 讻讬讜谉 讚诇讟注诪讗 讚讗讜专 讛谞专 讘讚讬拽转 讛诇讬诇讛 诪讚讗讜专讬讬转讗 讗诇讗 讚讗驻砖专 诇讜诪专 讚讗注"讙 讚诇讗讜专 讛谞专 诪讚讗讜专讬讬转讗 讗驻"讛 讛讬讛 讘讗驻砖专 诇讜诪专 讚讛讬讬谞讜 讘讬讜诐 讚讗注"讙 讚诪讞砖讬讱 讗驻讬诇讜 讛讻讬 讙讝讬专转 讛讻转讜讘 讛讜讗 讜讗诐 讻谉 讛讗 讚诪住讬拽 讗讜专 讛谞专 讬驻讛 讘诇讬诇讛 讟驻讬 诪讘讬讜诐 讛讜"诇 讟注诪讗 讘注诇诪讗 讻诪讜 讟注诪讗 讚讘谞讬 讗讚诐 诪爪讜讬讬谉 讜讘讗诪转 讚讘诇讗"讛 诪砖讜诐 讛讗 诇讗 讗讬专讬讗 讚讗讬讻讗 诇诪讬诪专 讚诪"砖 专砖"讬 讝"诇 讛讗 讬诇驻讬谞谉 诇拽诪谉 讞讬驻讜砖 诪爪讜转讜 讘谞专 讛讬讬谞讜 讗住诪讻转讗 讘注诇诪讗 讜诇注讜诇诐 讚讘讚讬拽转 讞诪抓 诪讚专讘谞谉 讻讚驻专讬砖讬转 讘诪转谞讬转讬谉 讗诇讗 讚讘住诪讜讱 讘诇砖讜谉 专砖"讬 讘讚"讛 讞讜讘转 讛讚专 诪砖诪注 讚讛讜讬 诪讚讗讜专讬讬转讗 讛讬讻讗 砖诇讗 讘讬讟诇讜 讻诪讜 砖讬讘讜讗专 讘住诪讜讱:

诪讬讛讜 讘注讬拽专 讚讘专讬 专砖"讬 讚诪讝讜讝讛 讞讜讘转 讛讚专 讛讬讗 诪讚讗讜专讬讬转讗 诇讗 讻谉 讻转讘讜 讛转讜住驻讜转 讘驻"拽 讚注讘讜讚转 讻讜讻讘讬诐 讚祝 讻"讗 注"砖 讜注讬讬谉 讘转讜住驻讜转 驻专拽 讛转讻诇转 讚祝 诪"讚 砖谞住转驻拽讜 讘讝讛 讜讻转讘讜 讙"讻 讚转专讬 讘讬转讱 讻转讬讘讬 讞讚 诇讚专讱 讬诪讬谉 讜讞讚 诇讚专砖讗 讚讛讻讗 注"砖:


讘讗"讚 讗讘诇 讛讻讗 讘讚讬拽转 讞诪抓 诪讚专讘谞谉 讚讗讬 诪砖讜诐 讘诇 讬专讗讛 讻讜' 讚住讙讬 诇讬讛 讘讘讬讟讜诇 讘注诇诪讗 讻讜' 注讚 住讜祝 讛讚讬讘讜专. 讜诇讻讗讜专讛 谞专讗讛 诪诇砖讜谞讜 讚讛讬讻讗 讚诇讗 讘讬讟诇讜 讛讜讬 讘讚讬拽转 讞诪抓 讚讗讜专讬讬转讗 讗祝 讘讞诪抓 砖讗讬谞讜 讬讚讜注 讻讬 讛讛讬讗 讚讛讻讗 讜讝讛 讻砖讬讟转 讛专"谉 讝"诇 砖讻转讘转讬 讘诪砖谞转讬谞讜 讜讚诇讗 讻砖讬讟转 讛专诪讘"诐 讝"诇 讜专讜讘 讛驻讜住拽讬诐 讜讻诪"砖 砖讻谉 谞专讗讛 诇讬 注讬拽专 讗诇讗 讚诇注谞"讚 诪砖讜诐 讛讗 谞诪讬 诇讗 讗讬专讬讗 讚讗驻砖专 讚讻讜讜谞转 专砖"讬 讝"诇 讚讗"讗 诇讘讗 讻诇诇 诇讬讚讬 讞砖砖 讗讬住讜专 讚讗讜专讬讬转讗 讗祝 讗诐 讬诪爪讗 讙诇讜住拽讗 讬驻讛 讗讞"讻 讗驻"讛 讗讬谞讜 注讜讘专 诇讗 讛砖讜讻专 讜诇讗 讛诪砖讻讬专 讻讬讜谉 讚讘讘讬讟讜诇 讘注诇诪讗 住讙讬 讜诪住转诪讗 讘讬讟诇 讛诪砖讻讬专 讗讜 砖讗讬谉 爪讜专讱 诇讘讟诇 讚讜讚讗讬 谞转讬讬讗砖 讻讬讜谉 砖讬爪讗 诪诪谞讜 讻诪"砖 讘住诪讜讱 讗诇讗 讚讗讻转讬 讗讬讻讗 诇诪讬诪专 讻讬讜谉 讚住讜祝 住讜祝 讛讘讬讟讜诇 转诇讜讬 讘诪砖讻讬专 讜讗诐 讻谉 讻讬讜谉 砖讛转讞讬诇 讘诪爪讜讛 讗讜诪专讬诐 诇讜 讙诪讜专 讻诪讜 砖讻转讘讜 讛转讜住驻讜转 讘住讘专转 讚讗讬谉 诇驻专砖 注诇 讝讛 讻转讘 专砖"讬 讝"诇 讚诇讬转讗 讗诇讗 诇讙讘讬 讛砖讜讻专 谞诪讬 砖讬讬讱 讬讜转专 讘讬讟讜诇 讚讛讗 诪住讞 讚注转讬讛 诪讬谞讬讛 讻讬讜谉 砖讗讬谞讜 砖诇讜 讙讬诇讛 讚注转讬讛 砖讗讬谞讜 专讜爪讛 诇讝讻讜转 讘讜 讜注讜讚 讚讗驻讬' 讘驻讛 讬讻讜诇 诇讘讟诇 讘注讬拽专 诪爪讜转 讞讻诪讬诐 讜讛讬讬谞讜 讚诪住讬拽 专砖"讬 讚讗诪专 讻诇 讞诪讬专讗 讚讘讘讬转讗 讛讚讬谉 讻讜' 讚诇讻讗讜专讛 诇砖讜谉 诪讬讜转专 讛讜讗 讜诇拽诪谉 讘注讬拽专 砖诪注转讗 讚爪专讬讱 砖讬讘讟诇 讛讬讛 诇讜 诇驻专砖 讻谉 讜诇讗 讛讻讗 讚诇讗 诪讬讬转讬 诇讘讬讟讜诇 讗诇讗 讗讙讘 讙专专讗 讜诇诪讗讬 讚驻专讬砖讬转 讗转讬 砖驻讬专 讚谞讛讬 讚注讬拽专 讚讬谉 讛讘讬讟讜诇 讛讬讬谞讜 讘讗讚诐 讛诪讘讟诇 讘砖诇讜 讜爪"诇 讻诇 讞诪抓 砖讬砖 诇讬 讘专砖讜转讬 讻诪讘讜讗专 讘驻讜住拽讬诐 讻讚讬 诇讻诇讜诇 讙"讻 诪拽讜诪讜转 讗讞专讬诐 诪"诪 讛讻讗 砖专讜爪讛 专砖"讬 诇驻专砖 讚讛砖讜讻专 谞诪讬 讬讻讜诇 诇注砖讜转 讻诇 讛诪爪讜讛 讗驻讬诇讜 讛讘讬讟讜诇 讜讗"讻 诇讗 砖讬讬讱 诇讜诪专 讻诇 讞诪抓 砖讬砖 诇讬 讘专砖讜转讬 讚讛讗 讛讗讬 讞诪讬专讗 诇讗讜 讚讬讚讬讛 讜专砖讜转 谞诪讬 诇讗讜 讚讬讚讬讛 讛讜讗 讗诇讗 讚诪砖讻讬专 诇讻讱 讻转讘 专砖"讬 讚讛砖讜讻专 讬讻讜诇 诇讜诪专 讘讝讛 讛诇砖讜谉 讻诇 讞诪讬专讗 讚讘讘讬转讗 讛讚讬谉 讜讛讬讬谞讜 讚讙诇讬 讚注转讬讛 讚诪住讬讞 讚注转讜 诪诪谞讜 讜讗讬谞讜 专讜爪讛 诇讝讻讜转 讘讜 讻谉 谞"诇 谞讻讜谉 讜讘专讜专 讘注讝"讛 讘讚讬拽讚讜拽 诇砖讜谉 专砖"讬 讝"诇. 讜讘讝讛 谞转讬讬砖讘 诇砖讜谉 讛讟讜专 讗讜"讞 住讬诪谉 转诇"讚 砖讻转讘 砖讗讬谉 诇讜诪专 讻诇 讞诪讬专讗 讚讗讬讻讗 讘讛讚讬谉 讘讬转讗 讜转诪讛 注诇讬讜 讘注诇 讟讜专讬 讝讛讘 砖诐 讚诪讛讬讻讬 转讬转讬 讚讗诪专 讻谉 讜讛专讬 诇讱 诪讘讜讗专 砖讛讜讗 诪诪砖 诇砖讜谉 专砖"讬 讝"诇 讻讗谉 讜注"讝 讛讜爪专讱 讛讟讜专 诇驻住讜拽 砖讗讬谉 诇讜诪专 讻谉 讻讬讜谉 讚诇专砖"讬 讙讜驻讗 诇讗 砖讬讬讱 讛讗 诪讬诇转讗 讗诇讗 讘砖讜讻专 讜诪砖讻讬专 讻讚驻专讬砖讬转 讚诇讗 砖讻讬讞 讗讞"讝 专讗讬转讬 讚专砖"讬 讻转讘 谞诪讬 诇拽诪谉 讘注讬拽专 诪讬诪专讗 讚专' 讬讛讜讚讗 讝讛 讛谞讜住讞 讜诪"诪 讗"砖 砖讛讜爪专讱 诇驻专砖 讻谉 讙诐 讻讗谉 诪讟注诪讗 讚驻专讬砖讬转 讜讗驻砖专 讚讛转诐 谞诪讬 讛讬讬谞讜 讟注诪讗 诇讘讟诇 讞诪抓 砖讛讜讘讗 诇讘讬转 讝讛 诪诪拽讜诐 讗讞专 讻讙讜谉 注"讬 讞讜诇讚讛 讜注讻讘专 讗讜 诪砖讜诐 砖讜讻专 讜诪砖讻讬专 讙讜驻讗 讗讜 讘讘谞讬 讘讬转讜 砖诇 讗讚诐 讜转讜 诇讗 驻诇讜讙 专讘谞谉 讜注讜讚 讚讛讟讜专 住讜讘专 讚讗驻讬诇讜 讛讬讻讗 砖诪住专 诇讜 讛诪驻转讞 讚注诇 讛砖讜讻专 诇讘讚讜拽 讗驻讬诇讜 讛讻讬 讗讬谉 诇砖谞讜转 讛谞讜住讞 讚诪住转诪讗 讛诪砖讻讬专 诪讘讟诇 讚讛讘讜讚拽 爪专讬讱 砖讬讘讟诇 讜讗诐 讻谉 讻砖讗讜诪专 讻诇 讞诪抓 砖讬砖 诇讬 讘专砖讜转讬 谞讻诇诇 讙诐 讻谉 讝讛 讛讘讬转 讜诇讙讘讬 讛砖讜讻专 讙讜驻讗 住讜讘专 讛讟讜专 讚讘讙诇讜讬 讚注转 讗驻讬诇讜 讘诪讞砖讘讛 住讙讬 砖讗讬谞讜 专讜爪讛 诇讝讻讜转 讘讜 讜讻讚驻专讬砖讬转 讻谞"诇 讘专讜专 讜讚讜拽 讛讬讟讘:


讘讗"讚 讜讛砖转讗 讻讛"讙 诪讬讘注讬讗 诇讬讛 讟讜专讞 讝讛 注诇 诪讬 诪讜讟诇 注讻"诇. 讜诇讻讗讜专讛 诇' 诪讬讜转专 讛讜讗 讜诇诪讗讬 讚驻专讬砖讬转 讗转讬 砖驻讬专 讚诇注讬诇 讘诇砖讜谉 讛讗讬讘注讬讗 讛讬讛 讗驻砖专 诇讜诪专 讚诇讗讜 诇注谞讬谉 讛讟讜专讞 诇讞讜讚 诪讬讘注讬讗 诇讬讛 讗诇讗 讗驻讬诇讜 诇注谞讬谉 讛讘讬讟讜诇 注诇 诪讬 诪讜讟诇 注讬拽专 讛诪爪讜讛 讜讛讬讛 讘讗驻砖专 诇驻' 谞诪讬 诇讛讬驻讱 讚讻诇 讞讚 诪讬谞讬讬讛讜 拽讗诪专 讗谞讗 讘注讬谞讗 诇诪讬注讘讚 讛讗讬 诪爪讜讛 诪砖讗"讻 讛砖转讗 讚驻砖讬讟讗 诇讬讛 诇专砖"讬 诪讚专' 诪砖专砖讬讗 讚砖讻讬专讜转 诇讗 拽谞讬讗 讗驻讬诇讜 诇诪讬讚讬 讚诪爪讜讛 讜讗诐 讻谉 拽专讬谞谉 讘讬转讜 砖诇 讛诪砖讻讬专 诇驻"讝 驻砖讬讟讗 讚讛讬讻讗 讚讛诪砖讻讬专 讗讜诪专 讗谞讗 讘注讬讗 诇诪讬注讘讚 讛讗 诪爪讜讛 砖讛讚讬谉 注诪讜 讚诪爪讬 诇诪讬诪专 砖讗讬谞讜 专讜爪讛 诇讘讟诇 讛讞诪抓 讗诇讗 讻讚讬谞讜 诇讘讚讜拽 讜诇讘讟诇 讗讞专 讛讘讬注讜专 讜砖专讬驻讛 讻讚讬 诇拽讬讬诐 讛诪爪讜讛 讘讞诪抓 砖诇讜 讻讬讜谉 砖注讬拽专 讛讞讬讜讘 注诇讬讜 讗讬 诪讚讗讜专讬讬转讗 讗讜 诪讚专讘谞谉 讗注"讻 讚讛讻讗 讗讬讬专讬 砖诇讗 讘讗讜 诇讚讬谉 注诇 讛讘讬讟讜诇 讚讻诇 讞讚 诪讬谞讬讬讛讜 诪爪讬 诇讘讟诇 讜专讜爪讬谉 诇讘讟诇 讻讬讜谉 砖讗讬谉 讘讜 讟讜专讞 讗诇讗 注诇 讟讜专讞 讛讘讚讬拽讛 诇讞讜讚 诪住驻拽讗 诇谉 讛讬讻讗 讚讻诇 讞讚 诪讬谞讬讬讛讜 讗讜诪专 砖讗讬谞讜 专讜爪讛 诇讟专讜讞 讜诇讘讚讜拽 讗诇讗 诇讘讟诇 诇讞讜讚 讜讛讬讬谞讜 讚诪讬讘注讬讗 诇谉. 讻谞"诇 谞讻讜谉 讘注讝讛"讬:


讘转讜住' 讘讚"讛 注诇 讛诪砖讻讬专 讻讜' 讗讬谉 诇驻专砖 讛讟注诐 讻讬讜谉 讚砖诇讜 讛讜讗 讜讗讬谉 讬讻讜诇 诇讘讟诇 讻讜' 注讻"诇. 讜诇讗 讬讚注谞讗 诇诪讛 讛讜爪专讻讜 诇讝讛 讚讛讗 讘诇讗"讛 讗"砖 讛讗 讚拽讗诪专 讚讞诪讬专讗 讚讬讚讬讛 讛讜讗 讚诇讻"注 注讬拽专 讛讞讬讜讘 注诇 诪讬 砖讛讞诪抓 砖诇讜. 讜讚讜讞拽 诇讜诪专 讚讛转讜住' 住讘专讜 讻砖讬讟转 讛讙讗讜谞讬诐 砖讛讘讬讗 讛专讗"砖 讝"诇 讚讛诪驻拽讬讚 讞诪抓 讗爪诇 讬砖专讗诇 讞讘讬专讜 砖讗讬谉 讛诪驻拽讬讚 讞讬讬讘 诇讘注专 讻讬讜谉 砖专讜讘 讛驻讜住拽讬诐 诇讗 住"诇 讛讻讬 讜讛讻讬 拽讬"诇 讗"讻 诇讗 讛讜讬 砖转拽讬 诪诇驻专砖 讘讛讚讬讗 讜注讜讚 讚诇驻讬 讝讛 诇讘讟诇 谞诪讬 讗讬谞讜 爪专讬讱 讜诇讬讻讗 诇诪讬诪专 讚诪"诪 讻讬讜谉 砖讗诐 诇讗 讬讘讟诇 讛诪砖讻讬专 讬注讘讜专 讛砖讜讻专 讚诇讗 诪爪讬 诪讘讟诇 讗讘诇 诇讗讞专 砖诪讘讟诇 讛诪砖讻讬专 讗祝 讛砖讜讻专 谞诪讬 讗讬谞讜 注讜讘专 讚讛讜讛 诇讬讛 砖诇 讗讞专讬诐 讜砖诇 讙讘讜讛 讻诪讜 砖讗讘讗专 讘诇砖讜谞诐 讘讚"讛 诪讚讗讜专讬讬转讗 讘讘讬讟讜诇 讘注诇诪讗 讗诇讗 讚讝讛 讙"讻 谞专讗讛 讚讜讞拽 讚讗讟讜 诪砖讜诐 诇转讗 讚砖讜讻专 谞讻讜祝 讗转 讛诪砖讻讬专 诇讟讜专讞 讛讘讚讬拽讛 讜讗讬谉 讚讬 讘诪讛 砖谞讻讜祝 讗讜转讜 诇讘讟诇. 讜诇讻讗讜专讛 讛讬讛 谞"诇 讚讛转讜住驻讜转 诇砖讬讟转诐 砖讻转讘讜 讘诪砖谞转讬谞讜 讚专讬砖 诪讻讬诇转讬谉 讚讘讚讬拽讛 讘讞诪抓 讗讬谞讜 讗诇讗 诪砖讜诐 讞砖砖讗 讚砖诪讗 讬讗讻诇 讜讗"讻 拽砖讬讗 诇讛讜 讛讗 讚拽讗诪专 讛讻讗 讚讞诪讬专讗 讚讬讚讬讛 讛讜讗 讜讗讻转讬 诪讗讬 讛讜讬 讛讗 讞砖砖讗 讚砖诪讗 讬讗讻诇 诇讗 砖讬讬讱 诇讙讘讬讛 讗诇讗 诇讙讘讬 讛砖讜讻专 讜诪砖"讛 专爪讜 诇驻专砖 讚讗驻讬' 讛讻讬 讗转讬 砖驻讬专 讚拽讗诪专 讞诪讬专讗 讚讬讚讬讛 讛讜讗 诇注谞讬谉 讛讘讬讟讜诇 砖爪专讬讱 诇讘讟诇 讜讗注"讙 讚诇砖讬讟转诐 讛讘讬讟讜诇 诪爪讜讛 讘驻"注 讛讜讗 诪砖讜诐 讘诇 讬专讗讛 讜讛讘讚讬拽讛 注谞讬谉 讘驻"注 诪砖讜诐 讞砖砖讗 讚砖诪讗 讬讗讻诇 讗驻"讛 讻讬讜谉 讚诪"诪 转讬拽谞讜 转专讜讜讬讬讛讜 讚讛讘讜讚拽 爪专讬讱 砖讬讘讟诇 讗"讻 讻讜诇讛 讞讚讗 诪爪讜讛 讛讬讗. 讜诇驻"讝 讛讜讬 讗转讬 砖驻讬专 谞诪讬 诪讗讬 讚拽砖讬讗 诇讬讛 讛讬讗讱 专爪讜 诇驻专砖 讛讗讬讘注讬讗 讘注谞讬谉 讝讛 讚讗"讻 诪讗讬 驻砖讬讟 诪诪讝讜讝讛 讚讛砖讜讻专 讞讬讬讘 讚诪"诪 讛讻讗 砖讗谞讬 砖讗讬谉 讛砖讜讻专 讬讻讜诇 诇讘讟诇 讜诇诪讗讬 讚驻专讬砖讬转 讗"砖 讚讘注诇 讛讗讬讘注讬讗 谞诪讬 讛讗 诪住驻拽讗 诇讬讛 诇讗讬讚讱 讙讬住讗 讚讗讬讻讗 诇诪讬诪专 讚注诇 讛砖讜讻专 诇讘讚讜拽 讚讗讬住讜专讗 讘专砖讜转讬讛 拽讗讬 讜讛讬讬谞讜 讞砖砖讗 讚砖诪讗 讬讗讻诇 讜讗"讻 诇驻"讝 谞讗诪专 讚讛讘讬讟讜诇 讬注砖讛 讛诪砖讻讬专 讜讛讘讚讬拽讛 讬注砖讛 讛砖讜讻专 讜讗讛讗 诪讬讬转讬 转"砖 诇住转讜专 讛讗讬讘注讬讗 讚讘诇讗讜 讛讗 诪诇转讗 讚讗讬住讜专讗 讘专砖讜转讗 拽讗讬 诇注谞讬谉 砖诪讗 讬讗讻诇 谞诪讬 注诇 讛砖讜讻专 诇讘讚讜拽 讻讬讜谉 讚诪讬拽专讬 讘讬转讜 诇讙诪专讬 讜讬注讘讜专 讘讘诇 讬专讗讛 讻讬讜谉 砖讗讬谞讜 讬讻讜诇 诇讘讟诇 讜讻讚拽讬"诇 讚讘讞诪抓 砖诇 讬砖专讗诇 讛谞驻拽讚 谞诪讬 注讜讘专 讜讻讚驻专讬砖讬转 讘砖讬讟转 专砖"讬 讝"诇 讘住诪讜讱. 讜注讜讚 谞"诇 诇驻专砖 讘注谞讬谉 讗讞专 讚诪砖讜诐 讚诇砖讬讟转诐 讚讞讬讜讘 讛讘讚讬拽讛 砖诪讗 讬讗讻诇 诇讗 讗转讬 砖驻讬专 讛讗 讚拽讗诪专 讚讞诪讬专讗 讚讬讚讬讛 讛讜讗 讗"讻 讛讬讛 谞专讗讛 诇讛诐 诇讻讗讜专讛 诇讚讞讜转 砖讬讟转诐 讜诇讛讻专讬讞 砖讬讟转 专砖"讬 讚讞讬讜讘 讛讘讚讬拽讛 讛讬讬谞讜 谞诪讬 诪砖讜诐 讘诇 讬专讗讛 讜谞诪砖讱 讗讞专 讛讘讬讟讜诇 讜注"讝 诪住拽讬 讚讗"讗 诇驻专砖 讻谉 讚讗"讻 讗驻讬诇讜 讘讬"讙 谞诪讬 讗诇讗 注"讻 讻驻讬专讜砖 专"讬 讚讗讞专 讛转讞诇转 讛讞讬讜讘 讗讝诇讬谞谉 讜讻讬讜谉 讚拽讜讚诐 砖讛砖讻讬专讛 讞诇 注诇讬讜 讛讞讬讜讘 讚讘讚讬拽讛 诪砖讜诐 砖诪讗 讬讗讻诇 转讜 诇讗 驻诇讜讙 专讘谞谉 讜讗诐 讻谉 砖驻讬专 诪拽讬讬诐 专"讬 砖讬讟转讜 讘诪砖谞转讬谞讜 讚专讬砖 诪讻讬诇转讬谉 讜讝讛 谞"诇 讬讜转专 谞讻讜谉 讜讚讜"拽:


讘讚"讛 讗诐 诪砖诪住专 诇讜 讛诪驻转讞 驻专砖"讬 讚诪住讬专转 诪驻转讞 拽讜谞讛 讜讗讬谉 谞专讗讛 诇专"讬 讚讛讗 讗诪专 讘诪专讜讘讛 讻讘专 讻转讘转讬 砖诐 讘驻' 讛驻专讛 诇讬讬砖讘 砖讬讟转 专砖"讬 讜讛专砖讘"诐 讝"诇 讚讜讚讗讬 诪住讬专转 讛诪驻转讞 诇讞讜讚 诇讗 讛讜讬 讗诇讗 讻讗"诇 诇讱 讞讝拽 讜拽谞讬 讗诇讗 砖讗诐 拽讘诇 讛砖讜讻专 讛诪驻转讞 诇讞讜讚 讜谞注诇 讜驻转讞 讘讜 谞讙诪专 讛拽谞讬谉 讻诪"砖 砖诐 讘讗专讬讻讜转 讜讗诐 讻谉 讛讻讗 谞诪讬 讻讬讜谉 砖讛诪砖讻讬专 诪住专 诇讜 讛诪驻转讞 讜讻讗讬诇讜 讗"诇 诇讱 讞讝拽 讜拽谞讬 讗"讻 讘讬讚 讛砖讜讻专 诇讘讚讜拽 讚诪讗讞专 砖讬拽讞 讛诪驻转讞 讜讬驻转讞 讛谞注讜诇 讛讜讗 诇讗诇转专 专砖讜转讜 讗诇讗 讚讘诇讗"讛 诇注谞"讚 讗"砖 讛讛讬讗 讚砖诪注转讬谉 讚谞讛讬 讚诪住讬专转 讛诪驻转讞 讗讬谞讜 讙诪专 拽谞讬谉 讛讬讬谞讜 诇注谞讬谉 砖讗诐 专爪讛 讗' 诪讛诐 诇讞讝讜专 讛专砖讜转 讘讬讚讜 诪砖讗"讻 讘砖诪注转讬谉 砖讗讬谉 砖讜诐 讗讞讚 诪讛诐 专爪讛 诇讞讬讜专 讜诇讘讟诇 讛砖讻讬专讜转 讗诇讗 诇拽讬讬诐 讜讗诐 讻谉 讻讬讜谉 砖讛诪砖讻讬专 讗"诇 诇讱 转讝拽 讜拽谞讬 注"讬 诪住讬专转 讛诪驻转讞 讛专讬 住讬诇拽 注爪诪讜 诪讛讘讬转 砖讛专讬 讘讬讚 讛砖讜讻专 诇讬讞讝讜拽 讘讗讞讚 诪注谞讬谞讬 讞讝拽讛 讗"讻 砖驻讬专 拽讗诪专 注诇 讛砖讜讻专 诇讘讚讜拽 讻谉 谞"诇 谞讻讜谉 诇讬讬砖讘 砖讬讟转 专砖"讬 讜讚讜"拽:


诪讬讛讜 专"讬 讘注诇 讛转讜住驻转 诇砖讬讟转讜 讘讚讬讘讜专 讛拽讜讚诐 讚讛讗讬讘注讬讗 讛讜讗 讚注诇 诪讬 砖讞诇 讛转讞诇转 讛讞讬讜讘 注诇讬讜 诇讘讚讜拽 讜诪住转诪讗 讻讬 驻砖讬讟 诇讬讛 讚讛诪砖讻讬专 讘讬"讙 注诇 讛砖讜讻专 诇讘讚讜拽 讛讬讬谞讜 谞诪讬 诪砖讜诐 讛"讟 讙讜驻讗 讚诪讻讬讜谉 砖诪住专 诇讜 讛诪驻转讞 讘讬"讙 谞诪爪讗 讚诪转讞诇转 诇讬诇 讬"讚 讞诇 注诇讬讜 讞讜讘转 讛讘讚讬拽讛 讜讗"讻 拽砖讬讗 诇讛讜 砖驻讬专 讚讻讬讜谉 砖诇讗 谞讙诪专 讛拽谞讬谉 讘诪住讬专转 讛诪驻转讞 讗"讻 诇讗 讞诇 注诇讬讜 讞讬讜讘 讛讘讚讬拽讛 讘转讞诇转 诇讬诇 讬"讚 砖讛专讬 注讚讬讬谉 讬讻讜诇 诇讞讝讜专 讘讜 讻谉 谞"诇 讚诇驻"讝 专砖"讬 诇砖讬讟转讜 讜专"讬 诇砖讬讟转讜 讜讚讜拽 讛讬讟讘 讘讻诇 诪讛 砖讻转讘转讬 讘砖诪注转讬谞讜 讻讬 谞讻讜谉 讛讜讗 讘注讝"讛:


砖诐 讘讙诪' 讘注讜 诪讬谞讬讛 诪专讘 谞讞诪谉 讘"讬 讛诪砖讻讬专 讻讜' 讞讝拽转讜 讘讚讜拽 讗讜 讗讬谉 讞讝拽转讜 讘讚讜拽. 诇驻讬 砖讬讟转 讛转讜住驻转 讚专讬砖 诪讻讬诇转讬谉 讛讜"诪 诇诪讬讘注讬 讛讗 诪讬诇转讗 谞诪讬 讘诇讗 诪砖讻讬专 讜砖讜讻专 讗诇讗 诇注谞讬谉 讘讬转讜 砖诇 讗讚诐 讚讛讜讗 诪讬诇转讗 讚砖讻讬讞 讟驻讬 讜讻讙讜谉 砖讛诇讱 讘注诇 讛讘讬转 讘讬"讚 讜讻诪讜 砖讗谞讬 注转讬讚 诇驻专砖 讘专讬讬转讗 讚讘住诪讜讱 讚讛讻诇 谞讗诪谞讬诐 讚讗讬 讗讬谉 讞讝拽转讜 讘讚讜拽 爪专讬讻讬谉 讘谞讬 讛讘讬转 诇讘讚讜拽 诪砖讜诐 讞砖砖讗 讚砖诪讗 讬讗讻诇 讜讗讬 讞讝拽转讜 讘讚讜拽 讗"爪 诇讘讚讜拽 讗诇讗 讚谞讬讞讗 诇讬讛 诇诪讬谞拽讟 讛讗讬讘注讬讗 讘讙讜讜谞讗 讚诇注讬诇 讗讘诇 诇讬讻讗 诇诪讬诪专 讚讚讜拽讗 讘诪砖讻讬专 诪讬讘注讬讗 诇讬讛 讚砖诪讗 诇讗讜 讻"注 讚讬谞讗 讙诪讬专讬 讜拽住讘专 讛诪砖讻讬专 讚注诇 讛砖讜讻专 诇讘讚讜拽 诪砖讗"讻 讘讘注"讛 诪诪砖 驻砖讬讟讗 诇讬讛 讚诪住转诪讗 讘讚拽 讚讗诐 讻谉 诪讗讬 拽驻砖讬讟 专谞讘"讬 诪讘专讬讬转讗 讚讛讻诇 谞讗诪谞讬诐 讜拽砖拽讬诇 讜讟专讬 讘讗讜拽讬诪转讬 讟讜讘讗 讜讗诪讗讬 诇讗 诪讜拽讬 诇讛 诇注谞讬谉 住转诐 讘注"讛 讜讘谞讬 讘讬转讜 讻讚诪砖诪注 住转诪讗 讚诇讬砖谞讗 讗诇讗 注"讻 讚讗讬谉 诇讞诇拽 讘讻讱 讚讗讬 讞讝拽转谉 讘讚讜拽 诪砖讜诐 讚讛讻诇 讘拽讬讗讬谉 诪诪讬诇讗 驻砖讬讟讗 讚讛诪砖讻讬专 谞诪讬 讘拽讬. 诪讬讛讜 诇驻专砖"讬 讚诪转谞讬转讬谉 讚专讬砖 诪讻讬诇转讬谉 讜讻讚驻专讬砖讬转 讚诇砖讬讟转讜 诇讗 砖讬讬讱 诇讘讚讜拽 讘讞诪抓 砖讗讬谞讜 讬讚讜注 诪砖讜诐 讞砖砖讗 讚砖诪讗 讬讗讻诇 讗诇讗 诪砖讜诐 讞砖砖讗 讚讘诇 讬专讗讛 讗"讻 讬砖 诇讜诪专 讚诇讗 砖讬讬讱 讛讗讬讘注讬讗 讗诇讗 诇注谞讬谉 诪砖讻讬专 讜砖讜讻专 砖讗诐 诇讗 讘讚拽 讛诪砖讻讬专 爪专讬讱 讛砖讜讻专 诇讘讚讜拽 诪讛"讟 讙讜驻讗 砖诇讗 讬注讘讜专 讘讘诇 讬专讗讛 讻讬讜谉 砖讛诪砖讻讬专 谞转讬讬讗砖 讘讜讚讗讬 讜讛讞诪抓 诪诪讬诇讗 讘专砖讜转 讛砖讜讻专 讜砖诪讗 讚注转讜 注诇讬讛 讜讬注讘讜专 讘讘诇 讬专讗讛 讚诪拽专讬 诪爪讜讬 讗爪诇讜 讻讚驻专讬砖讬转 讘住诪讜讱 诪砖讗"讻 讘讘谞讬 讘讬转讜 诇讗 砖讬讬讱 讛讗 诪讬诇转讗 讻诇诇 讻讬讜谉 砖讛讞诪抓 讜专砖讜转 讛讻诇 诇讘注"讛 讜讗讬谉 诇讛诐 讞诇拽 讘讛诐 讜诇讗 诪讬拽专讬 谞诪讬 诪爪讜讬 讘讬讚讱 讻谉 谞专讗讛 诇讬 讜注讬讬谉 讘住诪讜讱:


讘驻讬专砖"讬 讘讚"讛 讘讬"讚 砖讞专讬转 讻讜' 讚讜讚讗讬 讘讚拽讜 讗诪砖 讻讜' 注讻"诇. 诇讻讗讜专讛 讛讜爪专讱 诇驻专砖 砖讞专讬转 诇讗驻讜拽讬 诪诇讬诇 讬"讚 讚讗讬讬专讬 讘讬讛 讘讗讬讘注讬讗 讚诇注讬诇 讗诪谞诐 讻谉 讬砖 诇讛住转驻拽 注讜讚 讘讻讜讜谞转 专砖"讬 讚讚讜拽讗 谞拽讬讟 砖讞专讬转 讘注谞讬谉 砖注讚讬讬谉 讬砖 砖讛讜转 诇讘讟诇 讜讗诐 讻谉 讗讬谉 讛住驻拽 讗诇讗 讘讞砖砖 讘讚讬拽讛 讚专讘谞谉 讚讗驻讬诇讜 讗讬谉 讞讝拽转讜 讘讚讜拽 讬讻讜诇 讛砖讜讻专 诇讘讟诇 讜讻讚驻专讬砖讬转 诇注讬诇 讘住诪讜讱 讘诇' 专砖"讬 讚讛砖讜讻专 讬讻讜诇 诇讘讟诇 诪砖讗"讻 讗诐 讛砖讻讬专讜 诇讜 讘讬"讚 讗讞专 讝诪谉 讗讬住讜专讗 讚诪讛讗讬 砖注转讗 诇讗 诪爪讬 诪讘讟诇 讜讗诐 讻谉 讬砖 讻讗谉 讞砖砖 讗讬住讜专 讚讗讜专讬讬转讗 讚讗转讬 诇讬讚讬 讘诇 讬专讗讛 讗驻砖专 讚诇讗 诪讬讘注讬' 诇谉 讚讜讚讗讬 讗讬谉 讞讝拽转讜 讘讚讜拽 讜讻讚诪砖诪注 诇讻讗讜专讛 讘诪住拽谞讗 讚砖诪注转讬谉 讚砖拽诇讗 讜讟专讬讗 讗讬讬专讬 讘诪讬诇转讗 讚专讘谞谉 讚诪讚讗讜专讬讬转讗 讘讘讬讟讜诇 讘注诇诪讗 住讙讬 讻诪讜 砖讗讘讗专 诇拽诪谉 讘砖诪注转讬谉 讜讗讬讻讗 诇诪讬诪专 谞诪讬 诇讗讬讚讱 讙讬住讗 讚讚讜拽讗 讘砖讛砖讻讬专讜 砖讞专讬转 诪讬讘注讬讗 诇谉 讚砖诪讗 讗讬谉 讞讝拽转讜 讘讚讜拽 砖讛诪砖讻讬专 砖讻讞 诇讘讚讜拽 讘诇讬诇讛 诪砖讗"讻 诇讗讞专 砖注讘专 讝诪谉 讛讘讬注讜专 诪住转诪讗 专诪讬 讗谞驻砖讬讛 讜诪讚讻专 讻讬讜谉 讚诪爪讜讛 讚讗讜专讬讬转讗 注诇讬讜 讜讛讗讬 砖注转讗 诪讬讚讻专讗 讟讜讘讗 砖讛讻诇 注住讜拽讬谉 讘讘讬注讜专 讞诪爪讬讛谉 讜讬讘讜讗专 讬讜转专 讘住诪讜讱 讜讻谉 谞专讗讛 诪诇' 讛专讗"砖 讝"诇 讚诪住讬拽 讗讗讬讘注讬谉 讚诪讘讟诇讜 讜讛讜"诇 住驻讬拽讗 讚专讘谞谉 讜诇拽讜诇讗 讜讗"讻 诪砖诪注 讚诪驻专砖 诇砖拽诇讗 讜讟专讬讗 讚砖诪注转讬谉 讘讬砖 砖讛讜转 诇讘讟诇 讜讘讝讛 谞转讬讬砖讘 讛讗 讚诪住讬拽 讛专讗"砖 讝"诇 注诇 讝讛 讜讻转讘 讜诪转讜讱 讚讘专讬 专"讬 诪砖诪注 讗驻讬诇讜 讗讬谉 讞讝拽转讜 讘讚讜拽 讻砖讬砖谞讜 讘注讬专 爪专讬讱 诇砖讗诇讜 讜讻"讻 讛专讬"抓 讙讬讗转 讝"诇 讜讻讜' 注讻"诇. 讜诇讻讗讜专讛 讬砖 诇转诪讜讛 诪讛 讛讜爪专讱 讛专讗"砖 讝"诇 诇讚拽讚拽 讛讗 诪讬诇转讗 诪诇砖讜谉 讛驻讜住拽讬诐 讛讗 讙诪专讗 注专讜讻讛 讛讬讗 讚讗诪专讬谞谉 诪讗讬 谞"诪 诇讬砖讬讬诇讬' 讚诇讬转讬讛 拽诪谉 讗诐 讻谉 诪砖诪注 诇讛讚讬讗 讚讛讬讻讗 讚讗讬转讬讛 拽诪谉 诇注讜诇诐 爪专讬讱 诇砖讜讗诇讜 讗诪谞诐 诇诪讗讬 讚驻专讬砖讬转 讗转讬 砖驻讬专 讚讜讚讗讬 诪驻砖讟讗 讚讙诪专讗 诇讗 诪爪讬谞谉 诇诪讬讚拽 讛讗 诪讬诇转讗 讚讗驻砖专 讚讛讗讬讘注讬讗 讛讜讗 讘注谞讬谉 讚诇讬讻讗 砖讛讜转 诇讘讟诇 讚讜拽讗 讻讙讜谉 诇讗讞专 讝诪谉 讗讬住讜专讗 讜讘讚讗讬讻讗 砖讛讜转 讗驻砖专 讚驻砖讬讟讗 诇讬讛 诇讘注诇 讛讗讬讘注讬讗 讚诪讘讟诇讜 讜转讜 诇讗 诪讟专讞讬谞谉 诇讬讛 讗诇讗 讚诪诇砖讜谉 专"讬 讘住诪讜讱 讘讚"讛 诇讗讜 诪砖讜诐 讚讞讝拽转讜 讘讚讜拽 诪砖诪注 诇讛讚讬讗 讚讗讬讬专讬 讘讚讗驻砖专 诇讘讟诇 讜讗驻"讛 诪砖诪注 诪讚讘专讬讜 砖爪专讬讱 诇砖讗诇讜 讻谉 谞专讗讛 诇讬 谞讻讜谉 讜讚讜"拽:

讘转讜住' 讘讚"讛 诇讗讜 诪砖讜诐 讚讞讝拽转讜 讘讚讜拽 转讬诪讗 诪讗讬 住"讚 讻讜' 讜讗讜专"讬 讚诪讬讬专讬 讻讜' 讗驻讬诇讜 诇讗 讬讛讬讛 讘讚讜拽 诇讗 讬讛讬讛 诪讻砖讜诇 讻"讻 讻讜' 注讻"诇. 驻讬' 讚讗驻讬' 讗诐 诇讗 讘讚拽 诪"诪 诪住转诪讗 讘讟诇讜 讜讗驻砖专 讚诪诪讬诇讗 谞转讘讟诇 讗讬 讗讬讬专讬 讘诪砖讻讬专 讚诪住转诪讗 讘诪住讬专转 讛诪驻转讞 谞转讬讬讗砖 讜住讜讘专 专"讬 讚讛砖讜讻专 谞诪讬 讗讬谞讜 注讜讘专 讻讬讜谉 砖诇讗 谞转讻讜讬谉 诇讝讻讜转 讜讗诐 讻谉 讗讬谉 爪讜专讱 讛讘讚讬拽讛 讗诇讗 砖诪讗 讬诪爪讗谞讜 讘驻住讞 讜讗转讬 诇诪讬讻诇 讻诪讜 砖驻讬专砖 专"讬 讘诪砖谞转讬谞讜 讜讗"讻 讗讬谉 讝讛 诪讻砖讜诇 讻"讻 讚讞砖砖讗 专讞讜拽讛 讛讬讗 诪讬讛讜 诇诪讗讬 讚驻专讬砖讬转 讘住诪讜讱 讚讗讬讬专讬 谞诪讬 讘讞诪抓 讬讚讜注 讜讻诪讜 砖讗讘讗专 讘砖讬诇讛讬 砖诪注转讬谉 诇讚注转 讛诪驻专砖讬' 砖讛讜讗 讙"讻 砖讬讟转 讛转讜住驻转 讜讗"讻 讗诐 谞讗诪专 讚讛转讜住驻讜转 住讘专讬 讙"讻 讚讛讬讻讗 砖诪爪讜讬 讘讬讚讜 注讜讘专 讗祝 讘讞诪抓 砖诇 讬砖专讗诇 讻诪讜 砖讻转讘 讘住驻专 转讜专转 讞讬讬诐 讜讛讜住驻转讬 谞讜驻讱 诪砖诇讬 讚诇讗 诪诪注讟讬谞谉 诪诇讱 讗诇讗 砖诇 讗讞专讬诐 讜砖诇 讙讘讜讛 讗"讻 诇诪讗讬 讚诪砖诪注 讚讗讬讬专讬 讘砖讜讻专 讜诪砖讻讬专 讜讚讗讬 讬砖 讻讗谉 诪讻砖讜诇 诇讙讘讬 讛砖讜讻专 诇注谞讬谉 讘诇 讬专讗讛 讗诐 讻谉 谞专讗讛 诪讝讛 讚讛转讜住驻讜转 诇讗 谞讞转讜 诇讛讱 住讘专讗 讚讘注诇 转讜专转 讞讬讬诐 讜注讬讬谉 诪"砖 讘讝讛 讘住讜祝 讚讬讘讜专 讛住诪讜讱 诪讬讛讜 讘诇讗"讛 讗讬讻讗 诇诪讬诪专 讚诪讛谞讬 诪讬讛讜 讗诪讬专讛 讚讛谞讬 讚拽转谞讬 诇注谞讬谉 讞诪抓 砖讗讬谞讜 讬讚讜注 讗讜 诇讙讘讬 讘谞讬 讘讬转讜 讗祝 讘讞诪抓 讬讚讜注 讚诇讗 诪讬拽专讬 诪爪讜讬 讘讬讚诐 讻讬讜谉 砖讗讬谉 诇讛诐 砖讬讬讻讜转 讘讘讬转 讻谉 谞专讗讛 诇讬 讜讚讜"拽:


讘讗"讚 讜诪诪讬诇讗 讬讚注讬谞谉 讚讗诪讬专讛 讚讛谞讬 诪讛谞讬 诇注谞讬谉 砖讗讬谉 爪专讬讱 诇讬砖讗诇 讻讜' 注讚 住讜祝 讛讚讬讘讜专. 讜诇讗 讬讚注谞讗 讛讗讬讱 砖诪注讬谞谉 诪诪讬诇讗 讻讬讜谉 讚诪住讬拽 讚讗诪讬专讛 讚讛谞讬 讗讟讜 诪砖砖讗 讗讬转 讘讬讛 讜讗诐 讻谉 讻讬讜谉 讚讗讬转讗 拽诪谉 诪讗讬 驻砖讬讟讜转 讚讗讬谉 爪专讬讱 诇砖讜讗诇讜 讜谞住诪讜讱 讗讚讘专讬 讛拽讟谉 讜讻讛"讙 拽砖讬讗 诇讬 讗转讬专讜抓 砖谞讬 砖诇 专"讬 讚诪拽砖讛 讚驻砖讬讟讗 讚诪讛讬诪谉 讘诪讬讙讜 讜诪讗讬 驻砖讬讟讜转讗 讻讬讜谉 讚住讜祝 住讜祝 讗讜诪专讬诐 砖讘讚拽讜 讘注爪诪诐 讜讗诐 讻谉 讗讬讻讗 诇诪讬诪专 讚谞砖讬诐 注爪诇谞讬讜转 讜诇讗 讘讚拽讜 砖驻讬专 讜讻谉 讘拽讟谉 讜诇讗 砖讬讬讱 诪讬讙讜 讻讛"讙 讛讬讻讗 砖讛诐 住讜讘专讬谉 砖讘讚拽讜 讻讛讜讙谉 讜讗讬爪讟专讬讱 诪讬讛讗 诇讗砖诪注讬谞谉 讚讗驻讬' 讛讻讬 诪讛讬诪谞讬. 讜诇讜诇讬 讚讘专讬 讛转讜住驻转 讛讬讛 谞"诇 讚谞讛讬 讚诪注讬拽专讗 讛讜讬 住"讚 讚讗祝 讗讬 讞讝拽转讜 讘讚讜拽 讬砖 爪讜专讱 诇讗诪讬专讛 讚讛谞讬 诇注谞讬谉 砖讗讬谉 爪专讬讱 诇砖讜讗诇讜 诪"诪 讘转专 讛讻讬 讚讞讬 讜拽讗诪专 讚诇诪讗 砖讗谞讬 讛讻讗 诪砖讜诐 讚拽讗诪专讬 讛谞讬 讜讻讜讜谞转讜 讚讻讬 讛讬讻讬 讚诇讚讬讚讱 诪讛谞讬 讗诪讬专讛 讚讛谞讬 讗祝 讘讚讗讬转讗 拽诪谉 砖讗"爪 诇砖讜讗诇讜 讗讬讻讗 诇诪讬诪专 谞诪讬 讚讗驻讬诇讜 讗讬 讗讬谉 讞讝拽转讜 讘讚讜拽 讗驻"讛 诪讛谞讬 讗诪讬专讛 讚讛谞讬 讻讬讜谉 讚诪讚专讘谞谉 讛讜讗 讻讚诪住讬拽 讘住讜祝. 讜讗讛讗 诪住讬拽 讗讟讜 讗诪讬专讛 讚讛谞讬 诪讬讚讬 诪砖砖讗 讗讬转 讘讬讛 讜注"讻 住讜讘专 讚讞砖砖讗 讚讗讜专讬讬转讗 讛讬讗 讻诪讜 砖讗讘讗专 讗讜 讚讗驻讬诇讜 讘讚专讘谞谉 住"讚 讚诇讬转 讘讬讛 诪砖砖讗 讘讗诪讬专转 讛拽讟谉 讜讗诐 讻谉 诪诪讬诇讗 讚讘讚讗讬转讗 拽诪谉 爪专讬讱 诇砖讜讗诇讜 讗讜 讚讗驻讬诇讜 讘诇讗 讗诪讬专转 讛拽讟谉 讗"爪 诇讬砖讗诇 讻讬讜谉 讚讛讻诇 讞讘讬专讬诐 讜讗诐 讻谉 诪拽砖讛 砖驻讬专 谞讬转谞讬 讻诇 讛讘转讬诐 讘讞讝拽转 讘讚讜拽讬谉 讻谉 谞"诇 讜讚讜"拽. 讻诇 讝讛 讻转讘转讬 诇拽讬讬诐 驻讬专讜砖 讛转讜住驻转 讚拽住"讚 讚讗诪讬专讛 讚讛谞讬 诪讛谞讬 诇注谞讬谉 诇砖讗诇讜 诇讞讜讚 讗讘诇 诇驻诪"砖 讘砖诪注转讬谉 讬砖 诇驻专砖 讘注谞讬谉 讗讞专 讚拽住"讚 讚讗诪讬专讛 讚讛谞讬 诪讛谞讬 诇注谞讬谉 砖讗"爪 诇讘讟诇 讗讜 诇注谞讬谉 讞诪抓 讬讚讜注 讜讻讚驻专讬砖讬转 讜注讬讬谉 注讜讚 讘住诪讜讱:


讘讙诪专讗 讗讟讜 讗诪讬专讛 讚讛谞讬 诪讬讚讬 诪砖砖讗 讗讬转 讘讛讜 讜讛拽砖讛 诪讛专砖"讗 讝"诇 讚讛讜"诪 诇诪讬诪专 讚讛讬诪谞讜讛 专讘谞谉 讘讚专讘谞谉 讜转讬专抓 讚讗"讻 转驻砖讜讟 讚讗讬谉 讞讝拽转讜 讘讚讜拽 讻讚拽讗诪专 讻讜'. 讜诇讻讗讜专讛 诇砖讜谞讜 讗讬谞讜 诪讚讜拽讚拽 讚诪讛 讘讻讱 讚转驻砖讜讟 讗诇讗 讚讻讜讜谞转讜 诪讘讜讗专 砖专讜爪讛 诇讜诪专 讚诇讗 讘注讬 诇诪讬讚讞讬 诇注讬诇 讚讗讬讻讗 诇诪讬诪专 讚讗讬谉 讞讝拽转讜 讘讚讜拽 讗诇讗 讚讛讬诪谞讜讛 专讘谞谉 讘讚专讘谞谉 讜讗讚专讘讛 谞讬讞讗 诇讬讛 诇诪讬诪专 讚转驻砖讜讟 讗讬驻讻讗 诇驻讬 住讘专讗 讝讜 讻谉 谞专讗讛 诇讬 讘讻讜讜谞转讜. 讗诪谞诐 诇驻注谞"讚 讘诇讗"讛 讗讬谉 诪拽讜诐 诇拽讜砖讬讬转讜 讚诇讗 砖讬讬讱 诇诪讬诪专 讛讻讗 讚讛讬诪谞讜讛 专讘谞谉 讘讚专讘谞谉 诪砖讜诐 讚诪讚讗讜专讬讬转讗 讘讘讬讟讜诇 讘注诇诪讗 住讙讬 讻讬讜谉 讚注讻砖讬讜 住"讚 砖讗讬谉 讛诪砖讻讬专 讻讗谉 讗诇讗 讛砖讜讻专 讗讜 讘谞讬 讘讬转讜 讜讗诐 讻谉 讗驻砖专 砖诇讗 讘讬讟诇 讛诪砖讻讬专 讻诇诇 讜讗诐 讻谉 讬注讘讜专 讛诪砖讻讬专 讙讜驻讗 讘讘诇 讬专讗讛 讗诐 诇讗 讬讘讚讜拽 讛砖讜讻专 讗讜 讘谞讬 讘讬转讜 讜讻"砖 诇诪讗讬 讚驻专讬砖讬转 讘住诪讜讱 讚诇讙讘讬 讛砖讜讻专 谞诪讬 砖讬讬讱 讘诇 讬专讗讛 讗诇讗 讚注"讬 讗诪讬专讛 讚讛谞讬 讘注讬 诇诪讬诪专 讚谞讗诪谞讬谉 诇注谞讬谉 砖讗驻讬诇讜 诇讘讟诇 讗讬谉 爪专讬讱 讜讗诐 讻谉 诪拽砖讛 砖驻讬专 讗讟讜 诪砖砖讗 讗讬转 讘讬讛 讻讬讜谉 讚讘诇讗 讚讬讘讜专讬讛 讗讬讻讗 讗讬住讜专讗 讚讗讜专讬讬转讗 诪砖讗"讻 诇拽诪谉 讘诪住拽谞讗 讚诪讜拽诪讬谞谉 讚诪讜讞讝拽 诇谉 讚诇讗 讘讚拽 讜拽讗诪专讬 讛谞讬 讘讚拽讬谞讬讛 诪爪讬 讗讬讬专讬 砖驻讬专 讗驻讬诇讜 讗诐 讛诪砖讻讬专 诇驻谞讬谞讜 讗讜 讗驻讬诇讜 诇注谞讬谉 讘注诇 讛讘讬转 讘讘讬转讜 诪诪砖 讚讬讻讜诇 诇住诪讜讱 注诇 讘讚讬拽转 讗诇讜 讻讬讜谉 砖讬讜讚注 砖讻讘专 讘讬讟诇 讗讜 砖专讜爪讛 诇讘讟诇 注讻砖讬讜 讜讗诐 讻谉 讗"砖 讚讛讬诪谞讜讛 专讘谞谉 讘讚专讘谞谉 讻谉 谞"诇 诇驻讬 砖讬讟转 讛讙诪专讗 诪讬讛讜 诪诇砖讜谉 专砖"讬 讘住诪讜讱 诇讗 诪砖诪注 讻谉 讚诪砖诪注 诪诇砖讜谞讜 讚诇诪住拽谞讗 谞诪讬 讗讬讬专讬 砖讗讬谉 讛讘注"讛 诇驻谞讬谞讜 讗诇讗 诇注谞讬谉 讛砖讜讻专 讗讜 讘谞讬 讘讬转讜 砖诇 讘注"讛 讜诇驻讬专讜砖讜 爪"诇 讚讛讗 讚拽讗诪专 诪讚讗讜专讬讬转讗 讘讘讬讟讜诇 讘注诇诪讗 住讙讬 讛讬讬谞讜 诪砖讜诐 讚谞讛讬 讚讗讬谉 讞讝拽转讜 讘讚讜拽 讗驻"讛 讞讝拽转讜 砖讘讬讟诇 讻讬讜谉 讚诇讗 转诇讬 讘诪注砖讛 讜讗讬谉 讘讜 讟讜专讞 讜讚讜"拽 讜注' 注讜讚 讘住诪讜讱:


砖诐 讻讬讜谉 讚讘讚讬拽转 讞诪抓 诪讚专讘谞谉 讚诪讚讗讜专讬讬转讗 讘讘讬讟讜诇 讘注诇诪讗 住讙讬 讻讜'  诪砖诪注 诇讻讗讜专讛 诪讻讗谉 讚讛讬讻讗 砖诇讗 讘讬讟诇讜 讛讜讬 讘讚讬拽转 讞诪抓 诪讚讗讜专讬讬转' 讜讻砖讬讟转 讛专"谉 讝"诇 砖讻转讘转讬 讘诪砖谞转讬谞讜 诪讬讛讜 诇诪讗讬 讚驻专讬砖讬转 讘住诪讜讱 讚讘专讬讬转讗 讚讛讻诇 谞讗诪谞讬谉 注诇 讘讬注讜专 讞诪抓 讗讬讬专讬 讘讞诪抓 讬讚讜注 讗诐 讻谉 讗讬谉 专讗讬讛 诪讻讗谉 讚砖驻讬专 讗讬爪讟专讬讱 诇讜诪专 讛讻讗 讚诪讚讗讜专讬讬转讗 讘讘讬讟讜诇 讘注诇诪讗 住讙讬 诇注谞讬谉 讞诪抓 讬讚讜注 讜诇驻"讝 诪讜讻讞 诇讛讚讬讗 讚讘讞诪抓 讬讚讜注 谞诪讬 诪讛谞讬 讘讬讟讜诇 讜讚诇讗 讻砖讬讟转 讛专诪讘"诐 诇驻讬 谞讜住讞讗 讛讬砖谞讛 砖讛讘讬讗讜 诪驻专砖讬 讛专诪讘"诐 讝"诇 讜讛讜讗 砖讬讟转 讛讙讗讜谉 砖讛讘讬讗 讛讻诇 讘讜 讚诇讗 诪讛谞讬 讘讬讟讜诇 讘讞诪抓 讬讚讜注 讜诇砖讬讟转 讛专诪讘"诐 讘谞讜住讞讗 讬砖谞讛 讜砖讬讟转 讛讙讗讜谉 注"讻 爪"诇 讚讛讗 讚讗诪专讬谞谉 讛讻讗 诪讚讗讜专讬讬转讗 讘讘讬讟讜诇 讘注诇诪讗 住讙讬 讛讬讬谞讜 讘讞诪抓 砖讗讬谞讜 讬讚讜注 讜讬砖 诇转诪讜讛 讚讛讗 讛专诪讘"诐 讝"诇 讘讚讬谉 砖讗讞专讬讜 讻转讘 讘驻讬专讜砖 讚讘讚讬拽转 讞诪抓 讘讞讜专讬诐 讜讘住讚拽讬诐 诪讚讘专讬 住讜驻专讬诐 讜讬砖 诇讬讬砖讘 讜讬讘讜讗专 讘住诪讜讱:


讜诇驻"讝 诇驻讬 诪讛 砖讛讘讬谉 讘注诇 驻专讬 讞讚砖 讘讗"讞 住讬 转诇"讗 讚砖讬讟转 讛转讜住驻转 讘专"驻 讻诇 砖注讛 讚讞诪抓 砖讗讬谞讜 讬讚讜注 讜讗驻讬诇讜 讘讬讚讜注 讗诇讗 砖讗讬谞讜 讬讜讚注 讘讗讬讝讛 诪拽讜诐 诪讜谞讞 讗讬谞讜 注讜讘专 注诇讬讜 讗"讻 诇砖讬讟转诐 谞诪讬 爪专讬讱 诇驻专砖 讛讗讬 讚讛讻讗 讚讘专讬讬转讗 讗讬讬专讬 讘讞诪抓 讬讚讜注 讜诇注谞"讚 讗祝 砖驻讬专讜砖 讝讛 谞讻讜谉 讘住讜讙讬讗 讚砖诪注转讬谉 讻诪讜 砖讻转讘转讬 讗驻"讛 诇讗 诪砖诪注 诇讬 砖讬讛讗 讻谉 砖讬讟转 讛转讜住' 讜讛诪讚拽讚拽 讘讚讘专讬讛诐 讘讚"讛 诇讗讜 诪砖讜诐 讻讜' 讬专讗讛 讚诇讗 谞讞转讜 诇讝讛 讛驻讬专讜砖 讜诇拽诪谉 驻专拽 讻诇 砖注讛 讗讘讗专 讚诪诇砖讜谉 讛转讜住驻转 砖诐 讗讬谉 讛讻专讞 诇驻讬专讜砖 讘注诇 驻专讬 讞讚砖 注"砖:


讜讘注讬拽专 讛讚讘专讬诐 讗讬 诪讛谞讬 讘讬讟讜诇 讘讞诪抓 砖讗讬谞讜 讬讚讜注 讗祝 砖讗讬谞讬 讻讚讗讬 诇讛讻谞讬住 专讗砖讬 讘讚讘专 砖谞讞诇拽讜 讗讘讜转 讛注讜诇诐 讜讗祝 讙诐 砖讘注诇 讻住祝 诪砖谞讛 讛注讬讚 砖诪爪讗 讻诪讛 谞讜住讞讗讜转 诇讛讬驻讱. 注诐 讻诇 讝讛 讗注谞讛 讗转 讞诇拽讬 砖讬砖 诇拽讬讬诐 砖讬讟转 讛讙讗讜谉 讜谞讜住讞讗 讛讬砖谞讛 砖诇 讛专诪讘"诐 讝"诇 讜诇注谞"讚 讛讬讗 注讬拽专 讘砖"住 讚讛讬讗讱 讗驻砖专 诇讜诪专 讚诪讛谞讬 讘讬讟讜诇 讘讞诪抓 讬讚讜注 讚讗诇"讻 驻诇讜讙转讗 讚专讘讬 讬讛讜讚讛 讜讞讻诪讬诐 讗讬 讘讬注讜专 讞诪抓 讚讜拽讗 讘砖专讬驻讛 诇专"讬 讜诇专讘谞谉 讗祝 诪驻专专 讜讝讜专讛 诇专讜讞 讛讬讻讬 诪砖讻讞转 诇讛 讗讟讜 诪讬 注讚讬祝 讘讬讟讜诇 诪诪驻专专 讜讝讜专讛 诇专讜讞 讜讗祝 讚诇砖讬讟转 讛转讜住' 驻诇讜讙转讗 讚专"讬 讜专讘谞谉 讛讬讬谞讜 诇讗讞专 讝诪谉 讗讬住讜专讗 讚讜拽讗 讚转讜 诇讗 诪爪讬 诪讘讟诇 诇讬讛 诪"诪 转讬拽砖讛 诇砖讬讟转 专砖"讬 讜诪讚诇讗 讛拽砖讜 讛转讜住' 讗诇诪讗 讚诇讗 谞讞转讜 诇讛讻讬 讜注讜讚 讻诪讛 住讜讙讬讜转 讛住讜转专讜转 讝讜 讗转 讝讜 讻诪讜 砖讛讘讬讗 讘注诇 驻专"讞 住讬' 转诇"讗 讜诇讜诇讬 砖讗讬谞讬 讻讚讗讬 谞"诇 诇讬讬砖讘 讻诇 讛住讜讙讬讜转 讜诇讜诪专 讚讜讚讗讬 诇注谞讬谉 诇讗讜 讚讘诇 讬专讗讛 讜讘诇 讬诪爪讗 住讙讬 讘讘讬讟讜诇 讗祝 讘讞诪抓 讬讚讜注 讻讚讚专砖讬谞谉 诇讛讚讬讗 讘住讬驻专讬 诇讗 讬专讗讛 诇讱 讘讟诇 讘诇讘讱 讜讻诪"砖 讙诐 讻谉 讛转讜住驻转 讘砖诪注转讬谉 讚诪砖讘讟诇讜 讛讜讛 诇讬讛 砖诇 讗讞专讬诐 讜诇讬转讗 讘讻诇诇 诇讗 讬专讗讛 讗讘诇 诇注谞讬谉 注砖讛 讚转砖讘讬转讜 讜讚讗讬 诇讗 诪讛谞讬 讘讬讟讜诇 讗诇讗 诇专"讬 讚讜拽讗 讘砖专讬驻讛 讚讬诇讬祝 诪谞讜转专 讜诇专讘谞谉 讗祝 诪驻专专 讚讘讝讛 诪拽讬讬诐 讛注砖讛 讘讬讚讬诐 诪砖讗"讻 讘讘讬讟讜诇 谞讛讬 讚讙专诐 砖讬讛讗 砖诇 讗讞专讬诐 讗驻"讛 讗讬谉 讝讛 注讬拽专 诪爪讜讛 讚转砖讘讬转讜 讜讛讬讬谞讜 讛讗 讚讗诪专讬 专讘谞谉 讘驻专拽 讻诇 砖注讛 诇讗 诪爪讗 注爪讬诐 诇砖讜专驻讜 讬讛讗 讬讜砖讘 讜讘讟诇 讜讛转讜专讛 讗诪专讛 转砖讘讬转讜 讜诇讗 拽讗诪专 讜讛转讜专讛 讗诪专讛 诇讗 讬专讗讛 诇讱 讞诪抓 讜注诪"砖 讘讝讛 诇拽诪谉 驻' 讻诇 砖注讛 讜诇砖讬讟转讬谞讜 讗"砖 讚诇讗讜 讚诇讗 讬专讗讛 讬砖 诇转拽谉 注"讬 讘讬讟讜诇 诪砖讗"讻 注砖讛 讚转砖讘讬转讜 讜讻谉 讛讜讗 讘讛讚讬讗 讘谞讜住讞讗 讛讬砖谞讛 砖诇 讛专诪讘"诐 讝"诇 砖讛讘讬讗 讛讻"诪 讜讝"诇 诪讛 讛讬讗 讛砖讘转讛 讝讜 讛讗诪讜专讛 讘转讜专讛 砖讬住讬专 讛讞诪抓 讛讬讚讜注 诇讜 诪专砖讜转讜 讜砖讗讬谞讜 讬讚讜注 讬讘讟诇 讘诇讘讜 注"讻 讛专讬 诇驻谞讬谞讜 讚讛专诪讘"诐 讝"诇 诇讗 讗讬讬专讬 讗诇讗 讘诪讛 讛讬讗 诪爪讜转 注砖讛 讚讛砖讘转讛 讜诇讗 讗讬讬专讬 诪讗讬住讜专 诇讗讜 讜讗"讻 讗谞讬 转诪讛 注诇 讘注诇 讛讻"诪 砖专爪讛 诇讛注诪讬讚 讛谞讜住讞讗 讬砖谞讛 砖讛讚讘专 诪住讜专 诇讞讻诪讬诐 讻讚讬 诇讬讬砖讘 讛住讜讙讬讜转 讜讗注驻"讻 诇讗 注诇讜 诇讜 讻讛讜讙谉 讜诇诪讛 诇讗 讛注诪讬讚谉 讻驻砖讟谉 讚讗讬讬专讬 诇注谞讬谉 诪爪讜转 注砖讛 砖讘讻讱 讬转讬讬砖讘讜 讻诇 讛住讜讙讬讜转 讻诪讜 砖讗讘讗专 讻"讗 注诇 诪拽讜诪讜 诪讬讛讜 讗驻砖专 讚讛讻"诪 谞诪讬 诇讝讛 谞转讻讜讜谉 讚讜讚讗讬 讛讬讻讗 讚讗"讗 诇讗 注讘专 谞诪讬 讗注砖讛 讚转砖讘讬转讜 讚讗讜谞住 专讞诪谞讗 驻讟专讬讛 讜讻诪讜 砖讗驻专砖 讘住诪讜讱 诇讛住讻讬诐 诇砖讜谉 专砖"讬 讝"诇 诇讝讜 讛住讘专讗 讜讬讜转专 讬砖 诇转诪讜讛 注诇 讘注诇 驻专讬 讞讚砖 住讬' 转诇"讗 砖讛讗专讬讱 诇住转讜专 讚讘专讬 讛讙讗讜谉 砖讻转讘 讚诇讗 诪讛谞讬 讘讬讟讜诇 讘讞诪抓 讬讚讜注 讜讗讞"讻 讻转讘 诇讬讬砖讘 拽讜砖讬讬转 讛讙讗讜谉 诪驻' 讻诇 砖注讛 讚讻讬讜谉 砖讗讬谉 讛讞诪抓 砖诇讜 讗讬谉 讝讛 注砖讛 讚转砖讘讬转讜 讜讗诐 讻谉 讛诇讗 讘讝讛 谞转拽讬讬诪讜 讚讘专讬 讛讙讗讜谉 讚诪砖"讛 讙讜驻讗 诇讗 诪讛谞讬 讘讬讟讜诇 讘讞诪抓 讬讚讜注 讻讬讜谉 砖讗讬谞讜 诪拽讬讬诐 讛注砖讛 讜讘注诪讜讚 讜讛砖讘转 拽讗讬 讜诪讗讬 诇讬 讗讬住讜专 诇讗讜 讗讜 讗讬住讜专 注砖讛:


讜诪注转讛 讞诇 注诇讬谞讜 讞讜讘转 讛讘讬讗讜专 诇驻讬 砖讬讟讛 讝讜 讘砖诪讜注转讬谞讜 讚讗"讻 讛讬讗讱 拽讗诪专 讛讻讗 诪讚讗讜专讬讬转讗 讘讘讬讟讜诇 讘注诇诪讗 住讙讬 讚诇驻讬 诪讛 砖讻转讘谞讜 讚诇砖讜谉 讘讬注讜专 讞诪抓 讗讬讬专讬 讘讞诪抓 讬讚讜注 讗诐 讻谉 讗讻转讬 讘注砖讛 拽讗讬 讗诇讗 讚诇注谞"讚 讗讚专讘讛 诪讻讗谉 住讬讜注 诇砖讬讟讛 讝讜 讚讛讗 诪讜拽诪讬谞谉 诇讘专讬讬转讗 讘诪砖讻讬专 讜砖讜讻专 讗讜 讘讘谞讬 讘讬转讜 砖诇 讘注"讛 讜诇讗 讘讘注"讛 注爪诪讜 讚讛讻讬 讚讬讬拽 诇讬砖谞讗 讚讙诪专讗 讚拽讗诪专 讚诪讜讞讝拽 诇谉 讜讻诪讜 砖驻专砖"讬 讝"诇 诇讛讚讬讗 讜诇讻讗讜专讛 诇讬砖谞讗 讚讘专讬讬转讗 讚拽转谞讬 讛讻诇 谞讗诪谞讬诐 注诇 讘讬注讜专 讞诪抓 讜诇讗 拽转谞讬 讛讻诇 讻砖讬专讬谉 诇讘讬注讜专 讞诪抓 讜诇砖讜谉 谞讗诪谞讬诐 诪砖诪注 讚诪讬 砖诪住讜驻拽 讘讚讘专 讛谉 谞讗诪谞讬诐 诇讜 谞诪爪讗 讚诇驻"讝 砖讗讬谉 讛讘注"讛 诇驻谞讬谞讜 讗"讻 讗讬谉 讻讗谉 诪爪讜转 注砖讛 讚转砖讘讬转讜 诪讘转讬讻诐 讜讗祝 讗诐 讬讘注专讜 讘诇转讬 专砖讜转讜 讗讬谉 讝讜 拽讬讜诐 讛诪爪讜讛 讚转砖讘讬转讜 讗诇讗 注讬拽专 讛讞讬讜讘 讘讬注讜专 讜讘讚讬拽讛 讛讬讬谞讜 砖诇讗 讬注讘讜专 讛诪砖讻讬专 讗讜 讛砖讜讻专 讘讘诇 讬专讗讛 讜讘讛讗 拽讗诪专 讚讘讬讟讜诇 讘注诇诪讗 住讙讬 讜讻讚驻专讬砖讬转 讚诪住转诪讗 讻讘专 讘讬讟诇 讛诪砖讻讬专 讜讛砖讜讻专 讬讘讟诇 注讻砖讬讜 讜讛讬讬谞讜 讚拽转谞讬 讛讻诇 谞讗诪谞讬诐 讚讜拽讗 讚讗讬 讻砖讘注"讛 讘驻谞讬谞讜 讗讬谞讜 讬讻讜诇 诇住诪讜讱 注诇 讘注讜专讬谉 讗诇讜 讻讬讜谉 讚诪讚讗讜专讬讬' 爪专讬讱 诇拽讬讬诐 转砖讘讬转讜 讚讜拽讗 讜诇讗 诪讛谞讬 讘讬讟讜诇 讜讘讚讗讜专讬讬转讗 诇讗 诪讛讬诪谞讬 讻谉 谞"诇 谞讻讜谉 诇讜诇讬 讚诪驻专砖"讬 讜转讜住' 诇讗 诪砖诪注 讻谉 讜讚讜"拽:


讘转讜住' 讘讚"讛 诪讚讗讜专讬讬转讗 讻讜' 驻"讛 诪讚讻转讬讘 转砖讘讬转讜 讜诇讗 讻转讬讘 转讘注专讜 讻讜' 讜拽砖讛 诇专"讬 讚讛讗讬 转砖讘讬转讜 讻讜' 讛讘注专讛 讛讬讗 讚转谞讬讗 讘砖诪注转讬谉 讻讜' 讜注讜讚 讚转砖讘讬转讜 讗诪专讬谞谉 诇拽诪谉 讻讜' 注讻"诇. 讜拽讜砖讬讗 讛砖谞讬讛 诪讘讜讗专 讚诇讗 拽砖讛 讻诇诇 诇驻专砖"讬 讻"讗 诇驻讬 砖讬讟转诐 讜讻诪讜 砖讗讘讗专 讘讗专讬讻讜转 讗讬"讛 讘驻' 讻诇 砖注讛 诇讘讗专 讛讬讟讘 砖讬讟转 专砖"讬 讚驻诇讜讙转讗 讚专"讬 讜专讘谞谉 讘讘讬注讜专 讞诪抓 讘砖专讬驻讛 讛讬讬谞讜 讚讜拽讗 拽讜讚诐 讘讬注讜专讜 讜讗诐 讻谉 注"讻 驻讬专讜砖讗 讚拽专讗 讚专讗砖讜谉 讚诪注讬拽专讗 转砖讘讬转讜 砖讬讛讗 诪讜砖讘转 讜注讜诪讚 讘讬讜"讟 讗讜 诇讗讞专 砖砖 讗诇讗 讚诇注谞"讚 拽讜砖讬讬转诐 讛专讗砖讜谞讛 谞诪讬 讬砖 诇讬讬砖讘 讘驻砖讬讟讜转 讚讗祝 诇诪讗讬 讚驻砖讬讟讗 诇讛讜 讚诇专讘讬 讬讛讜讚讛 讜专"注 谞诪讬 讘讘讬讟讜诇 讘注诇诪讗 住讙讬 讚讗驻讜砖讬 驻诇讜讙转讗 诇讗 诪驻砖讬谞谉 讜讗驻"讛 诪爪讬谞谉 诇诪讬诪专 讚讛讬讬谞讜 讚讜拽讗 诇注谞讬谉 讞诪抓 砖讗讬谞讜 讬讚讜注 讜讬诇驻讬 诪转砖讘讬转讜 讗讘诇 讘讞诪抓 讬讚讜注 驻诇讬讙讬 专讘讬 讬讛讜讚讛 讜专讘谞谉 讚诇专"讬 讜诇专"注 讚拽讗讬 讘砖讬讟转讬讛 讛讜讬 讚讜拽讗 讘砖专讬驻讛 讜诇讗讜 诪转砖讘讬转讜 讗诇讗 讚讬诇驻讬 诪谞讜转专 讻讚讗讬转讗 诇拽诪谉 讘讛讚讬讗 讘专"驻 讻诇 砖注讛 讜讗祝 注"讙 讚专"注 诪讬讬转讬 诇拽诪谉 讘砖诪注转讬谉 拽专讗 讚转砖讘讬转讜 讗驻"讛 住诪讬讱 讗讬诇驻讜转讗 讚谞讜转专:


讗诪谞诐 诇诪讗讬 讚驻专讬砖讬转 讘住诪讜讱 讘诇讗"讛 讗转讬 砖驻讬专 讚谞讛讬 讚诇注谞讬谉 诪爪讜转 注砖讛 讚转砖讘讬转讜 讜讚讗讬 注讬拽专 诪爪讜转讜 讘砖专讬驻讛 讻讚讬诇驻讬谞谉 诪谞讜转专 讗诇讗 诪讚诇讗 讻转讬讘 转讘注专讜 诪讜讚讜 专"讬 讜专"注 讚讛讬讻讗 砖讗"讗 诇拽讬讬诐 诪爪讜转 砖专讬驻讛 讻讙讜谉 砖讗讬谉 讛讞诪抓 讗爪诇讜 讗讜 砖讗讬谉 诇讜 注爪讬诐 讛砖讘转转讜 讘讻诇 讚讘专 讘讻诇 诪讛 砖讬讻讜诇 诇讛砖讘讬转 讜讻讚诪拽砖讜 诇讬讛 专讘谞谉 诇拽诪谉 讗诐 讻谉 诇讗 诪爪讗 注爪讬诐 讬讛讗 讬讜砖讘 讜讘讟诇 讜讞讝专 讜讚谉 讚讬谉 讗讞专 讜诪砖诪注 砖诐 讚诇讗 讛砖讬讘 注"讝 讻诇讜诐 讜讛讬讬谞讜 诪砖讜诐 讚诪讜讚讛 讛讬讻讗 讚讗"讗 讻诪讜 砖讗讘讗专 讘注讝"讛 诇拽诪谉 讘砖诐 讛诪讻讬诇转讗 讜诪诪讬诇讗 讚讗诐 讗讬谉 讛讞诪抓 讗爪诇讜 拽讬讬诐 注砖讛 讚转砖讘讬转讜 讘讘讬讟讜诇 讜诪讻"砖 讚谞讬转拽 讛诇讗讜 讚讘诇 讬专讗讛 讘讻讱 讜诇驻"讝 驻专砖"讬 讚砖诪注转讬谉 讙讜驻讗 讬砖 诇讬讬砖讘 讘注谞讬谉 讝讛 讜讻讬讜谉 讚讛讻讗 讗讬讬专讬 砖讗讬谉 讘注诇 讛讞诪抓 诇驻谞讬谞讜 讗"讻 砖驻讬专 拽讗诪专 讚诪讚讗讜专讬讬转讗 讘讘讬讟讜诇 讘注诇诪讗 住讙讬 讜诪住转诪讗 讗祝 讗诐 诇讗 讘讬讟诇 讗转诪讜诇 拽讜讚诐 讝诪谉 讗讬住讜专讗 专诪讬 讗谞驻砖讬讛 讜诪讬讚讻专 诇讘讟诇 讜讬爪讗 讬讚讬 诪爪讜转讜 讘讻讱 讛讬讬谞讜 讚讻转讬讘 转砖讘讬转讜 讜诇讗 讻转讬讘 转讘注专讜 诪砖讗"讻 讛讬讻讗 砖讗驻砖专 诇砖专驻讜 诇专"讬 讗讜 诇驻专专 诇讞讻诪讬诐 讜讚讗讬 讝讛 注讬拽专 诪爪讜转讜 讚转砖讘讬转讜 诪"诪 诇注谞讬谉 诇讗讜 讚讘诇 讬专讗讛 诇讻"注 讘讘讬讟讜诇 讘注诇诪讗 住讙讬 讻谉 谞"诇 谞讻讜谉 讘注讝"讛:


讘讗"讚 讜讗讜专"讬 讚诪讗讞专 砖讘讬讟诇讜 讛讜讬 讛驻拽专 讻讜' 诪讚讗诪专讬谞谉 讗讘诇 讗转讛 专讜讗讛 砖诇 讗讞专讬诐 讜砖诇 讙讘讜讛 讻讜' 注讻"诇. 讜讬砖 诇讚拽讚拽 讚诇拽诪谉 讚祝 讛住诪讜讱 讛拽砖讛 专"讬 诪讗讜专诇讬讬谞砖 讚讛讻讗 诪诪注讟讬谞谉 注讜讘讚 讻讜讻讘讬诐 讜讛拽讚砖 诪讞讚 拽专讗 讜讘讻诪讛 讚讜讻转讬 诪爪专讻讬谞谉 转专讬 拽专讗讬 讜转讬专爪讜 讘讚讬讘讜专 砖讗讞专讬讜 讘砖诐 讛专砖讘"讗 讚讻讬讜谉 讚讙诇讬 拽专讗 讘讞讚 讚讜讻转讗 诇诪注讟 砖谞讬讛诐 讻讗' 诪诪讬诇讗 讘讻诇 讚讜讻转讗 住讙讬 讘讞讚 拽专讗 讜诇驻"讝 砖诪注讬' 诪讬讛讗 讚诇讗 砖讬讬讱 诇诪注讟 诪诪讬注讜讟 讚诇讱 讗诇讗 注讜讘讚 讻讜讻讘讬诐 讜讛拽讚砖 讚讜拽讗 讜诇讗 砖诇 讛驻拽专 讜讻谉 诪砖诪注 诇讻讗讜专讛 砖诐 诇拽诪谉 诪诇砖讜谉 专砖"讬 讚讗讘诇 讗转讛 专讜讗讛 砖诇 讗讞专讬诐 驻专砖"讬 讻讙讜谉 注讜讘讚 讻讜讻讘讬诐 讜讛拽讚砖 诪砖诪注 讚讚讜拽讗 拽讗诪专. 讜诇驻"讝 砖驻讬专 讛讜爪专讱 专砖"讬 诇驻专砖 诪讚讻转讬讘 转砖讘讬转讜 讜讻讘专 讻转讘转讬 讚谞专讗讛 诪砖讬讟转 专砖"讬 讚讻"砖 讘讞诪抓 砖诇 讬砖专讗诇 讞讘讬专讜 注讜讘专 讛谞驻拽讚 讙诐 讻谉 讗注"讙 讚诇讗 拽讬讘诇 讗讞专讬讜转 讚讘专讜讘 诪拽讜诪讜转 讘砖"住 诇讗 砖讬讬讱 诇诪注讟 诪诇讱 讗诇讗 砖诇 注讜讘讚 讻讜讻讘讬诐 讜讛拽讚砖 讚讜拽讗 讗诐 诇讗 讛讬讻讗 讚讗讬讻讗 转讜 拽专讗 讬转讬专讗 讜讻转讘转讬 讙诐 讻谉 砖讘住驻专 转讜专转 讞讬讬诐 讻转讘 讻谉 讘驻砖讬讟讜转 讜讗讬谉 诇讛讗专讬讱 讘注讬拽专 讛讚讘专 讗诇讗 砖讻转讘转讬 诇讬讬砖讘 砖讬讟转 专砖"讬 讝"诇 讜砖讬讟转 讛转讜住' 诪讚讘专讬讛诐 讚诇拽诪谉 讚祝 讛住诪讜讱 讬砖 诇讬讬砖讘 讜爪"注 讜讚讜"拽:


讘讚"讛 讛讬诪谞讜讛讜 专讘谞谉 讻讜'  诪讛 砖讬砖 诇讚拽讚拽 讘讻诇 讝讛 讗讬谉 讻讗谉 注讬拽专 诪拽讜诪讜 讜讚注转讬 诇讛讗专讬讱 讗讬"讛 讘拽讜谞讟' 讛讻诇诇讬诐 诪诇讘讚 诪讛 砖讻转讘转讬 讘讻诪讛 诪拽讜诪讜转 讘住讜讙讬讜转 讛砖"住:


讘讙诪专讗 转谞谉 讛转诐 专"诪 讗讜诪专 讻讜' 讚讻"注 诪讬讛讗 讞诪抓 诪砖砖 砖注讜转 讜诇诪注诇讛 讗住讜专 诪谞诇讬讛. 讜拽砖讬讗 诇讬 讛讗 诇拽诪谉 讘驻' 讻诇 砖注讛 讚祝 讻"讞 讬诇讬祝 专' 讬讛讜讚讛 诇讛讚讬讗 诪拽专讗 讚诇讗 转讗讻诇 注诇讬讜 讞诪抓 讚讛讬讬谞讜 诪砖注转 砖讞讬讟转 讛驻住讞 讗诐 讻谉 讛讗讬讻讗 诇诪讬诪专 讚专"诪 谞诪讬 讘讛讗 讻讜讜转讬讛 住"诇 诪讬讛讜 诇诪讗讬 砖讗驻专砖 诇拽诪谉 讚专讘讬 砖诪注讜谉 讚驻诇讬讙 讗讚专讘讬 讬讛讜讚讗 讘讛讗 讜讚专讬砖 诪讛讬拽砖讗 讚讘砖注讛 砖讬砖谞讜 讘拽讜诐 讗讻讜诇 诪爪讛 讻讜' 诇注谞讬谉 诇驻谞讬 讝诪谞讜 讜讛"讛 诇注谞讬谉 诇讗讞专 讝诪谞讜 讻诪讜 砖讗讘讗专 砖诐 讜诇驻讬 讝讛 讻讬讜谉 讚讗砖讻讞谉 讚专"诪 住讜讘专 讚诇讗讞专 讝诪谞讜 讗讬谞讜 注讜讘专 诪讚讗讜专讬讬转讗 诪讚诪驻诇讬讙 讘讬谉 讞诪爪讜 砖诇 注讜讘讚 讻讜讻讘讬诐 诇讬砖专讗诇 砖诐 讘讘专讬讬转讗 讜注讜讚 讚住转诐 诪砖谞讛 谞诪讬 专"诪 讗诐 讻谉 诪诪讬诇讗 讚注"讻 讗讬转 诇讬讛 诇专"诪 讚专砖讛 讚讘砖注讛 砖讬砖谞讜 讜讗诐 讻谉 诪讛"讟 讙讜驻讗 注"讻 诇讬转 诇讬讛 谞诪讬 讛讗讬 讚专砖讗 讚专"讬 诇注谞讬谉 诇驻谞讬 讝诪谞讜 讜诇驻"讝 注"讻 爪"诇 讚诇专"诪 诇驻讬 讝诪谞讜 讗讬谞讜 注讜讘专 讗诇讗 讘注砖讛 讚诇注谞讬谉 注砖讛 诇讗 砖讬讬讱 讛讗讬 讛讬拽讬砖讗 讚讘砖注讛 砖讬砖谞讜 讻诪讜 砖讗驻专砖 砖诐 讜讗"讻 诪拽砖讛 砖驻讬专 诪谞"诇 讜诪讬讬转讬 诇讛 砖驻讬专 诪拽专讗 讚讗讱 讘讬讜诐 讛专讗砖讜谉 转砖讘讬转讜. 讗诇讗 讚讗讻转讬 拽砖讛 诇专讘讗 讚讬诇讬祝 诇拽诪谉 诪诇讗 转砖讞讟 注诇 讞诪抓 讗诐 讻谉 住讜祝 住讜祝 诇讬转 诇讬讛 讛讗讬 讬诇驻讜转讗 讚专"砖 讘砖注讛 砖讬砖谞讜 诇注谞讬谉 诇驻谞讬 讝诪谞讜 讜讛讚专讗 拽讜砖讬讗 诇讚讜讻转讗 讗诪讗讬 诇讗 诪讬讬转讬 专讘讗 讛讗讬 拽专讗 讚诇讗 转讗讻诇 注诇讬讜 讞诪抓 讚诪讬讬转讬 专讘讬 讬讛讜讚讗 讙讜驻讗 诇诇讗讜 讚诇驻谞讬 讝诪谞讜 讜讘转讞诇转 注讬讜谞讬 讛讬讛 谞"诇 讘讝讛 讚诪拽专讗 讚诇讗 转讗讻诇 注诇讬讜 讞诪抓 诇讗 砖诪注讬谞谉 讗诇讗 讗讬住讜专 讗讻讬诇讛 诇讞讜讚 讜注讚讬讬谉 讗谞讬 讗讜诪专 讚诪讜转专 诇讛砖讛讜转讜 讘讘讬转 讜讗驻讬诇讜 讗讬住讜专 讛谞讗讜转 谞诪讬 诇讗 讬讚注谞讗 讗诇讬讘讗 讚讞讝拽讬讛 诇拽诪谉 讻诪讜 砖讛拽砖讜 转讜住驻讜转 诇拽诪谉 讻"讞 讜注"砖 讘讞讬讚讜砖讬谞讜. 讜讗讞专 讛注讬讜谉 专讗讬转讬 讘诇砖讜谉 讛专讗"砖 讝"诇 讘砖诪注转讬谉 砖讛注转讬拽 讚讻"注 讞诪抓 诪砖砖 讜诇诪注诇讛 爪专讬讱 诇讘注专讜 诪谉 讛讘讬转 诪谞诇谉. 讜谞专讗讛 讘注诇讬诇 砖谞转讻讜讬谉 诇诪讛 砖讻转讘转讬 讗诇讗 讚讗讻转讬 拽砖讬讗 诇讬 讚诇诪讗 讗讬谉 讛"谞 讚诪讛 砖爪专讬讱 诇讛讜爪讬讗 讞诪爪讜 诪谉 讛讘讬转 诇讗讞专 砖砖 讛讬讬谞讜 诪讚专讘谞谉 砖讛专讬 专砖"讬 讝"诇 讛专讙讬砖 讘讝讛 讜讻转讘 讚讗讬 诇讗 诪讬转住专 注讚 讗讜专转讗 诇讗 讛讜讬 讙讝专讜 讘讬讛 讚讘讬谉 讬诪诪讗 诇诇讬诇讬讗 诇讗 讟注讜 讗诇诪讗 砖讛讜爪专讱 诇驻专砖 讻谉 讚诇讗 谞讬诪讗 讚诪讚专讘谞谉 讗讬讬专讬 讜讗诐 讻谉 讻讬讜谉 讚砖诪注讬谞谉 诪讬讛讗 讚讗住讜专 讘讗讻讬诇讛 诪讚讗讜专讬讬转讗 讜讗祝 讘讛谞讗讛 诇诪讗讬 讚拽讬"诇 讻专讘讬 讗讘讛讜 讗诐 讻谉 砖驻讬专 拽讗诪专讬 讚砖讜专驻讬谉 讜讗住讜专 诇讛砖讛讜转讜 诪讚专讘谞谉 诪砖讜诐 讙讝讬专讛 讚砖诪讗 讬讗讻诇 讜注讜讚 讗讛讗 讛讜"诪 诇砖谞讜讬讬 讘驻砖讬讟讜转 讚讗讬转拽砖 讛砖讘转转 砖讗讜专 诇讗讻讬诇转 讞诪抓. 诇讻讱 谞诇注"讚 讘讝讛 讚驻砖讬讟讗 诇讬讛 诇转诇诪讜讚讗 讚专讘讬 讬讛讜讚讗 讙讜驻讗 讚讬诇讬祝 诇拽诪谉 诪诇讗 转讗讻诇 注诇讬讜 讞诪抓 诇注谞讬谉 诇驻谞讬 讝诪谞讜 讜讗砖讞讬讟转 讛驻住讞 拽讗讬 讛讬讬谞讜 讚讜拽讗 诇讘转专 讚讙诇讬 诇谉 拽专讗 讚砖讬讬讱 讗讬住讜专 讞诪抓 讘讬"讚 讚讛讬讬谞讜 诪讛谞讛讜 拽专讗讬 讚砖诪注转讬谉 讗讘诇 讗讬 诇讗讜 讛谞讱 拽专讗讬 讚讛讻讗 诇讗 讛讜讛 砖讬讬讱 讻诇诇 诇讗讜拽诪讬 拽专讗 讚诇讗 转讗讻诇 注诇讬讜 讘讬"讚 讗诇讗 讘讟"讜 讜诇讗 转讗讻诇 注诇讬讜 讗讝诪谉 讗讻讬诇转 驻住讞 拽讗讬 讻讚专讘讬 砖诪注讜谉 讗讜 诇讚专砖讗 讗讞专讬转讗 讜讻诪讜 砖讗讘讗专 砖诐 讘注讝"讛 讜注讬"诇 讚讗驻讬诇讜 讗讬 讛讜讛 诪讜拽诪讬谞谉 诇讛讗讬 注诇讬讜 讗砖讞讬讟转 讛驻住讞 讗讻转讬 讛讜讬 诪讜拽诪讬谞谉 拽专讗 讻驻砖讟讗 讚讗讬住讜专 讗讻讬诇转 讞诪抓 讘讬"讚 讗讬谞讜 讗诇讗 诪砖讜诐 诇转讗 讚拽专讘谉 驻住讞 讚讗砖讻讞谉 谞诪讬 诇讗 转砖讞讟 注诇 讞诪抓 讚诐 讝讘讞讬 讗讘诇 诪讬 砖讗讬谞讜 砖讜讞讟 讛驻住讞 讻讙讜谉 讚专讱 专讞讜拽讛 讜讻"砖 讘讝诪谉 讛讝讛 讚诇讬讻讗 驻住讞 诇讬讻讗 诇诪讬砖诪注 诪讛讗讬 拽专讗 讗诇讗 诇讘转专 讚讙诇讬 诇谉 拽专讗讬 讚砖诪注转讬谉 讚砖讬讬讱 讗讬住讜专 讞诪抓 讘讬"讚 诇注讜诇诐 讗诐 讻谉 砖驻讬专 诪讜拽讬 诇讛 谞诪讬 专"讬 拽专讗 讚诇讗 转讗讻诇 注诇讬讜 讘讻诇 讝诪谉 讻谉 谞"诇 谞讻讜谉 讜讘讝讛 讬转讬讬砖讘 讙诐 讻谉 诇砖讜谉 讛专诪讘"诐 讝"诇 讘驻"讘 诪讛诇讻讜转 讞诪抓 砖讛讘讬讗 砖谞讬 讻转讜讘讬诐 诇注谞讬谉 诇驻谞讬 讝诪谞讜 注"砖 讜讚讜"拽:


讘转讜住' 讘讚"讛 讜讻转讬讘 讗讱 讘讬讜诐 讛专讗砖讜谉 讻讜' 讜讗讬谉 谞专讗讛 诇专"讬 注讚 住讜祝 讛讚讬讘讜专 讜讻讘专 拽讚诪讜谞讬 诪讛专砖"讗 讝"诇 讜诪讜专讬 讝拽讬谞讬 讝"诇 讚拽讜砖讬讬转诐 讛专讗砖讜谞讛 讚讜拽讗 诇砖讬讟转诐 讜诇讗 诇砖讬讟转 专砖"讬 讝"诇 讗诇讗 讚诇注谞"讚 拽砖讛 讬讜转专 讚诇讻讗讜专讛 讚讘专讬 讛转讜住驻讜转 住讜转专讬谉 讝讛 讗转 讝讛 讚讻讬讜谉 讚诇砖讬讟转诐 讚讛讗讬 转砖讘讬转讜 讚讛讬讬谞讜 讛讘注专讛 讛讬讬谞讜 讚讜拽讗 诇讗讞专 讗讬住讜专讜 讗诐 讻谉 讛讗讬讱 诪住拽讜 讚诪讬讬转讜专讗 讚拽专讗 拽讚专讬砖 讛讗 诇讗 诪讬讬转专 拽专讗 讚诇讛讻讬 讙讜驻讗 讗转讗 讚讘讬讜诐 讛专讗砖讜谉 讚讜拽讗 转砖讘讬转讜 讘砖专讬驻讛 讗讘诇 拽讜讚诐 讗讬住讜专讗 诪砖讘讬转 讘讻诇 讚讘专 讜诇讬讻讗 诇诪讬诪专 砖专讜爪讬谉 诇讜诪专 讚诪讬讬转讜专讗 讚讗讱 拽讚专讬砖 讚讗诐 讻谉 讝讛 转讬专讜抓 讛砖谞讬 砖讻转讘讜 讜注讜讚 讚讗诐 讻谉 讛讬讗讱 诪住讬拽 讛砖"住 讛讗 讻讬爪讚 诇专讘讜转 讗讚专讘讗 讗驻讬诇讜 诪讬注讜讟讗 讜讬砖 诇讬讬砖讘 讘讚讜讞拽:


诪讬讛讜 诇驻讬 砖讬讟转 专砖"讬 讗"砖 讟讜讘讗 讚讜讚讗讬 诇驻讬专讜砖讜 谞诪讬 注"讻 诇讗讜 诪诪砖诪注讜转讗 讬诇讬祝 讚讻讬讜谉 讚讛砖讛讗 砖注讛 讗讞转 注"讻 诪拽爪转讜 诪讜转专 讚讗"讻 讗讻转讬 诇讗 诪转专抓 讻诇诇 注讬拽专 拽讜砖讬讬转 讛讙诪专讗 诪谞"诇 讚诪砖砖 讜诇诪注诇讛 讗住讜专 讚讛讗 讘诇讗"讛 驻砖讬讟讗 诇谉 诪住讘专讗 砖爪专讬讱 诇讘注专 讘讬"讚 拽讜讚诐 讘讬谉 讛砖诪砖讜转 讻讚讬 砖诇讗 讬注讘讜专 讘讻谞讬住转 讛诇讬诇讛 讘讘诇 讬专讗讛. 讗注"讻 讚专砖"讬 谞诪讬 讗讬讬转讜专讗 讚拽专讗 讜讚专砖讗 讚讗讱 住诪讬讱 讗诇讗 讚讗讻转讬 诪砖讜诐 讬讬转讜专讗 讚拽专讗 诇讗 讛讜讬 注拽专讬谞谉 诇拽专讗 诪诪砖诪注讜转讗 讜诇诪讬诪专 讚讛专讗砖讜谉 讛讬讬谞讜 讬"讚 诇诪讗讬 讚诇讗 诪住讬拽 讛砖转讗 讛讱 讚专砖讗 讚诇拽诪谉 讻诪讜 砖讗讘讗专 讜讻讬讜谉 讚驻砖讟讗 讚讛专讗砖讜谉 讛讬讬谞讜 讟"讜 专讗砖讜谉 诇讬"讟 注"讻 讛讜讬 诪讜拽诪讬谞谉 诇讬讬转讜专讗 讚拽专讗 诇讚专砖讗 讗讞专讬转讗 讻讚诪讜拽诪讬谞谉 诇拽诪谉 讻诇 讛谞讱 讛专讗砖讜谉 讜诪讗讬 讞讝讬转 讜讻诪讜 砖讻转讘讜 讛转讜住' 诇拽诪谉 讘讚"讛 讻讚转谞讬讗 讗讜 讚讛讜讬 讚专砖讬谞谉 讘讬讜诐 讛专讗砖讜谉 讚讜拽讗 转砖讘讬转讜 讜诇驻谞讬讜 讜诇讗讞专讬讜 讘讻诇 讚讘专 讗讘诇 诇驻讬 砖讗讬 讗驻砖专 诇讗讜拽诪讬 拽专讗 讚讛专讗砖讜谉 讻驻砖讟讗 讘讬"讟 注爪诪讜 讚讗"讻 讛专讬 讛砖讛讛 讘讜 砖注讛 讗' 讜诇讬讻讗 诇讗讜拽诪讬 拽专讗 讚讗讬 注讘专 讜讛砖讛讛 讚讛讗 拽讬讬诇 讚讗讬 诇讗 讻转讘 拽专讗 注"讻 讚讛讗讬 讛专讗砖讜谉 讛讬讬谞讜 拽讜讚诐 讬讜诐 讟讜讘 讜讗诐 讻谉 拽专讗 讬转讬专讗 讚讘诇讗"讛 诪住讘专讗 讬讚注讬谞谉 砖爪专讬讱 诇讘注专 拽讜讚诐 讝诪谉 讗讬住讜专讜 讜讗讬 诇注砖讛 讚转砖讘讬转讜 诇讞讜讚 讗转讬 讛讜"诪 诇诪讬讻转讘 住转诐 转砖讘讬转讜 讗注"讻 讚讛讗讬 讛专讗砖讜谉 驻砖讟讗 讚拽专讗 讛讬讬谞讜 拽讜讚诐 讚讛讬讬谞讜 讬"讚 讜诇讗砖诪注讬谞谉 讚讛讗讬 转砖讘讬转讜 讚讬"讚 诇讗讜 诪砖讜诐 讗诇讗 砖诇讗 讬砖讛讗 讛讞诪抓 讘讟"讜 讚讗"讻 诇砖转讜拽 诪讬谞讬讛 讗注"讻 讚讗讜转讜 讬讜诐 专讗砖讜谉 诪爪讜讛 讘驻谞讬 注爪诪讜 讛讜讗 砖讬砖 讘讜 讗讬住讜专 讛讬讜诐 讙讜驻讗 讻谞"诇 谞讻讜谉 诇讬讬砖讘 砖讬讟转 专砖"讬 讝"诇 讜讘注讬拽专 驻诇讜讙转讬讬讛讜 讚专砖"讬 讜转讜住驻讜转 讗讘讗专 诇拽诪谉 讗讬"讛 讘诪拽讜诪讜 讚祝 讬"讘 讜讘驻专拽 讻诇 砖注讛 讜讚讜"拽:


讘讙诪专讗 讜讗讬诪讗 诇专讘讜转 诇讬诇 讟"讜 诇讘讬注讜专 讚住讚"讗 讬诪讬诐 讻转讬讘 讻讜' 注"讻. 讜诇砖讬讟转 专砖"讬 讚讘住诪讜讱 讬砖 诇驻专砖 讚讛砖转讗 诇讗 砖讬讬讱 诇讜诪专 讚驻砖讟讗 讚拽专讗 诇讗 诪讬转讜拽诪讗 讘讟"讜 讚讛专讬 讛砖讛讛 讘讜 砖注讛 讗' 讛讗 诇讬转讗 讻讬讜谉 讚讗讚专讘讛 驻砖讟讗 讚拽专讗 讚砖讘注转 讬诪讬诐 诪砖诪注 讜诇讗 诇讬诇讜转 讗诇讗 讚讙诇讬 讚讘诇讬诇 讟"讜 谞诪讬 讗住讜专 讜讗诐 讻谉 砖驻讬专 诪拽讬讬诪讬谞谉 拽专讗讬 讻讚讻转讬讘讬 讚注讬拽专 讛砖讘转讛 讘转讞诇转 诇讬诇 讟"讜 讜诪转讜讱 诪讛 砖讻转讘转讬 诪诪讬诇讗 谞转讬讬砖讘 诪讛 砖讛拽砖讜 讛转讜住驻讜转 讚讛讜"诪 诇砖谞讜讬讬 讘讬讜诐 讻转讬讘 讜讻诪"砖 讙"讻 诪讛专砖"诇 讝"诇 讘拽讜砖讬讗 讛砖谞讬讛 砖诇 讛转讜住驻转 讚讛"诪 诇讚专讜砖 讛讻诇 诪讛拽讬砖讗 谞"诇 讚讗讚专讘讗 专"讬 讛讙诇讬诇讬 讙讜驻讗 谞诪讬 讗讛讗讬 讚专砖讗 讚讛讻讗 住诪讬讱 讚讗诇转"讛 诪讗讬 讞讝讬转 诇讗讜拽诪讗 讛拽讬砖讗 诇讛讱 讙讬住讗 讚诇诪讗 诇讗讬讚讱 讙讬住讗 讻讬讜谉 讚讗讻讬诇转 诪爪讛 讚讜拽讗 讘注专讘 讛砖讘转转 讛讞诪抓 谞诪讬 讚讜拽讗 诪注专讘 讗诇讗 注"讻 讚专讘讬 讬讜住讬 讛讙诇讬诇讬 讗讛讱 讚专砖讗 讚讛讻讗 住诪讬讱 讜讻诪讜 砖讗讘讗专 讘注讝"讛:





驻转讞 注讬谞讬诐

砖"诪 转诇转 讗讘诇 讜讻讜' 拽' 讚诇讬诪讗 谞诪讬 讗讘诇 讗住讜专 讘专讞讬爪讛 讻讬 讛讬讻讬 讚拽转谞讬 谞注讬诇转 住谞讚诇 讛讙诐 讚砖谞讜讬讛 讘讚讜讻转讗 讜驻讬专砖 专讘讬谞讜 诪砖讛 讘专 讬讛讜讚讛 讚讛讜诇讱 讻诇讬 讗讞专讬 诇讗讜 讗讻诇讬 诪专讞抓 讗诇讗 诇诪谞注诇讬诐 拽讗讬 砖讬讘讬讗诐 诇诪专讞抓 诇谞讜注诇诐 讻砖讬爪讗 讜讚讬诇诪讗 讗讘诇 诪讜转专 讘专讞讬爪讛 讜讛专讘 讘讚专砖"讬 讝"诇 转讬专抓 讚讗讘诇 讗住讜专 讘专讞讬爪讛 诇讗 讗爪讟专讬讻讗 讚诪砖谞讛 讛讬讗 驻' 讛讬讛 拽讜专讗 讗讘诇 谞注讬诇转 住谞讚诇 讗讬谞讛 讘诪砖谞讛. 诇拽讜讟讬 专讘 讘爪诇讗诇 讻"讬 讘砖诐 讞讬讚讜砖讬 讛专讘 讛诪讗讬专讬. 讜诇砖讜谉 专' 讞讬讬讗 讚讗诪专 讞诇讜抓 诇讬 诪谞注诇讬 讜讛讜诇讱 讻诇讬 讗讞专讬 诇讘讬转 讛诪专讞抓 诇讗 诪砖诪注 讻专诪讘"讬 讛谞讝' 讻诇诇 讚讛讜诇"诇 讜讛讜诇讬讻诐 讗讞专讬 诇讘讬转 讛诪专讞抓 诪诇讘讚 讚诇砖讜谉 讝讛 专讙讬诇 注诇 转砖诪讬砖讬 讛诪专讞抓:


讚讜谞讜 讚讬谞讬 砖"诪 诪讚谉 拽讗转讬. 讻转讘 讛专讘 讛诪讗讬专讬 讘讞讬讚讜砖讬讜 专讗讬转讬 讘转砖讜讘转 讛讙讗讜谞讬诐 砖讛讬讛 讗讜诪专 讻讱 讚专讱 诇讞砖 讜讛砖讘注讛 讛诪讜谞讬转 砖讬讛讬讜 讻诇 讚讘专讬讜 诪讞讜讜专讬诐 讜砖讛讜讗 讬诇讱 讘讟讜讞 讘讛砖讘注讛 讝讜 诇驻谞讬 讛讚讬讬谉 诇讝讻讜转 讘讚讬谞讬讜 讜讝讛讜 住专讱 注"讝 讜讛讘讬讗讜专 诪诪"砖 讘诪住' 砖讘转 诇驻讬 讙讬专住转诐 讚讬讬谞讜 讚讬谞讗讬 讬砖 讘讜 诪砖讜诐 讚专讻讬 讛讗诪讜专讬 专' 讬讛讜讚讛 讗讜诪专 讗讬谉 讚谉 讗诇讗 注"讝 砖谞讗诪专 讞讬 讗诇讛讬讱 讚谉 讜讗讬讻讗 讟驻讬 诪讚专讻讬 讛讗诪讜专讬 讜诪转讜讱 讻讱 讘讚拽讜 讗讞专讬讜 讜诪爪讗讜 砖诪爪讚 讬讞讜住讜 讛讬讛 讗讜诪专 讻谉. 诇讬拽讜讟讬 专讘 讘爪诇讗诇:





砖注专讬 转讜专转 讘讘诇

(讚 讗 转讜住驻讜转) 讚"讛 讗讘讗 讜讻讜' 驻讬专讜砖 专' 讞讬讬讗 砖讗诇 注诇 讗讘讬讜 讜讻讜'.鈥斪炞斪� 讚讗讬转讗 讘讘"专 驻爪"讘 讗讜转 讚' (讜诪讜讘讗 讘讬驻"注 讻讗谉) 专' 讞讬讬讗 专讘讛 讞诪讗 讞讚 讘讘诇讗讬 讗"诇 诪讛 注讘讬讚 讗讘讗 讗"诇 讗诪讱 砖讗诇讛 讘讱. 讗"诇 讗谞讗 讗诪专 诇讱 讻讚讬谉 讜讗转 讗诪专转 诇讬 讻讚讬谉. 讗"诇 砖讜讗诇讬诐 注诇 讛讞讬讬诐 讜讗讬谉 砖讜讗诇讬诐 注诇 讛诪转讬诐. 注"讻 谞专讗讛 讻讙讬专住转 讛住驻专讬诐 砖讛讘讬讗讜 讛转讜住驻讜转 讗诇讗 砖讘讬讗讜专讜 讻驻砖讜讟讜, 砖专' 讞讬讬讗 砖讗诇 注诇 讗讘讬讜 砖诇 注爪诪讜, 讜讻谉 专讘 讛砖讬讘 注诇 讗诪讜 砖诇 专' 讞讬讬讗.





讬讚 讚讜讚

讛诇讻讱 爪讜专讘讗 诪专讘谞谉 诇讗 诇驻转讞. 注讬讬谉 诪讙讬诇转 住驻专 诇讗讜讜讬谉 注状讙 注状讗. 讘讗专 讬注拽讘 讬状讚 注状讘 讜注状讙:


讛诪砖讻讬专 讘讬转 诇讞讘讬专讜 讞讝拽转讜 讘讚讜拽 讻讜' 讻转讘 讘砖注专 讛诪诇讱 讞状讙 讚祝 注状讛 注状讙 讚诪讻讗谉 专讗讬壮 诇讚注转 讛砖"讱 讚讻诇 讚讗讬转讞讝拽 讗讬住讜专讗 诇讗 讗诪专讬谞谉 住驻拽 讚专讘谞谉 诇拽讜诇讗 讚讛讗 讻讬讜谉 讚讘讚讬拽转 讞诪抓 讚专讘谞谉 讗驻讬诇讜 谞讬诪讗 讚讗讬谉 讞讝拽转讜 讘讚讜拽 诪状诪 诇讗 讬讛讗 讗诇讗 住驻拽 讜住驻拽 讚专讘谞谉 诇拽讜诇讗 注状砖. 谞专讗讛 讚讛专讘 讛讜讛 诪驻专砖 讘注讬讬谉 讘讘讬讟诇 讜诇讗 讛讜讬 讗诇讗 住驻拽 讚专讘谞谉 讜讬爪讗 诇讜 讝讛 诪诪讛 砖专讗讛 讘住讜祝 讛住讜讙讬讗 讻讬讜谉 讚讘讚讬拽转 讞诪抓 诪讚专讘谞谉 讚诪讚讗讜专讬讬转讗 讘讘讬讟讜诇 讘注诇诪讗 住讙讬 讜转讬诪讗 注诇 讛专讘 讛讙讚讜诇 讚讻诇 专讝 诇讗 讗谞讬住 诇讬讛 讚谞专讗讛 讚诇讗 专讗讛 讚讘专讬 讛专讗状砖 砖讻壮 讜诇讗 讗讬驻砖讬讟讗 讛讗讬讘注讬壮 讜讬专讗讛 讚讬讻讜诇 诇讘讟诇 讜讛讜讛 住驻讬拽讗 讚专讘谞谉 讜诇拽讜诇讗 讛专讬 谞专讗讛 诪讝讛 讚讛讗讬讘注讬壮 诪讬讬专讬 讘诇讗 讘讬讟诇 讜讛讜讛 住驻讬拽讗 讚讗讜专讬讬转讗 讗讘诇 讘讘讬讟诇 讘讜讜讚讗讬 讗讬谉 讗讬讘注讬壮 讻诇诇 讚讗驻讬诇讜 讗讬谞讜 讘讞讝拽转 讘讚讜拽 住驻讬拽讗 讚专讘谞谉 诇拽讜诇讗 讜讗讚专讘讛 诪讚讘专讬 讛专讗状砖 专讗讬壮 谞讙讚 讛砖"讱 诇驻讬 讚注转 讛专讘 砖注专 讛诪诇讱 讚讛讜讛 讻讗讬转讞讝拽 讗讬住讜专讗 讜讗驻状讛 讗讝诇讬谞谉 诇拽讜诇讗 讜诪状砖 讘住讜祝 讛住讜讙讬讗 讘讚讬拽转 讞诪抓 讚专讘谞谉 讛讬讬谞讜 注诇 讛讘专讬讬转讗 讚讛讻诇 谞讗诪谞讬壮 注诇 讘讚讬拽转 讞诪抓 讚爪专讬讱 讚讜拽讗 诇讗讜拽诪讬讛 讘讛讻讬 讗讘诇 讛讗讬讘注讬壮 讜讜讚讗讬 诪讬讬专讬 讘诇讗 讘讬讟诇 诪讚讛讜爪专讱 讛专讗状砖 诇诪讬诪专 讚讬讘讟诇 讜注讜讚 讬砖 诇注诪讜讚 注诇 砖讗专 讚讘专讬 讛专讘 砖诐.


讗诐 诪砖诪住专 诇讜 讛诪驻转讞. 注讬讬谉 讘状讘 谞状讘 讚"讛 谞注诇 讜讙讚专


诇诪讗讬 谞驻拽讗 诪谞讬讛 诇砖讬讬诇讬壮 讜讚拽讚拽 讛专状谉 诪讝讛 讚讗驻讬诇讜 讗诐 谞讗诪专 讞讝拽转讜 讘讚讜拽 爪专讬讱 诇砖讜讗诇讜 讘注讬专 讚讗诇状讻 诪讗讬 拽讗诪专 诇诪讗讬 谞状诪 讛讗 谞状诪 讟讜讘讗 讗诐 爪专讬讱 诇砖讜讗诇讜 讗诐 诇讗 讗诇讗 讜讜讚讗讬 讛讻讬 驻讬专讜砖讜 讘诪讗讬 谞状诪 讗讬 讞讝拽转讜 讘讚讜拽 讗讜 诇讗讜 讛讗 注讻状驻 爪专讬讱 诇砖讜讗诇讜 讜诪讝讛 转诪讛 讛驻专状讞 注诇 讛专讗状砖 砖讻转讘 讚讬谉 讝讛 讘砖诐 专状讬 讻诪讜 砖讻转讘讜 讛转讜住驻讜转 讜讘砖诐 专"讬 讙讬讗转 讛诇讗 讘讙诪专讗 诪讜讻讞 讻谉 讜诇驻诪状砖 讘住诪讜讱 讬状诇 讚讛专讗状砖 诪驻专砖 讛讗讬讘注讬壮 讘诇讗 讘讬讟诇讛 讜诇讻讱 讛讜讛 住驻讬拽讗 讚讗讜专讬讬转讗 讜爪专讬讱 诇砖讜讗诇讜 讗讘诇 讘讘讬讟诇 讚讛讜讛 专拽 住驻讬拽讗 讚专讘谞谉 讗状爪 诇砖讜讗诇讜 诇讻谉 讛讘讬讗 专讗讬壮 诪专讘专讬 专状讬 讚诪砖诪注 诇讬讛 讚诪讬讬专讬 讗祝 讘讘讬讟讜诇 讜注讬讬谉 讘住驻专 诪拽专讗讬 拽讜讚砖 住讬诪谉 转诇状讝. 谞讞驻讛 讘讻住祝 讚祝 住状讗. 诪讛专讬状讟 爪讛诇讜谉 拽讬状讝. 讚专讱 讛诪诇讱 讞壮 注状讙:


专砖讬壮 讜讗讜专 讛谞专 讬驻讛 诇讘讚讬拽讛. 讛拽砖讛 讘住驻专 诇讞诐 砖诇诪讛 讗砖专 讘住讜祝 住驻专 讘讬转 讚讬谞讜 砖诇 砖诇诪讛 讚讘诪讗讬 诪讬讬专讬 讗讬 讘讗讻住讚专讛 讛讗 专砖讬壮 驻讬专砖 诇拽诪谉 讚诇讻转讞讬诇壮 诇讗讜专讛 谞讘讚拽转 讘讬讜诐 讜讗讬 讘砖讗专 诪拽讜诪讜转 讛讟注诐 砖讗讬谉 讗讜专 讛讬讜诐 诪住驻讬拽 讜讛讱 诇讬诪讜讚 讚讞讬驻讜砖 砖诪爪讜转讜 讘谞专 讗住诪讻转讗 讘注诇诪讗 讛讜讗 讜讘住驻专 讘讬转 讚讜讚 讚祝 诇状讛 注状讚 讛拽砖讛 拽专讜讘 诇讝讛 讜谞状诇 讚讝讛 讻讜讜谞转 专砖讬壮 讘讗诪转 讚讛讗 讚讘讚讬拽讛 讗驻讬诇讜 讘讬讜诐 诇讗讜专 讛谞专 讛讜讗 诪砖讜诐 讚讘诇讗 谞专 讗讬谉 讗讜专 讛讬讜诐 诪住驻讬拽 (讗诐 诇讗 讘讗讻住讚专讛) 讜讝讛 住诪讻讜 讞讻诪讬诐 讞讬驻讜砖 诪谞专 讚注讬拽专 讛讞讬驻讜砖 讘谞专 讛讜讗 讗讘诇 诇讗 诇讗讜专 讛讬讜诐 讜讝讛 砖讻转讘 专砖讬壮 讚讘讬讜诐 注诐 讛谞专 诇讗 诪讛谞讬 讻诇 讻讱 讻讬讜谉 讚诪讞砖讬讱 讜讗讬谉 诇讜诪专 讬讘讚讜拽 讘诇讗 谞专 诇讗讜专 讛讬讜诐 讛讗 讬诇驻讬谞谉 诇拽诪谉 讞讬驻讜砖 诪谞专 讚讗讬谉 讗讜专 讛讬讜诐 诪住驻讬拽. 讜注讬讬谉 讘住驻专 诪诇讻讬 讘拽讚砖 讚祝 讚' 注状讗 讜诪讛 砖讛爪专讬讻讜 砖谞讬 讛讟注诪讬诐 讘砖注讛 砖讘谞讬 讗讚诐 诪爪讜讬诐 讜讗讜专 讛谞专 讚讗讬 诪砖讜诐 诪爪讜讬诐 讘讘转讬讛诐 讗讬 讛讬' 诪爪讜讬 讘讘讬转讜 讬讜诐 讬状讙 讛讬讛 讬讻讜诇 诇讘讚讜拽 讗讘诇 诪砖讜诐 讟注诐 讚讗讜专 讛谞专 讗讬谞讜 讬讻讜诇 诇讘讚讜拽 讘讬讜诐 讜讻状讻 讛专状谉 讜讗讬 诪砖讜诐 讚讗讜专 讛谞专 讬驻讛 诇讘讚讬拽讛 讗状讻 诇讗 讛讬壮 砖注讛 拽讘讜注 诇讘讚讬拽讛 讜讛讬壮 讬讻讜诇 诇讘讚讜拽 讻诇 讛诇讬诇讛 讗讘诇 讻讬讜谉 讚讘谞讬 讗讚诐 诪爪讜讬诐 讘讘转讬讛诐 讘讗讜转讜 注转 诪诪讬诇讗 讞诇 诪讗讜转讜 讛注转 讞讬讜讘 讛讘讚讬拽讛 讛诇讻讱 拽讗诪专 爪讜专讘讗 诪专讘谞谉 诇讗 诇转讞讬诇 讜讘爪讬讜谉 诇谞驻砖 讞讬讛 驻讬专砖 驻讬专讜砖 讝专 讘讚讘专讬 讛专状谉 讜讚讘专讬 讛专"谉 驻砖讜讟讬诐 讚诇讗 谞讬讞讗 诇讬讛 讘讚讘专讬 专砖讬壮 讻讬讜谉 砖讛讜讗 诇砖讜谉 拽爪专 讜讗状讻 拽砖讛 诇讻讗讜专讛 诪讗讬 拽讗诪专 讜讗讜专 讛谞专 讬驻讛 诇讘讚讬拽讛 讚讛讬讗 讙讜驻讗 拽砖讬讗 诇诪讛 爪专讬讱 谞专 诇讝讛 讻转讘 讚讛讜讛 讻讗诇讜 讗诪专 砖讚专讱 讘谞讬 讗讚诐 诇讛砖转诪砖 讘谞专讜转 讜讛诐 讬驻讬诐 诇讘讚讬拽讛 诇驻讬讻讱 讘讞专讜 讘诇讬诇讛 砖讘诇讗状讛 讚专讱 讘谞讬 讗讚诐 诇讛砖转诪砖 讘谞专讜转:


专砖讬壮 讞讜讘转 讛讚专 讛讬讗 诇驻讬 砖讛讬讗 诪砖诪专转讜 讚讘专讬 专砖讬壮 诪讙讜诪讙诪讬诐 讚诪转讞讬诇讛 讻转讘 诇驻讬 砖讛讬讗 诪砖诪专转讜 讜讻转讬讘 讘讬转讱 讘讬讗转讱 诪砖诪注 讚讘讞诪抓 讚诇讗 砖讬讬讱 讛讗讬 讟注诪讗 讞讝专讛 讛讗讬讘注讬壮 诇诪拽讜诪讛 讻讬 诇讗 讬讻讜诇 诇驻砖讜讟 诪诪讝讜讝讛 讜讗状讻 诇诪讛 讛讜爪专讱 专砖讬壮 诇讜诪专 讚讘讚讬拽转 讞诪抓 讚专讘谞谉 讜诪讛专砖状诇 谞专讙砖 讘讝讛 讜讻转讘 讗讬 讛讜讛 诪讚讗讜专讬讬转讗 讛讜讛 讗诪专讬谞谉 讚注诇 讛诪砖讻讬专 诪讜讟诇 讚讘讬转讛 讚讬讚讬讛 讛讜讗 讜讘讜讜讚讗讬 讗讬谉 谞专讗讛 讻谉 诪讛讙诪专讗 砖讛专讬 讗诪专讬谞谉 讘专砖讜转讬讛 拽讗讬 讜讻转讘 专砖讬壮 砖注转讛 讛讘讬转 砖诇讜 谞诪爪讗 讚讛讘讬转 砖诇 砖讜讻专 讜诇讗 砖诇 诪砖讻讬专 讜爪"诇 讚讝讛 讛讜讗 诇驻讬 讛状讗 讛讬壮 诪拽讜诐 诇讜诪专 讻谉 讗讘诇 讛砖转讗 诪讚讗诪专 专讘 诪砖专砖讬讗 诪讝讜讝讛 讞讜讘转 讛讚专 讛讬讗 诪砖诪注 讗讘诇 讘诇讗讜 讛讱 讟注诪讗 讛诪砖讻讬专 讞讬讬讘 讘诪讝讜讝讛 讚讘讬转讬讛 讚讬讚讬讛 讜讗状讻 讛讻讬 谞诪讬 讜讜讚讗讬 诪砖讻讬专 讞讬讬讘 讚讞诪讬专讗 讚讬讚讬讛 讜讘讬转讬讛 讚讬讚讬壮 诇驻讬讻讱 讛讜爪专讱 专砖讬壮 诇讜诪专 讚讘讚讬拽讛 讚专讘谞谉 讛讬讗 讜讗驻砖专 诇讜诪专 讗讬驻讻讗 诪讚注转 诪讛专砖状诇 讻讬 讜讜讚讗讬 讘诪讝讜讝讛 注讬拽专 讛讟注诐 诇讗讜 诪砖讜诐 砖诪讬专讛 讗诇讗 诪砖讜诐 讚讻转讬讘 讘讬转讱 讜讚专砖讬谞谉 讘讬讗转讱 讜讘讜讜讚讗讬 讘讻诇 讛转讜专讛 讻讜诇讛 讚专砖讬谞谉 讻谉 (讜讗注状驻 讚讘诪讝讜讝讛 讬砖 诇讜 讟注诐 讞讚讗 讚诇讗 讚专砖讬谞谉 讟注诪讬壮 讚拽专讗 讜注讜讚 讗祝 讘讻诇 讛转讜专讛 讬砖 诇诪爪讜讗 诇讜 讟注诐) 讜讗状讻 讛状讛 讛讻讗 讛讜讛 讚专砖讬谞谉 转砖讘讬转讜 砖讗讜专 诪讘转讬讻诐 诪拽讜诐 砖讗转诐 谞讻谞住讬诐 注诇 讛砖讜讻专 诪讜讟诇 诇讛讻讬 讛讜爪专讱 专砖讬壮 诇讜诪专 讚讛讻讗 诇讗 讛讜讛 专拽 讟讬专讞讗 讘注诇诪讗.


转讜住壮 讚状讛 讗讘讗 拽讬讬诐 专爪讜祝 讗讛讘讛:


转讜住壮 讚状讛 讜讬砖讻诐. 注讬讬谉 诪讛专砖状讗 砖讻转讘 诇讙讬专住转 讛专讬状祝 讚诇讗 讬诇驻讬谞谉 诪讗讘专讛诐 讗诇讗 讛讝专讬讝讜转 讗讘诇 诪爪驻专讗 诪住讘专讗 讬讚注讬谞谉 砖驻讬专 讬砖 诇讜诪专 讚讛讘讬讗 讛讻讬 拽专讗 讚住讚讜诐 诇讗 拽砖讛 拽讜砖讬转 转讜住驻讜转 讜诇讬 讗讻转讬 拽砖讛 诪谞状诇谉 讛讱 讚专砖讗 讚讞讜诇讬谉 讚诇讗 讬爪讗 讬讞讬讚讬 讘诇讬诇讛 讜讗讬 诪砖讜诐 讚诇讗 讛拽讚讬诐 讬讜转专 讛讗 讗讬谉 爪专讬讱 诇讛拽讚讬诐 讬讜转专 诪爪驻专讗 诪住讘专讗 讜讗驻砖专 讚讙讘讬 住讚讜诐 讻讬讜谉 砖讛讬壮 诇转驻诇讛 讗诐 转状讞 讬讜爪讗 讬讞讬讚讬 讘诇讬诇讛 讛讬壮 诇讜 诇讛拽讚讬诐 诇讛转驻诇诇 讻诇 诪讛 砖讗驻砖专 讜讻谉 谞专讗讛 诪讚讘专讬 讛转讜住驻讜转 讘讞讜诇讬谉 讗诇讗 砖诇驻状讝 讙诐 讻讗谉 讗讬谉 专讗讬壮 诇注谞讬谉 讝专讬讝讜转 讚讬状诇 讚诇注谞讬谉 转驻诇讛 砖讗谞讬. 讜砖讜讘 诪爪讗转讬 讛拽讜砖讬讗 讘住驻专 诇讞诐 砖诇诪讛 讗砖专 讘住讜祝 住驻专 讘讬转 讚讬谞讜 砖诇 砖诇诪讛 讜诇讗 转讬专抓 讻诇讜诐 讬注状砖.

讝讻专 讬讛讜住祝

讘讚拽讜讛 讜诇讗 讗诪专 讚诪讝讘讜诇谉 讻讚诇注讬诇 讚讙诐 讘讗砖专 讻转讬讘 诇讞讜祝 讬诪讬诐 诪状讻:


讘讗讚讬讘讜转 驻谞讬谞讬诐 - 讛住驻专讬讬讛 讛讞讜驻砖讬转 pninim.org | 诇转谞讗讬 讛专讬砖讬讜谉, 讛拽讚砖讜转 讜诪讬讚注 谞讜住祝

